FIFA in hovaa aharuge molhu kulhuntheri akah Lewandowski - vNews.mv\nފީފާ ދަ ބެސްޓް އެވޯޑުގެ ޓްރޮފީ އާއިއެކު ލެވަންޑޮސްކީ- ފޮޓޯ:- ގެޓީ އިމޭޖަސް\nފީފާ އިން ހޮވާ އަހަރުގެ މޮޅު ކުޅުންތެރިއަކަށް ލެވަންޑޮސްކީ\nއައްފާން މުހައްމަދު 18 January 2022, 02:55\nދުނިޔޭގެ ފުޓުބޯޅައިގެ މައި ޖަމިއްޔާ ފީފާ އިން ކޮންމެ އަހަރަކުވެސް ހޮވާ، އަހަރުގެ އެންމެ މޮޅު ފުޓުބޯޅަ ކުޅުންތެރިޔާއަށްދޭ "ފީފާ ދަ ބެސްޓް މެންސް ޕްލެޔަރ އޮފްދި އިޔަރ 2021"ގެ އެވޯޑް، ބަޔާން މިއުނިކާއި ޕޮލެންޑުގެ ތަރި ރޮބާޓް ލެވަންޑޮސްކީ ހޯދައިފިއެވެ.\nމިއީ މި އެވޯޑު ދޭން ފެށިފަހުން ލެވަންޑޮސްކީ މިއެވޯޑް ހޯދި ދެވަނަ ފަހަރެވެ. 2020 ވަނަ އަހަރުވެސް މި ޝަރަފްވެރި އެވޯޑު ހާސިލްކުރީ ލެވަންޑޮސްކީ އެވެ.\nއުމުރުން 33 އަހަރުގެ ތަޖުރިބާކާރު ފޯވާޑް މި އެވޯޑު ހޯދިއިރު 2021 ވަނަ އަހަރު އޭނާ ވަނީ ކުލަބަށާއި ގައުމީ ޓީމަށް ޖުމްލަ 69 ލަނޑު ކާމިޔާބު ކޮށްދީފައެވެ. މީގެތެރެއިން 43 ލަނޑަކީ ބުންޑަސްލީގާގައި ބަޔާން އަށް ލެވަންޑޮސްކީ ކާމިޔާބުކުރި ލަނޑުތަކެކެވެ. މިލަނޑުތައް އޭނާ ކާމިޔާބު ކޮށްފައިވަނީ ޖުމްލަ 34 ލީގު މެޗުންނެވެ. މިލަނޑުތަކާއެކު ލެވަންޑޮސްކީ ވަނީ 49 އަހަރު ވަންދެން ގާޑް މުލާ ހިފެހެއްޓި، އެއް އަހަރުތެރޭ ބުންޑަސްލީގާގައި އެންމެ ގިނަ ލަނޑު ކާމިޔާބު ކުރި ކުޅުންތެރިޔާގެ ރެކޯޑުވެސް މުގުރާލާފައެވެ.\nލެވަންޑޮސްކީ މިއެވޯޑް ކާމިޔާބުކުރީ ލިވަޕޫލަށް ކުޅެމުން އަންނަ މިސްރުގެ ތަރި މުހައްމަދު ސަލާހް އާއި ދުނިޔޭގައި އުފެދުނު އެންމެ މޮޅު އެއް ފުޓުބޯޅަ ކުޅުންތެރިޔާ، ޕީއެސްޖީ އާއި އާޖެންޓީނާގެ ތަރި ލިއޮނެލް މެސީ ފަހަތަށް ޖައްސާލުމަށްފަހުއެވެ.\nއަހަރުގެ އެންމެ މޮޅު ކޯޗް- ފޮޓޯ:- ގެޓީ އިމޭޖަސް\nފީފާ އިން ހޮވި 2021 ވަނައަހަރުގެ އެންމެ މޮޅު ކޯޗަކަށް ހޮވިފައިވަނީ ޗެލްސީގެ ކޯޗް، ތޯމަސް ޓުޗޭލް އެވެ.\nޓުޗޭލް ވަނީ ފާއިތުވީ ސީޒަނުގައި، ޓީމާއި ހަވާލުވިތާ މަދު ދުވަސްކޮޅެއްގެ ތެރޭގައި ޗެލްސީ އާއިއެކު ޔޫރަޕުގެ އެންމެ ޝަރަފުވެރި ކުލަބު ފުޓުބޯޅަ މުބާރާތް ކަމުގައިވާ ޔޫއެފާ ޗެމްޕިއަންސްލީގު ކާމިޔާބު ކޮށްފައެވެ.\n2018 ވަނަ އަހަރުގެ މެއި މަހުން ފެށިގެން 2020 ވަނަ އަހަރުގެ ފަހުކޮޅާއި ހަމައަށް ފްރާންސްގެ ގަދަބާރު ޕީއެސްޖީ އަށް ކޯޗުކަން ކޮށްދިނުމަށްފަހު، 2021 ވަނަ އަހަރުގެ ޖެނުއަރީ މަހުގެ 26 ވަނަ ދުވަހު ޗެލްސީގެ ހެޑް ކޯޗުގެ ޒިންމާ އާއި ހަވާލުވި ޓުޗޭލް ވަނީ ޗެލްސީ އަށް މަދު ދުވަސްކޮޅެއްގެ ތެރޭގައި ބޮޑެތި ކުރިއެރުންތަކެއް ގެނެސްދީފައެވެ.\nއަހަރުގެ އެންމެ މޮޅު އަންހެން ފުޓުބޯޅަ ކުޅުންތެރިޔާ- ފޮޓޯ:- ގެޓީ އިމޭޖަސް\nމީގެއިތުރުން "ފީފާ ދަބެސްޓް ވިމެންސް ޕްލެޔަރ އޮފްދަ އިޔަރ 2021" އެވޯޑް ހާސިލްކޮށްފައިވަނީ ބާސެލޯނާގެ ކެޕްޓަން އެލެކްސިއާ ޕުޓެއްޔާސް އެވެ.\nއުމުރުން 27 އަހަރުގެ ސްޕެއިން މިޑްފީލްޑަރު ޕުޓެއްޔާސް ވަނީ ހުސްވި 2021 ވަނަ އަހަރުގެ ނޮވެމްބަރު މަހުދިން ބެލަންޑޯ އެވޯޑުވެސް ހާސިލްކޮށްފައެވެ.\nޕުތެއްޔާސްގެ ބޮޑު ހިއްސާއަކާއިއެކު ބާސެލޯނާއިން ވަނީ ޑޮމެސްޓިކް މުބާރާތްތަކުގެ ދެ ތަށްޓާއި ފުރަތަމަ ފަހަރަށް ބޭއްވި ވިމެންސް ޗެމްޕިއަންސް ލީގުގެ ތަށިވެސް ފާއިތުވީ ސީޒަނުގައި އުފުލާލާފައެވެ.\nޕުޓެއްޔާސް މިއެވޯޑް ހާސިލްކޮށްފައިވަނީ އޭނާ އާއި އެއް ޓީމަކަށް ކުޅޭ ޖެންނީ ހާމޯސޯ އާއި ޗެލްސީގެ ސޭމްގެ މައްޗަށް ކުރިހޯދައިގެންނެވެ.\nޕުޓެއްޔާސް ވަނީ 2021 ވަނަ އަހަރު ޔޫއެފާ ވިމެންސް ޕްލެޔަރ އޮފްދަ އިޔަރގެ އެވޯޑާއި ސްޕެއިންގެ ގައުމީ ޓީމުގެ އެންމެ މޮޅު ކުޅުންތެރިޔާގެ މަގާމުގެ އިތުރުން ގާޑިއަން އިން ހޮވި އެންމެމޮޅު 100 ކުޅުންތެރިންގެ ލިސްޓުގައިވެސް ހިމެނިފައެވެ.\nފީފާ ފީފާ ދަ ބެސްޓް އެވޯޑް ލެވަންޑޮސްކީ ކުޅިވަރު


Dharumavantha hospital ah ganefai huree kuree ge machine thakeh: Raees\nދަރުމަވަންތަ ހޮސްޕިޓަލަށް ގަނެފައި ހުރީ ކުރީގެ މެޝިންތަކެއް: ރައީސް\nރައީސް ސޯލިހު: 25 ބުރީގެ އިމާރާތުގެ ކޮރަޕްޝަންގެ ވާހަކަތަކެއް ވިދާޅުވެދެއްވި -- މުހައްމަދު އަފްރާޙް | އަަވަސް\nރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުން ބިޔަ މަޝްރޫއުއެއްގެ ގޮތުގައި ހިންގި، 25 ބުރީގެ ދަރުމަވަންތަ ހޮސްޕިޓަލަށް ބޮޑު ހަރަދެއްކޮށްގެން ގެނެސްފައި ހުރީ ކުރީގެ މެޝިންތަކެއް ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެ އެވެ.\nރައީސް އެހެން ވިދާޅުވީ، ތުޅާދޫ ދާއިރާއަށް ވާދަ ކުރައްވާ ހިސާން ހުސެއިން މިރޭ މާލޭގައި ބޭއްވި ކެމްޕެއިން ހަރަކާތެއްގަ އެވެ.\nވެރިކަމަށް ވަޑައިގެންނެވުމުގެ ކުރިން ވެސް 25 ބުރީގެ އިމާރާތާ ގުޅޭ ހިޔާނާތުގެ ވާހަކަ ރައީސް ސޯލިހު ވަރަށް ބޮޑަށް ދެއްކެވި އެވެ. އެ އިމާރާތް ބިނާކޮށްފައިވަނީ ނުއަގުގައި ކަމަށާއި ވަސީލަތައް ގަންނަން ހަރަދުކޮށްފައިވަނީ މާބޮޑު އަދަދެއް ކަމަށް ކުރިން ވެސް ރައީސް ސޯލިހު އެކި ފަހަރު މަތިން ވިދާޅުވެފައިވެ އެވެ.\nރައީސް ސޯލިހު ވިދާޅުވީ މާލޭގެ އެންމެ އުސް އެ އިމާރާތަކީ ކޮރަޕްޝަނާއި ވައްކަން ރަމްޒުކޮށްދޭ އިމާރާތެއް ކަމަށެވެ. ރައީސް ވިދާޅުވީ އެ އިމާރާތް 54 މިލިއަން ޑޮލަރަށް އިމާރާތް ކުރެވެން އޮތް ކަމަށެވެ. އެހެން ރައީސް ވިދާޅުވީ އެމަނިކުފާނު މެންބަރެއްގެ ގޮތުގައި ހުންނެވިއިރު ރައްޔިތުންގެ މަޖިލީހުގެ ކޮމެޓީއަށް ލިބުނު މައުލޫމާތަށް ބައްލަވާފަ އެވެ. އެކަމަކު އިމާރާތް ބިނާކުރުމަށް ކުރީ ސަރުކާރުން 140 މިލިއަން ޑޮލަރު ހަރަދުކުރި އެވެ.\nއޭގެއިތުރުން އެތަނަށް ބޭނުންވާ ފަރުނީޗަރާއި އާލަތްތައް ގަތުމަށް 80 މިލިއަން ޑޮލަރު ހޭދަކޮށްފައިވެ އެވެ. އޭގެ ފަހުން ކަންވީ ގޮތް އެނގުނީ އިމާރާތްކުރި ފަރާތްތަކާއި އެ މަޝްރޫއުގެ އެޑްވައިޒަރަކާ ބައްދަލުވުމުން ކަމަށް ރައީސް ވިދާޅުވި އެވެ.\n"ސިންގަޕޫރުން އަޅުގަނޑާ ދިމާވި، އޭނާ ބުނި ތިމަންނަވީ ކޮންސަލްޓޭޓަކަށް އުޅުނު ފަރާތެއް ކަމަށް، ތިމަންނަ ލިޔުނު ރިޕޯޓްތައް މިހުރީއޭ، އެ ބިޑް ހުށަހެޅީމަ އެއީ ގޯސް ބިޑެއް ކަމާއި އެއީ 54 މިލިއަން ޑޮލަރަށް ހެދޭނެ އިމާރާތެއް ކަމަށް ބުނެ އެކަން އެގޮތަށް ނުކުތުމަށް އެޑްވައިސް ދިނޭ، އަޅުގަނޑަށް އެބަހުރި އެ ހުރިހާ އެއްޗެއް ފޯވަޑްކޮށްފަ،" ރައީސް ވިދާޅުވި އެވެ.\n"ދެން އަޅުގަނޑާ ދިމާވީ އެތަން ކޮންސްޓްރަކްޓްކުރި އިމާރާތްކުރި ފަރާތާ، އަޅުގަނޑު ދެންނެވިން ކިހިނެއްހޭ ކަލެމެން އެތަން ހަދާފަ ތިހުރީ، އެތަނަށް މިއުޅެނީ މިހާރު ގެނައި އިކްއިޕްމެންޓް ނުވެއްދިގެނޭ، އެނގިވަޑައިގަންނަވާތޯ އެތަނަށް ގެނައި އިކްއިޕްމެންޓް ކޮޓަރިތަކަށް ވެއްދީމަ އެ ތަނުގެ ދޮރެއް ނުހުޅުވޭ، ދެން އަނެއްކާ މި ޖެހުނީ އިތުރު ހަރަދު ކޮށްގެން ސްލައިޑިން ދޮރަށް ބަދަލުކޮށް އިތުރު ހަރަދުތައް ކުރަން، އަޅުގަނޑު އެހެންވެ ދެންނެވީ ކިހިނެއްހޭ މި ތަން ހަދާފަ މިހުރީ،"\nރައީސް ވިދާޅުވީ އިމާރާތްކުރި ފަރާތްތަކުން އެތަނަށް ގަންނަން ނިންމީ ގޯލްޑަން ސްޓޭންޑާޑް ނުވަތަ އެންމެ މިހާރު ވަސީލަތްތަކާއި އާލާތްތައް ކަމަށް އެމީހުން ބުނި ކަމަށާއި ނަމަވެސް އެއަށްވާ ބަޖެޓް ނެގުމަށްފަހު ގަނެފައިހުރީ މާކުރީގެ ބޮޑެތި ސައިޒްގެ މެޝިންތަކެއް ކަމަށެވެ. މިހާރު ގަނެފައިހުރި މެޝިންތަކަކަށް ހަރަދު ވާނީ 23 މިލިއަން ޑޮލަރު ކަމަށް އެ ފަރާތުން މައުލޫމާތު ދިން ކަމަށް ވެސް ރައީސް ވިދާޅުވި އެވެ.\n"މިއީ އެތަނަށް ކޮށްފަ ހުރި ހަރަދު، މިކަންކަން ގަބޫލު ނުކުރެވޭތީ ރައީސް ޔާމީންގެ ވެރިކަން ބަދަލު ކުރަން އަޅުގަނޑުމެން ނުކުތީ، ރައްޔިތުންނަށް ހަމަ ނޭވާ ލެވޭނީ މިދެންނެވި ވައްކަންތައް ކުރި މީހުން ހައްޔަރުކޮށް ޖަލަށްލެވިގެން،" ރައީސް ސޯލިހު ވިދާޅުވި އެވެ.\nރައީސް ވަނީ ހިޔާ މަޝްރޫއުގެ ދަށުން އަޅަމުންދާ ފްލެޓްތަކާ ގުޅޭ ގޮތުން ވެސް ވާހަކަ ދައްކަވާފަ އެވެ. އަށް ފޫޓް ނުވަ ފޫޓްގެ ކޮޓަރިއަކަށް އެނދެއް ވެއްދީމަ އަލަމާރިއެއް ބަހައްޓާނެ ތަނެއް ނުހުންނަ ކަމަށް ރައީސް ވިދާޅުވި އެވެ. އެތަނުގައި މީހުން ދިރިއުޅޭނެ ގޮތެއް އެމަނިކުފާނަށް ނުވިސްނޭ ކަމަށް ވެސް ވިދާޅުވި އެވެ.\n"އިހަށް ދުވަހު އިކޮނޮމިކް ކޮމެޓީގައި އަޅުގަނޑު ބުނިން ހިނގާށޭ އެތަން ތަޅާލަން، ބޭނުމެއް ކުރެވޭނެ ތަނެއް ނޫނޭ، އެއަށްވުރެ ރަނގަޅު ވާނޭ އެތަން ތަޅާފަ އެހެން ތަނެއް ހެދިއްޔާ، މިތަނަށް ވަދެ މީހަކު ދިރިއުޅޭނެ ގޮތެއް އަޅުގަނޑަކަށް ނޭނގޭ،" ރައީސް ވިދާޅުވި އެވެ.\nރައީސް ސޯލިހު މިރޭ ވިދާޅުވީ ރައްޔިތުންނަށް އެމަނިކުފާނު އިންތިހާބުވުމުގެ ކުރިން ވެވަޑައިގެންނެވި ވައުދަކީ ދައުލަތުގެ ހަޒާނާއަށް ހިޔާނާތަތްތެރިވި މީހުން އިންސާފުގެ ކުރިމައްޗަށް ގެނެސް ގެއްލުނު ފައިސާ އަނބުރާ ހޯދުން ކަމަށެވެ. ބޯހިޔާވަހިކަން ރައްޔިތުންނަށް ފޯރުކޮށްދިނުމުގެ ވައުދާއެކު ނުހައްގުން ދީފައިވާ ފްލެޓްތައް ހޯދައި، ހައްގުވެރިންނަށް ފްލެޓް ދޭނެ ކަމުގެ ވައުދު ވެސް ވެވަޑައިގެންފައިވާނެ ކަމަށެވެ.\nރައްޔިތުންގެ އަތުން ގެއްލިފައިވާ ހައްގުތައް ހޯދައިދީ، އަސާސީ ހައްގުތައް ރައްޔިތުންނަށް ހަމަހަމަކަމާއެކު ފޯރުކޮށްދޭނެ ކަމުގެ ވައުދު ވެސް ވެވަޑައިގެންފައިވާނެ ކަމަށް ރައީސް ވިދާޅުވި އެވެ. ވެރިކަމާ ހަވާލުވި ފުރަތަމަ ދުވަހުން ފެށިގެން އެ ވައުދުތައް ފުއްދުމުގެ މަސައްކަތް ފެއްޓެވި ކަމަށާއި ވެރިކަމުގެ 90 ދުވަސް ނިމުނުއިރު ރައްޔިތުންގެ ލާބައަށް ގިނަ ކަންތައްތަކެއް ފެއްޓިފައިވާކަން ރައީސް ފާހަގަކުރެއްވި އެވެ.\nވައުދުތައް ފުއްދުމަށްޓަކައި ރައްޔިތުންގެ މަޖިލީހުގެ އެއްބާރުލުން ވަރަށް ބޮޑަށް ބޭނުންވާ ކަމަށް ރައީސް ވިދާޅުވި އެވެ. މިއަދު ނުކުމެ ހުންނެވީ މަޖިލީހުގެ މެޖޯރިޓީ ބޭނުންވާތީ ކަމަށާއި އެކަން ރައްޔިތުން ކޮށް ދެއްވާނެ ކަމަށް އުއްމީދު ކުރައްވާ ކަމަށް ރައީސް ވިދާޅުވި އެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު ދަރުމަވަންތަ ހޮސްޕިޓަލް


Mesee aa bahdhalukuran indiyaa meehaku baiskalugai rashiyaaah !\nރަޝިޔާގައި މިހާރު ކުރިއަށްދާ ވޯލްޑްކަޕް ބަލަން އެތައް ހާހެއްހާ މީހުން ރަޝިޔާއަށް ގޮސްފައިވާއިރު މިއީ އެންމެ ކަމުދާ ކުޅުންތެރިޔާއާއި ބައްދަލުކޮށްލަން ރަޝިޔާއަށް ދިޔަ އިންޑިޔާގެ ރައްޔިތެއްގެ ވާހަކަ އެެވެ.\nކްލިފިން ފްރާންސިސްއަކީ ކެރެލާގައި ދިރިއުޅޭ ފްރީލާސް ހިސާބު ޓީޗަރެކެވެ. މިދިޔަ އަހަރު ރައްޓެއްސަކު ވޯލްޑްކަޕް ބަލަން ދާނަންތޯ ކްލިފިން އާއި ސުވާލު ކުރުމުން ބުނީ ޔަގީނުންވެސް ދާނެކަމަށެވެ.\nއެހާ ހިސާބުން ކްލިފިން ބޭނުންވީ އެންމެ އަގުހެޔޮކޮށް އިންޑިއާއިން ރަޝިޔާއަށް ދެވޭނެ ގޮތެއް ހޯދުމެވެ. ސަބަބަކީ އިންޑިއާއިން ރަޝިޔާއަށް ގޮސް އެއްމަސް ދުވަހު ރަޝިޔާގައި ހުރެވޭނެ ހާ ތަނަވަސްކަން ނެތުމުންނެވެ. އޭނާއަށް އެކަމުގެ ހައްލަކަށް ލިބުނީ ބައިސްކަލެވެ.\nކްލިފިންގެ މި “އެޕިކް” ދަތުރު ފެށީ ފެބްރުއަރީ މަހު 23 ވަނަ ދުވަހުއެވެ. އެގޮތުން ފުރަތަމަ އިންޑިއާއިން ދުބާއީއަށް އޭނާ ދަތުރު ކުރީ މަތިންނެވެ. އަދި ދުބާއީިން އިރާންއަށް ދަތުރު ކުރީ ފެރީއެއްގަ އެވެ. އެހާ ހިސާބުން ރަޝިޔާއަށް ބައިސްކަލުގައި ދާންވެސް 4200 ކިލޯ މީޓަރު ބާކީ އޮތެވެ.\nބީބީސީ އަށް މައުލޫމާތު ދެމުން ކްލިފިން ބުނީ އޭނާއަކީ ބައިސްކަަލު ދުއްވުމަށް ލޯބިކުރާ އަދި ފުޓްބޯޅައަށް ވަރަށް ފޯރި ހުންނަ މީހެއްކަމުން އެ ދަތުރަށް އޭނަގެ ދެ ޕެޝަންއެއްކޮށްލީ ކަމަށެވެ.\nކްލިފިން ފުރަަތަމަ މަސައްކަތްކުރީ ޕާކިސްތާނުން ދަތުރު ފެށުމަށެވެ. ނަމަވެސް އިންޑިއާއި ޕާކިސްތާނުގެ ގުޅުން ރަަގަނޅު ނޫންކަމުން އޭނާ އެހިޔާލު ދޫކޮށް ދުބާއީ މަގުން ދަތުރު ފެށީއެވެ.\nރަޝިޔާއަށް ދިއުމަށްޓަކައި ފުރަތަމަ ކްލިފިން ޖެހުނީ ބައިސްކަލެއްވެސް ގަންނާށެވެ. 700 ޑޮލަރަށް އޭނާއަށް ލިބުނީ އެހާ ދުރަށް ދަތުރުކުރަން އެންމެ އެކަށޭނަ ބައިސްކަލެއް ނޫންކަމަށްވިއަސް އެއަށްވުރެ އަގުބޮޑު އެއްޗެއް އެވަގުތު އެފޯޑް ކުރެވެނެތުމުން ދަތުރު ފަށައިގެން ފުރަތަމަ ސްޓޮޕް އަކަށްވީ އިރާންއެވެ.\nއިރާން ސިފަ ކުރަމުން ކްލިފިން ބުނި އެއީ ދުނިޔޭގެ އެންމެ ރީތި ގައުމު ކަމަށާއި އެގައުމުގެ މީހުންވެސް އެހާ ހިތްހެޔޮ ކަމަށެވެ. އެ ގައުމުގައި މަޑު ކުރި 45 ދުވަހުގެ ތެރޭގައި އޭނާ ހޮޓެލްގައި މަޑުކުރީ އެންމެ2ދުަވަހު ކަމަށާއި އޭނާ ހުރުމާއި ކެއުމުގެ ކަންކަން އެގައުމުގެ މީހުން ވަރަށް ރަނގަޅަށް ބަލަހައްޓައި ދިން ކަމަށެވެ.\nކްލިފިންގެ ދެވަނަ މަންޒިލަކަށް ވީ އަޒާބައިޖަން އެވެ. އެގައުމުގެ ބޯޑަރުގައި ލިބި ޕޮލިހުންނަށް ކްލިފިންގެ ޓްރެވަލް ޑޮކިއުމެންޓްތައް ވެރިފައި ކުރަން 8 ގަޑިއިރު ނެގިއެވެ. ސަބަބަކަށްވީ ހުއްޓާނުލާ ބައިސްކަން ދުއްވުމުގެ ސަބަބުން ކްލިފިންގެ ހަށިގަނޑަށް އައިސްފައިވާ ބަދަލުން ޕާސްޕޯޓްގެ ފޮޓޯއާއި ކްލިފިން ވައްތަރު ނުވުމެވެ. ކްލިފިން ޖޯޖިޔަށް ނުވަދެވިވެސް 1 ދުވަހު މަޑުކުރަން ޖެހުމުން އޭނާ ރަޝިޔާއަށް އަރަންޖެހުނީ ޑަގެސްޓަނުންވެ.\nޑަގެސްޓަނުން އޭނާއަށް އެންމެ ބޮޑު ގޮންޖެހުމަކަށް ދިމާވީ ވާހަކަ ދެއްކުމެވެ. ޑަގެސްޓަނުގެ ގިނަ މީހުންނަށް އިނގިރޭސިން ވާހަކަ ދައްކަން ނޭގުމެވެ. އެހެން ނަމަވެސް ކްލިފިން މިހާރު ރަޝިޔާގެ ޓެމްބޮވް އާއި ހިސާބަށް ދަތުރު ކޮށްފައިވާއިރު ރަޝިޔާގެ ކެޕިޓަލްގައި އޭނާ ހުންނަ ޖެހޭނީ މި މަހު 26 ގައި ކުޅޭ ފްރާންސާއި ޑެންމާރކް ކުޅޭ މެޗަށެވެ. އެއީ ކްލިފިންއަށް ޓިކެޓް ލިބޭގޮތްވީ އެ މެޗަށެވެ.\nކްލިފިން ބުނީ އޭނާ ބޭނުންވަނީ މެސީއާއި ބައްދަލުކޮށް އޭނާގެ ބައިސްކަލުގައި މެސީ ސޮއި ކުރާށެވެ. އަދި މެސީ އެއީ އޭނާގެ ހީރޯކަަމަށްވެސް ކްލިފިން ބުންޏެވެ. އަދި ވޯލްޑްކަޕްގައި އިންޑިއާއިން ކުޅޭތަން ދެކުމަކީ ވަރަށް ބޭނުންވާ ކަމެއްކަމަށް ވެސް އޭނާ ބުންޏެވެ.


"އެއްފަހަރާ އެތައް ބަޔަކު މަރުވެ ޙާލަތު އިންތިހާއަށް ގޯސްނުވެ މިއޮތީ ކިރިޔާ" "އެއްފަހަރާ އެތައް ބަޔަކު މަރުވެ ޙާލަތު އިންތިހާއަށް ގޯސްނުވެ މިއޮތީ ކިރިޔާ"\nއެޗްއީއޯސީގެ ނޫސްވެރިންގެ ބައްދަލުވުމުގައި ޑރ.ނަޒްލާ ވާހަކަފުޅުދައްކަވަނީ . ފޮޓޯ:އެޗްއީއޯސީ\nކޯވިޑް-19ގައި ރާއްޖެއިން ގިނަބަޔަކު އެއްފަހަރާ މަރުވެ ބަލީގެ ނުރައްކާ އެންމެ މަތީ ދަރަޖައަށްނުގޮސް ހިފަހައްޓާލެވިފައި އޮތީ ހަމަ ކިރިޔާކަމަށް ހެލްތު އެމަޖެންސީ އޮޕަރޭޝަން ސެންޓަރ (އެޗްއީއޯސީ)ގެ ތަރުޖަމާނު ޑރ.ފާޠިމަތު ނަޒްލާ ރަފީޤް ވިދާޅުވެއްޖެއެވެ.\nޑރ.ނަޒްލާ ވިދާޅުވީ މިގޮތުގައި މިހަތަނަށް ހިފަހައްޓާލެވުނީ ވަރަށް ގިނަ ބައެއްގެ ވަރަށް ބުރަ މަސައްކަތުންކަމަށެވެ.\nހެލްތު އެމަރޖެންސީ އޮޕަރޭޝަން ސެންޓަރުގެ ނޫސްވެރިންގެ ބައްދަލުވުމުގައި ވާހަކަދައްކަވަމުން އެސެންޓަރުގެ ތަރުޖަމާން ޑރ.ފާޠިމަތު ނަޒްލާ ރަފީޤް ވިދާޅުވީ ރާއްޖޭގެ ޙާލަތުއޮތީ ވަރަށް ނުރައްކާ ހިސާބެއްގައިކަމަށެވެ. އެހެންނަމަވެސް މިކަމުގެ ސީރިއަސްކަން އަދި ނުރައްކާ އޮތް މިންވަރާމެދު ބައެއް މީހުން ނުވިސްނާކަމަށް ޑރ.ނަޒްލާ ވިދާޅުވިއެވެ.\nކޯވިޑް-19އާ ގުޅޭ މަޢުލޫމާތު ރާއްޖޭގެ އެންމެންނަށް މިހާރު އެނގޭމިންވަރަށް އެމަޢުލޫމާތު އެކިފަރާތްތަކުން ހާމަކުރަމުން އަންނަކަން ފާހަގަކުރައްވައި ޑރ.ނަޒްލާ ވިދާޅުވީ މިކަމުގައިހުރި ބިރުވެރިކަން ބައެއް ފަރާތްތަކަށް ވަޒަން ނުކުރެވެނީ ރާއްޖެއިން އެއްފަހަރާ އެތައް ބަޔަކު މަރުވެގެންދާ މަންޒަރު ނުފެންނާތީކަމަށް ބެލެވޭކަމަށެވެ. އަދި އެތައް ބަޔަކަށް ކުއްލި ފަރުވާދޭންޖެހޭ ޙާލަތަކަށްގޮސް އެފަރުވާ އެންމެނަށް ދެވޭނެ އެނދާއި ވަޞީލަތް ނެތިގެން އެތައްބަޔަކަށް ފަރުވާ ނުދެވި ދޫކޮށްލަންޖެހޭފަދަ މަންޒަރު ރާއްޖެއިން ނުފެންނާތީކަމަށް ވެދާނެކަމުގައި ޑރ.ނަޒްލާ ވިދާޅުވިއެވެ.\nއެހެންނަމަވެސް އެމަންޒަރު ރާއްޖެއިން ނުފެންނަނީ އެކަން އެގޮތަށް ވިޔަނުދިނުމަށް އެތައް ބަޔަކު ރެއާއި ދުވާލު އެތައް މަސައްކަތެއް ކުރަމުން ގެންދަވާތީކަން ޑރ.ނަޒްލާ ފާހަގަކުރެއްވިއެވެ.\nޑރ.ނަޒްލާ ވަނީ ކޯވިޑް-19ގެ ޙާލަތާ ގުޅޭގޮތުން ހުރި ކަންބޮޑުވުންތައް ފާޅުކުރައްވާފައެވެ. މިދުވަސްވަރު ބައްޔަށް ޕޮޒިޓިވްވާ މީހުން އިތުރުވަމުން އަންނައިރު ޕޮޒިޓިވްވާ ބައެއް މީހުންގެ ކޮންޓެކްޓުން ސިއްރުކުރަމުންދާކަން ޑރ.ނަޒްލާވަނީ ފާހަގަކުރައްވާވަފައެވެ. މިފަދަ ކަންކަމަކީ ބަލީގެ ނުރައްކާ ބޮޑުވެ ކޮންޓްރޯލް ނުކުރެވޭ ޙާލަތަކަށް ހިނގައިދާނެ ކަންކަން ކަމަށްވާތީ ޑރ.ނަޒްލާވަނީ އެގޮތަށް ޢަމަލުނުކުރުމަށް އިލްތިމާސްކުރައްވާފައެވެ.\nކޯވިޑް-19އަށް ރާއްޖެއިން ޕޮޒިޓިވްވި މީހުންގެ ޖުމުލަ ޢަދަދު ވިހި ހާހުން މައްޗަށް އަރާފައި ވާއިރު މިވަގުތުވެސް ރާއްޖޭގެ4ރަށަކުން ޕޮޒިޓިވް ކޭސްތައްކެއް ފެނުމާ ގުޅިގެންވަނީ މޮނީޓަރިންގެ ޙާލަތުގައެވެ. އެހެންކަމުން މިބަލިމަޑުކަމުން އަރައިގަތުމަށް ބައްޔަށް ޕޮޒިޓިވްވާ މީހުންނާ ދިމާވާ މީހުން އެކަން ސިއްރުނުކޮށް ކަމާބެހޭ ފަރާތްތަކާ އެމަޢުލޫމާތު ހިއްސާކުރުމަށް އެޗްއީއޯސީން އިލްތިމާސްކުރައްވައެވެ.\nދުނިޔޭގެ ޖޫނިއަރ ރޭންކިންގެ 8 ވަނައިގަ ދީމާ\nކޯވިޑް-19 : ވެކްސިންގެ2ޑޯޒް ފުރިހަމަކުރި މީހުންގެ ޢަދަދު 34،000އިން މައްޗަށް\nރާއްޖެއަށް ބޭނުންވާ އަސާސީ މުދާ މެދުކެނޑުމެއްނެތި ފޯރުކޮށްދެއްވާނެ: ޑރ.ޖައިޝަންކަރް


ހަޔާތުގެ މަގު – Esfiya\nއިރު ފައިބަމުން ދިޔަ ވަގުތެވެ. މީސްތަކުންގެ ހަލަބޮލިކަން ކެނޑި ހަވާސް ބިން މައިތިރިކުރުވައިފި އެވެ. ހަނދުގެ އަލި ދުނިޔެމައްޗަށް ބާރުގެނުވާ ގަސްތަކާއި ރުއްތަކުން ސަރަހައްދު ފަނޑުކުރުވައިފި އެވެ. މިއިން ކަމެއް އިހުސާސް ކުރެވިފައި ނުވާ ފަދައިން ގަސްތަކުގެ ހިޔާފަހިކަމުގެ ތެރޭ ބަހައްޓާފައި ހުރި ޖޯޔެއްގައި އޮށޯވެލައިގެން އޮތް ފަރުދާނުގެ ދެ ލޯ ހުއްޓިފައިވީ ހާމަވެފައި އޮތް އުނދަރެހަށެވެ. ނަމަވެސް ސިކުޑީގެ ނާރުތަކާއި ހިއްސުތައް މާ ދުރުނޫން އާލަމެއްގައި ޣަރަޣުވެފަ އެވެ.\nއެއީ ފުރާވަރުގެ ދުވަސްތަކެވެ. މަސްޣޫލުވެ އުޅުނީ އާންމު ކަންކަމުގެތެރޭގަ އެވެ. އެކުވެރިން އުފެއްދުމުގަ އެވެ. އދި އެބައިމީހުންނާ އެކު ތަންތަނަށް ޒިޔާރަތްކޮށް ކުޅިވަރުތައް ކުޅެ މަޖާ ކުރުމުގަ އެވެ. އަދި ސީރިއަސްނޫން ތަޅާފޮޅުންތަކުގަ އެވެ. އަދި މަދު ބައެއް ތޮޅުންތަކުގައި ތަލަށް އަނިޔާލިބި ނޫނީ ފައި ނޫނީ އަތުގެ ކަށްޓެއް ބިނދިގެން ހޮސްޕިޓަލަށް ދާން ޖެހުނު ފަހަރުތައް ދިޔަނަމަވެސް އެއިން ކަމެއް ވެސް މާކަ ސީރިއަހެއް ނޫނެވެ. އެކުވެރިންވީމަ އެވެ. އިޚުތިޔާރުގައި ކުރާ ކަންކަމަށް ނުވާތީ އެވެ. މައާފަށް އެނދޭތީ އެވެ. ނޫނެކޭ ބުނެވެން ނެތޭތީ އެވެ.\nކިޔެވުމުގެ ނަތީޖާ ނުކުތީ ދެރަކޮށެވެ. އަދި މި ކަމުގައި ފަރުދާނަށް ހައިރާންކަމެއް ނޫނީ މޮޅިވެރިކަމެއް ވެސް އިހުސާސެއް ނުމެވިއެވެ. ދިރިއުޅުމާމެދު އޭނާގެ މާ ވަރުގަދަ އުންމީދުތަކެއް ނެތެވެ. އިސްކޫލުގެ ވަގުތުތަކުގެ ބޭރުން ގިނަ ވަގުތުތައް ހޭދަކުރެވުނީ ގެއިން ބޭރުގައި އެކުވެރިންނާ އެކު ސަކަރާތުގައެވެ. މައިންބަފައިން އޮފީހެއްގައި ވަޒީފާއާއި ގެންނެވެ. އާނއެކެވެ. ކިޔެވުމަށް ބާރުއެޅި އެވެ. އެކަމަކު ހުސްވެސް އަނގަބަހުންނެވެ. އަމަލުތަކުގައި އެއްވެސް ސަމާލުކަމެއް ނެތެވެ. ޝުއޫރީގޮތުން އޮތީ ބީރައްޓެހިކަމެކެވެ. ޅަފަތުގެ ދުވަސްތަކުން ފެށިގެންވެސް ކަން އެހަމައިގައި އޮތުމުންކަންނޭނގެ އެވެ.\nކޮންމެއަކަސް އިސްކޫލު ނިމުމާއެކުހެން ރަށާ ކައިރި ރިސޯޓަކުން ވަޒީފާ އެއް ހޯދީމެވެ. ދެތިން އެކުވެރިންނާއެކު އެވެ. ވެއިޓަރުކަން ކުރުމެވެ. ލިބެމުންދިޔަ ލާރިން ހިތުހުރިގޮތަކުން ހޭދަކުރެވޭން ފެށުނެވެ. އެކުވެރިންނާ އެކު ތަފާތު ކެއުންތަކުން ރަހަލިބިގަތުމާއި ބުއިންތަކުގަ އެވެ. ފެޝަން ބަދަލުކޮށް ހެދުން އެޅުމުގައެވެ. ދީނެއް ނެތްފަދަ އެވެ. ބަނގުއާވިއާއި މަސްތުވާތަކެއްޗަށް ވެސް ދެވިއްޖެ އެވެ. ދުނިޔޭގެ ހީލަމުގައި ޖެހިއްޖެއެވެ.\nމިގޮތުގައި ހަ މަސްވަރު ބީތުވެ ދިޔަ އެވެ. ކުއްލިގޮތަކުން އޭނަގެ ޑިސްކޯ ދުނިޔެއަށް ނިމުމެއް އައެވެ. ބަނގުރަލާއި ޑޮރަގްސް ބޭނުންކުރުމުގެ ތުހުމަތުގައި އޭނާ ބަންދުވި އެވެ. އެހެން ބައެއް މަދު ކުދިންނާއި ވެސް އެކު އެވެ. ދެ އަހަރުގެ ޖަލު ހުކުމެއް ފަރުދާނަށް ޖެހުނެވެ. މިއީ މިހާ ސީރިއަސް ކަމެއްގެ ގޮތުގައެއް އޭނާ ކުރިއަކުން ނަގާފައެއް ނުވެއެވެ. އެންމެ ފުރަތަމަ އިހުސާސް ކުރެވުނީ ރުޅިވެރިކަމެކެވެ. އެކުވެރިންނާއި އަމިއްލަ ނަފުސާއި މެދު އެވެ. ދެން ފޫހިވެރިކަމެކެވެ. ހަޔާތާމެދު އެވެ. ދިރިއުޅުމުގެ މާނައެއް ފެންނަން ނެތުމުންނެވެ. ސިކުނޑި ޝައިތާނީވެފައިވި ބޮޑުކަމާއި އެވެ.\nއާނއެކެވެ. ދެ އަހަރު ފާތުވެ ޖަލުން ބޭރުކުރެވިއްޖެ އެވެ. ސިކުނޑި ހަމައަކަށް އެޅިއްޖެއެވެ. ވިސްނުން ބަދަލުވެ ފަހިވެއްޖެ އެވެ. ހަށިގަނޑުގެ ފުދާސްކަން ކެނޑި އަލިކަމެއް ބޭރުކުރުވައިފި އެވެ. ނުކުތުމާއެކުހެން ވަޑައިމާ ގުޅުންހުރި މަސައްކަތްތަކުން ފެށިގަތެވެ. އިމާރާތްކުރުމާއި ކަރަންޓުގެ ކަންކަމެވެ. ޖަލުގެ އެތެރެއިންނާއި ރަށުގެ ތަޖުރިބާވެރިންގެ ގާތުން ދަސްވެގަނތް އުކުޅުތަކާއެކު އެވެ.\nމިފަދަ މަސައްކަތްތަކުން އާމުދަނީ ހޯދާ ދިރިއުޅެމުންދާތާ މިހާރު މި ވަނީ ފަސްވަރަކަށް އަހަރެވެ. ޒަވާޖީ ހަޔާތެއް ފަށާ މިވަނީ ދެ ކުދިން ވެސް ލިބިފަ އެވެ. އަނބިމީހާ މުދައްރިސެއްގެ ގޮތުގަ އެވެ. ތެދެކެވެ. ދިރިއުޅުން އެންމެ އުޖާލާ އެއް ނޫނެވެ. ނަމަވެސް އޭނާގެ އުންމީދުތަކަށް ފުދެއެވެ. ނަފުސު ބަދަލުވިވެފައިވާ ގޮތާއިމެދު ހިތްރުހެއެވެ. އަދި ބަދަލުވުމަށް މެދުވެރިވި މަރުހަލާތައް އަޖައިބުކުރުވައެވެ. ހަގީގަތުގައި ވެސް، ހުޅުވިފައިވި އެ ދެ ލޮލަށް މިހާރު ދުނިޔޭގެ ހަޔާތަކީ ފޫހިމަކަމެއް ނޫނެވެ. އަރަތެކެވެ.\nA bit short! Apparently, your first published work.There are typos and errors. No doubt they could have been corrected if you had read the text aloud once or twice prior to publication, preferablyaweek or so after writing the initial draft in the red heat of inspiration. The basic story idea is good. A lot of details of the hero’s life are\nthe missing ingredients. What about the love of his life? His marriage? The joy of father hood? The bliss of so many other small things in life? With experience you will learn to weave these and other details intoafine tapestry ofastory. You will vastly improve! Best wishes.\nOkay. Thanks for all the sincerity.\nއެހެނިހެން މަޖާ ލޯބި August 10, 2019


ރަސްދޫ ގޮނޑުދޮށް ހިމާޔަތްކުރަން އަށް މިލިއަން ރުފިޔާ ކަނޑައަޅައިފި – Haftha\nFri, 29 May, 2020, 5:28 pm\nރަސްދޫ ގޮނޑުދޮށް ހިމާޔަތްކުރަން އަށް މިލިއަން ރުފިޔާ ކަނޑައަޅައިފި\nއއ. ރަސްދޫ ގޮނޑުދޮށް ގިރާ މައްސަލައަށް ހައްލެއް ހޯދުމަށް 8 މިލިއަން ދިވެހި ރުފިޔާ ކަނޑައަޅާފައިވާ ކަމަށް ފޮރިން މިނިސްޓްރީން ބުނެފިއެވެ.\nފޮރިން މިނިސްޓްރީން ބުނީ، އެއީ އިންޑިއާ ސަރުކާރުން ރާއްޖެއަށް ދީފައިވާ 6.9 މިލިއަން އެމެރިކާ ޑޮލަރުގެ ތެރެއިން ކަނޑައެޅި އަދަަދެއް ކަމަށް ބުންޏެވެ. އަދި ރަސްދޫގެ ބޮޑު ސަރަހައްދެއް ގިރެމުންދާއިރު، އެ މަޝްރޫއުގެ ދަށުން ރަސްދޫގައި ގިރަމުންދާ 179 މީޓަރުގެ ސަރަހައްދެއް ހިމާޔަތް ކުރެވޭނެ ފޮރިން މިނިސްޓްރީން ބުންޏެވެ.\nގެސްޓުހައުސްގެ ވިޔަފާރި ވެސް ވަރަށް ބޮޑަށް ފުޅާވަމުން އަންނަ ރަސްދޫގެ ގޮނޑުދޮށް ކުރިން ބޭނުންކުރަމުން އައީ ކުނި ގޮނޑެއްގެ ގޮތުގައި ކަމުން އެތަނަށް އަވަސް ހައްލެއް ބޭނުންވާ ކަމަށް ފޮރިން މިނިސްޓްރީން ބުންޏެވެ.\nއިންޑިއާ ސަރުކާރުން ރާއްޖެއަށް 6.9 މިލިއަން ޑޮލަރުގެ ހިލޭ އެހީއެއް ދިނުމަށް އިންޑިއާ އިން އެއްބަސްވީ އެގައުމުގެ އެކްސްޓާނަލް އެފެއާޒް މިނިސްޓަރު ސުޝްމާ ސްވާރާޖް މާޗް މަހު ރާއްޖެއަށް ކުރެއްވި ދަތުރުފުޅުގަ އެވެ.


ފޫހިވެގެން އުޅޭ މީހަކު ޓެގް ކޮށްލަބަލަ! މިއޮތީ އުފާވެރި ޚަބަރެއް! – Faseha\nސައިންސްވެރިން ބުނާ ގޮތުގައި ފޫހިވެގެން ކަމެއް ނެތިފައި އިނުމަކީ ސިކުނޑިއަށް ލިބޭ ވަރަށް ބޮޑު އަރާމެކެވެ. އަދި ތާޒާ ވިސްނުންތަކަށް ޖާގަދީ، އުފެއްދުންތެރި ވިސްނުންތައް ސިކުނޑީގައި އުފެދުމަށްޓަކައި މިފަދަ “ފޫހި ވަގުތުކޮޅެއް” ކޮންމެހެން ވެސް ސިކުނޑިއަށް ހޯދައިދިނުމަކީ މަޖުބޫރު ކަމެކެވެ.\nހާއްސަކޮށް ކުޑަކުދިންނާއި، ފުރާވަރު އުމުރުގެ ކުދިންނާއި، ޒުވާާނުންނަށް “ފޫހިވާނެ ވަގުތުކޮޅެއް” ހޯދައިދީ ސިކުނޑި ހަމަޖައްސާލަން ދިރާސާ ރިޕޯޓްގައި ވަނީ ލަފާދީފައެވެ.\nއެހެންކަމުން ކުރާނެ ކަމެއް ނެތިގެން ފޫހިވެފައި ތިބެން ޖެހުމަކީ މާބޮޑަށް ފިކުރު ބޮޑުވާން ޖެހޭ ބޮޑު މައްސަލައެއް ނޫނެވެ. ނަމަވެސް އެއްވެސް ގޮތަކަށް އެއްވެސް ކަމެއް ކުރަން ބޭނުން ނުވެ، ހުރިހާ ކަމެއް މަތިން ފޫހިވެފައި ވާނަމަ ނަފްސާނީ ދާއިރާގެ ތަޖުރިބާކާރަކާއި މަޝްވަރާ ކޮށްލުން އެއީ ވަރަށް އެދެވިގެންވާ ކަމެކެވެ.\nPrevious ރާއްޖެ ލަންކާ މެޗް ރައީސް ބައްލަވާލައްވައިފި\nNext ދިވެހިން އެންމެ ގިނައިން ދަތުރުކުރަނީ އިންޑިއާއަށް


Chika - Gulhigen Madaveli Dhaairaage Kurierun Hoadhumuge Foni Ummeedhugai ޗިކާ – ގުޅިގެން މަޑަވެލި ދާއިރާގެ ކުރިއެރުން ހޯދުމުގެ ފޮނި އުއްމީދުގައި – Huvadhoo News Chika - Gulhigen Madaveli Dhaairaage Kurierun Hoadhumuge Foni Ummeedhugai Huvadhoo News\nޗިކާ – ގުޅިގެން މަޑަވެލި ދާއިރާގެ ކުރިއެރުން ހޯދުމުގެ ފޮނި އުއްމީދުގައި\nދިވެހިރާއްޖޭގެ ސިޔާސީ ޙަރަކާތްތަކަކީ ސިޔާސީ ޕާޓީތަކުގެ ސިޔާސަތުތަކަށް ބަރޯސާވެ ކުރިޔަށް ގެންދިޔުމަށް އިންތިޒާމް ކުރެވިފައިވާ ހަރަކާތެކެވެ. ސިޔާސީ ޕާޓީތަކުގެ ސިޔާސަތުތައް ކަނޑައެޅުމުގައި ލަފާއާއި މަޝްވަރާގައި ބައިވެރިވެ، ދާއިރާ ރައްޔިތުންގެ ޚިޔާލާއި ފިކުރު އަދި ކަންބޮޑުވުންތައް ހާމަކޮށްދިނުމަށް އިދާރީ ދާއިރާތައް ތަމްޞީލުކޮށްދޭ، ރައްޔިތުން އިންތިޚާބުކުރާ ރައްޔިތުންގެ މަންދޫބުން ކޮންމެހެން ތިބެން ޖެހެއެވެ.\nދިވެހި ރާއްޖޭގެ އެންމެ ބޮޑު ސިޔާސީ ޕާޓީ އެމްޑީޕީގައި މިކަން އޮތީ ވަރަށް ހަރުދަނާކޮށެވެ. އެމްޑީޕީ އަކީ ޑިމޮކްރަސީއަށް ފައްކާވެފައިވާ ޕާޓީއެކެވެ. އެ ޕާޓީގެ އުޞޫލުތަކާއި، ސިޔާސަތުތައް ކަނޑައަޅާ ގުނަވަނަކީ، އެކި އިންތިޚާބީ ދާއިރާތަކާއި ޕާޓީއަށް ނިސްބަތްވާ މިނިސްޓަރުންގެ މައްޗަށް އެކުލެވޭ ގައުމީ މަޖިލީހެވެ.\nރައްޔިތުންނާއި ގުޅުންހުރި މުހިންމު ސިޔާސަތު ކަނޑައެޅުމުގައި ދާއިރާތަށް ތަމްޞީލްކުރުމަށް، ޕާޓީގެ އިސްސަފުގައި، ދުރުވިސްނޭ، ޤާބިލް، ކެރޭ، ޖޯޝް ހުރި ޒުވާނުން ތިބުމަކީ ކޮންމެހެން ބޭނުން ކަމެކެވެ. އެމްޑީޕީގެ ޤައުމީ މަޖިލީހުގެ އިންތިޚާބުގެ ވާދަވެރިކަން ބޮޑުތަނުން އިތުރުވެފައިވާއިރު، މި އިންތިޚާބަށް އެޕާޓީން އަންނަނީ ވަރަށް ބޮޑަށް ތައްޔާރުވަމުންނެވެ.\nމި އިންތިޚާބުގެ ކެމްޕޭން ފޯރި ގަދަވެފައިވާ މިދަނޑިވަޅުގައި، އެކި ދާއިރާތަކުގެ މަގާމުތަކަށް ކުރިމަތިލާ ކެނޑިޑޭޓުންގެ ތެރެއިން ދަނީ ސިޔާސީގޮތުން އުއްމީދީ މޫނުތަކެއް ފެންނަމުންނެވެ. އެގޮތުން، އެމްޑީޕީގެ މަޑަވެލީ ދާއިރާގެ ރައީސްކަމަށް ކުރިމަތިލާފައިވާ އިބްރާހީމް ނާފިޒް ނުވަތަ ގިނަބަޔަކު ދަންނަ ނަމުންނަމަ ޗިކާއަކީ ފާހަގަކޮށްލެވޭ ފަރާތެކެވެ.\nނާފިޒް ހުވަދޫ ނިއުސްއަށް ދެއްވާފައިވާ ޚާއްސަ އިންޓަވިއުއިން، ނާފިޒްގެ ދުރު ވިސްނުމާއި، އަމިއްލަޔަށް އެދާއިރާއަކަށް ނިސްބަތްވާ ދާއިރާ ކުރިއެރުވުމަށް ގެންގުޅުއްވާ ތަސައްވަރު ދެކެވުނު ވާހަކަ ތަކުން ހާމަވެއެވެ. ނާފިޒްގެ އުއްމީދީ ވާހަކަތަކުން އެނގި ހާމަވެގެން ދިޔައީ ނާފިޒް މަޑަވެލީ ދާއިރާގެ ރައީސްކަމަށް ވާދަކުރަނީ ދާއިރާއަށް ފާގަތި ޕްލޭނަކާ އެކުގައިކަމެވެ.\nޕާޓީގެ މެމްބަރުންގެ މެދުގައި ހުރި ނުތަނަވަސްކަން ފިލުވައި އެއްބައިވަންތަކޮށްދިނުމުގެ ވިސްނުން:\nހުވަދޫ ނިއުސްއަށް ދީފައިވާ ޚާއްސަ އިންޓަވިއުއެއްގައި ނާފިޒް ބުނެފައި ވާގޮތުން މަޑަވެލި ދާއިރާގެ ރައީސްކަމުގެ މަގާމަށް ކުރިމަތިލާން އޭނާ ގަސްދުކުރީ، ދާއިރާއަށް ނިސްބަތްވާ އެމްޑީޕީގެ މެންބަރުންގެ މެދުގައި ނުތަނަވަސްކަން އުފެދިފައިވާ ވަގުތަކަށް މިވަގުތު ވެފައިވުމުން، އެންމެން އެއްބައިވަންތަ ކުރުވައި، މަޑަވެލި ދާއިރާގައި އެމްޑީޕީގެ ރޫހު ވަރުގަދަކުރުމުގެ ނިޔަތުގައެވެ. އަމިއްލަޔަށް އުފަން ރަށާއި، ނިސްބަތްވާ ދާއިރާގެ އަޑު އެމްޑީޕީގެ ޤައުމީ މަޖިލީހުގައި އިއްވައި، ދާއިރާގެ އިތުރު ތަރައްޤީއާއި ކުރިއެރުން ހޯދުމަށް ކެރިގެން ވަކާލާތުކުރުމަކީ ނާފިޒް މިދާއިރާގެ ރައީސަކަށް ކުރިމަތިލުމުގެ އެއް ބޭނުމެވެ.\nނާފިޒަކީ އަބަދުވެސް ދާއިރާގެ ރައްޔިތުންގެ ހާލު ގާތުން ބައްލަވާ ފަރާތެއް:\nނާފިޒަކީ، އަބަދުވެސް އަމިއްލަ އުފަން ރަށާއި، ދާއިރާގެ ގިނަ ޒުވާނުންނާއި، ބޮޑެތި މީހުންނާއި، ގާތްގުޅުމެއް އަބަދުވެސް ބާއްވާ ފަރާތެއްކަން ފާހަގަކޮށްލެވެއެވެ. ދާއިރާގެ ރައްޔިތުންގެ ހާލަތު ވަރަށްގާތުން ބައްލަވައި، ތަފާތު ދަތި ހާލަތްތަކުގައިވެސް، އެހީތެރިކަން ފޯރުކޮށްދެވެން އޮތް މިންވަރަކުން ރައްޔިތުންނަށް އެހީތެރިކަން ފޯރުކޮށްދިނުމަކީ ލިބިގެންދާ ވަރަށްބޮޑު ހިތްހަމަޖެހުމެއްގެ ގޮތުގައި ނާފިޒް ފާހަގަކުރެއެވެ.\nރައްޔިތުންގެ ސުވާލުތަކަށް ޖަވާބުދާރީވާން ޖެހިލުން ނުވާ ކެރޭ ފަރާތެއް:\nނާފަޒަކީ، ރައްޔިތުންގެ ސުވާލުތަކަށް ޖަވާބުދާރީވާން އަބަދުވެސް ތައްޔާރަށް ހުންނަވާ ބޭފުޅެކެވެ. ކޮންމެ ރައްޔިތަކަށްވެސް، އެއްވެސް ޖެހިލުމެއް ނެތި، ފަސޭހަކަމާއެކު، ނާފިޒްއާއި ވާހަކަދައްކަން ކެރޭކަމީ، ރައްޔިތުންނާއި އޮންނަ ގުޅުން ރަމްޒުކޮށްދޭ ހެއްކެކެވެ. މިހާރުވެސް ވަކިވަކި ރަށްރަށުން ކެންޑިޑޭޓުންނާއި ސުވާލުކުރުމަށް ކްލަބް ހައުސްފަދަ ޕްލެޓްފޯމްތަކުގައި ނާފިޒު އަންނަނީ، ރައްޔިތުން ބޭނުންވާ ކޮންމެ ކަމަކާއި ވާހަކަ ދައްކަމުންނެވެ. ވަރަށްފަހުން މަޑަވެލީގެ ރައްޔިތުންތަކެއް އިންތިޒާމްކޮށްފައިވާ ކްލަބްހައުސް އިވެންޓެއްގައިވެސް ނާފިޒު ބައިވެރިވެ ތަފާތު ސިޔާސީ ފިކުރުގެ ބޭފުޅުންނާއެކު ވަރަށް ހަރުދަނާ ބިނާކުރަނިވި ސެޝަނެއްވެސް ވަނީ ކުރިޔަށް ގެންދެވިފައެވެ. މިއިވެންޓުގައި ނާފިޒް އާއި ވާދަކުރާ އިތުރު ކެންޑިޑޭޓެއް ބައިވެރިވެވަޑައިގެންފައި ނުވެއެވެ.\nދާއިރާގެ ރައްތަކުގެ ތަރައްޤީއަށް ފާގަތި ޕްލޭންތަކެއް މިހާރުވެސް އެކުލަވާލާފައިވޭ:\nހުސްއަތާ ރައްޔިތުންނާއި ހަމަޔަށް ދިޔުމުގެ ބަދަލުގައި، ނާފިޒް ރައްޔިތުންނާއި ހަމަޔަށް މިފަހަރު މިދަނީ، ވަވަކި ރައްތަކުގެ ތަރައްޤީގެ ފާގަތި ޕްލޭނަކާއެކުގައި ކަން ފާހަގަކޮށްލެވެއެވެ. ކެމްޕެއިންގެ ތެރެއިން އެޕްލޭންތައް ރައްޔިތުންނާއި ހިއްސާކުރަމުން ގެންދާނެކަމަށް ނާފިޒް މަޢުލޫމާތު ދެއްވައެވެ.\nވެރިކަން ކުރުމަށް ރަނގަޅީ ބަރުލަމާނީ ނިޒާމުތޯ ނުވަތަ ރިޔާސީ ނިޒާމުތޯ؟\nވެރިކަންކުރުމަށް އެންމެ ރަނގަޅު ކަމަށް އަމިއްލަފުޅަށް ޤަބޫލުފުޅު ކުރައްވާ ނިޒާމަކާއި ގުޅިގެން ކުރެވުނު ސުވާލުގެ ޖަވާބުގައި ނާފިޒް ވިދާޅުވެފައި ވަނީ، މި ދަނޑިވަޅުގެ ތެރޭގައި ވެރިކަންކުރުމުގެ ނިޒާމާއި ބެހޭ ބަހުސަކަށްދާކަށް އޭނާ ބޭނުމެއް ނުވާކަމަށެވެ. އޭގެ ބަދަލުގައި ނާފިޒް ބޭނުންވަނީ ޕާޓީގެ އެތެރޭގައި ހުރި ކަންކަން ހައްލުކޮށް، ޕާޓީގެ އެތެރޭގައިވާ ނުތަނަވަސްކަން ދުއްވާލުމަށް އެތެރޭގެ އެންމެންނާއި ގުޅިގެން މަސައްކަތްކުރުންކަމުގައި ނާފިޒް ފާހަގަކޮށްފައި ވެއެވެ.\nދާއިރާއަށް ފަހި ގޮތްތަކެއް ހޯދައިދޭން މަސައްކަތްކުރާނެ ފަރާތެއް:\nހުވަދޫ ނިއުސްއަށް ނާފިޒް މިޚާއްސަ އިންޓަވިއުގައި ނާފިޒް ބުނެފައިވަނީ، މިވަގުތު ހިނގަމުންދަނީ އެމްޑީޕީގެ ސަރުކާރެއް ކަމަށާއި އަދި ސަރުކާރުގެ ތެރެއިން ދާއިރާއަށާއި ކުރަންހުރި ޕްރޮޖެކްޓްތަކާއި އިތުރު ކަންކަން ގެނައުމަށް ނާފިޒްމި މަގާމަށް ހޮވިއްޖެނަމަ ވަކާލާތުކޮށްދެއްވާނެ ކަމަށެވެ. އަދި ދާއިރާގެ ތިން ރަށުގެ ކައުންސިލާއި ވާހަކަދައްކައި، އެ ކައުންސިލް ތަކަށްވެސް ފަހި ގޮތްތަކެއް ހޯދައިދޭނެކަމަށް ނާފިޒް ވަނީ ބުނުއްވާފައެވެ.\nނާފިޒް ހާމަކޮށްފައިވާ ގޮތުގައި، ކެމްޕެއިންގެ ތެރެއިން އޭނާއަށް މިހާތަނަށް ރަނގަޅު ތަރުހީބެއް ލލިބެމުން އަންނަ ކަމަށާއި، އަދި އޭނާ ހޮވައިފިނަމަ ދާއިރާގެ ރައްޔިތުންނަށް ތަފާތު ދައްކާނެކަމަށެވެ. މަޑަވެލި ދައިރާއަށް ބޭނުންވަނީ ހިތްވަރާއި ޖޯޝުން ފުރިފައިވާ ޒަމާނީ ވިސްނުމާއެކު، ސިޔާސީގޮތުން ތަފާތު ފިކުރުގެ ވިސްނުން ގެންގުޅޭ މީހުންނާއި އެކު މަސައްކަތް ކުރެވޭނެ އަޒުމެއް ހުރި ފަރާތެކެވެ.\nނާފިޒް ވަނީ 2018 ވަނަ އަހަރުގެ ރިޔާސީ އިންތިޚާބުގެ ކެމްޕެއިންގެ ތެރެއިން މިހާރުގެ ސަރުކާރު އިންތިޚާބުކުރުމަށް ބުރަ މަސައްކަތްތަކެއް ކޮށްފައެވެ. އަދި އޭގެ ފަހުން މަޑަވެލީ ދާއިރާގެ އެމްޑީޕީގެ މަޖިލިސް ޓިކެޓް ހޯދުމަށް ވާދަކުރުމަށްފަހު، ހަނި ތަފާތަކުން ޓިކެޓް ނުލިބުނު ނަމަވެސް، ނާފިޒްއަކީ އެމްޑީޕީގައި ދެގޮތެއް ނުވެ ޖޯޝާ ފޯރީގައި އެމްޑީޕީގައި މަސައްކަތް ކުރަމުން އަންނަ ފަރާތެކެވެ. ނާފިޒުގެ ފަހުބަހަކީ، ނާފިޒަށް އިތުބާރު ކުރައްވައި، ދާއިރާގެ ހެވާލާބަޔަށް އަދި ތަފާތު ކުރިއެރުންތަކެއް ހާޞިލްކުރުމަށް އެމްޑީޕީ ޤައުމީ މަޖިލީހުގައި ދައިރާ ތަމްޞީލްކުރުމަށް ހުރިހާ ރައްޔިތުންގެ ތާއީދާއެކު، ފުރުޞަތެއް ދެއްވުމެވެ.


ރައްޔިތުންގެ މަޖިލީހުގެ ކިނބިދޫ ދާއިރާގެ މެންބަރު އަބްދުﷲ ރިޔާޒު / ފައިލް ފޮޓޯ\nރައްޔިތުންގެ މަޖިލީހުގެ ކިނބިދޫ ދާއިރާގެ މެންބަރު އަބްދުﷲ ރިޔާޒު މި އަހަރު ބާއްވާ ރައްޔިތުންގެ މަޖިލީހުގެ އިންތިހާބުގައި ވާދަ ކުރައްވާނީ ތިމަރަފުށީ ދާއިރާއަށް ކަމަށް ހާމަކުރައްވައިފިއެވެ.\nކޯލިޝަން ސަރުކާރުގެ ޖޮއިންޓް ޕާލަމެންޓްރީ ގްރޫޕުގެ ލީޑަރު އަދި ޖުމްހޫރީ ޕާޓީގެ ޕީޖީގެ ލީޑަރު ރިޔާޒު ކުރެއްވި ޓްވީޓެއްގައި ވިދާޅުވީ ތިމަރަފުށި އަދި ވޭމަންޑޫ ހިމެނޭ ދާއިރާއަށް ވާދަކުރައްވަން ނިންމަވާފައިވާ ކަމަށެވެ. އަދި އެ ދާއިރާގެ އެންމެހާ ރައްޔިތުންގެ ތާއީދު އޭނާއަށް ދެއްވުމަށް އެދިވަޑައިގެންފައިވެއެވެ.\nތިމަރަފުށީ ދާއިރާއަށް ރިޔާޒު ކުރިމަތިލައްވަން ނިންމެވިއިރު، އެ ދާއިރާގެ މިހާރުގެ މެންބަރު މުހައްމަދު މުސްތަފާ ވެސް ގެންދަވަނީ އެމްޑީޕީގެ ޕްރައިމަރީގައި ބައިވެރިވެ އެ ދާއިރާގެ މަޖިލިސް ޓިކެޓް ހޯއްދެވުމުގެ މަސައްކަތް ކުރައްވަމުންނެވެ. މުސްތަފާއަށް ތިމަރަފުށީ ދާއިރާގެ ޓިކެޓް ލިބިވަޑައިގެންފި ނަމަ މަޖިލިސް އިންތިހާބުގައި ރިޔާޒު ވާދަކުރައްވަން ޖެހިވަޑައިގަންނަވާނީ މުސްތަފާއާއެވެ.\nސަރުކާރު ކޯލިޝަންގައި ހިމެނޭ ޕާޓީތަކުގެ ތެރެއިން ޖުމްހޫރީ ޕާޓީން މިފަހަރު މަޖިލިސް އިންތިހާބުގައި ކުރިމަތިލާނީ 22 ދާއިރާއަކަށް ކަމަށް މައުލޫމާތު ލިބެއެވެ. އަދި ކުރީގެ ރައީސް މައުމޫން އަބްދުލްގައްޔޫމްގެ އެމްއާރުއެމުން 17 ދާއިރާއަކަށް ކުރިމަތިލާން ނިންމި އިރު އަދާލަތު ޕާޓީން ވަނީ 13 ދާއިރާއަކަށް މަޖިލިސް އިންތިހާބުގައި ކުރިމަތިލުމުގެ ފުރުސަތު ހުޅުވާލާފައެވެ. ނަަމަވެސް ވެރިކަން ކުރާ ކޯލިޝަންގެ މައި ޕާޓީ އެމްޑީޕީން ވަނީ މަޖިލީހުގެ 87 ދާއިރާގެ ތެރެއިން 86 ދާއިރާއަށް ވާދަކުރާނެ ކަން ހާމަކޮށްފައެވެ.


Vaahaka: Naamaan E dhathuru (part-2) - vNews.mv\nވާހަކަ: ނާމާން އެދަތުރު (ޕާޓް-2)\nއަހުމަދު ނާފިޢު 25 January 2021, 13:51\n(18 ޖެނުއަރީ 2021 އާ ގުޅޭ)\nއެހެންކަމުން މާބޮޑަށް އެކަމާ އަޅާނުލައި ޝިފާއުއަށް ދިމާވިކަންތައް ސާފުކޮށް އޭނާކައިރިން އަހާލީމެވެ. އެވަގުތު ޝިފާއު ވަރަށް ބިރުންހުރެ ބުންޏެވެ. "އަހަރެން މަސްކަނޑަށް ގޮނޑުދޮށުގައި އިންއިރު ޖެހިގެން މަސްކަނޑަން އިނީވެސް ހަމަ އަހަންނެވެ.''\nއެވަގުތު އަޙްމަދު ބުންޏެވެ. ''އަހަރެންވެސް ކުޑަކަމުދާންވެގެން ހޭޅިފަށުގައި ހުއްޓާ އަހަރެންނާއި ޖެހިގެން ހަމަ އަހަރެން ކުޑަކަމުދާން ހުއްޓާ ދުށީމެވެ.''\nމިހެން ބުނުމުން އަހަރެމެންގެ ހިތަށް އިތުރަށް ބިރުވެރިކަން ވަދެއްޖެއެވެ. އެމީހުން ކުރިން އެނބުނީ ތެދެއްކަން އެނގިއްޖެއެވެ. އަހަރެން ވަރަށް ބިރުގަތެވެ. އަދި ރަށުގެ ނާމާންކަން އިހުސާސް ކުރެވެން ފެށިއެވެ. މި އެންމެންގެ މޫނުމަތިންވެސް ފެންނަމުން ދަނީ ބިރުވެރިކަމުގެ އިހުސާސްތަކެވެ.\nއެވަގުތު ވަރަށް ހާސްވެގެން މިހާރުން މިހާރަށް ފުރައިގެންދާން ހިނގާށޭ އަހަރެން ބުނީމެވެ. މިހެން ބުނުމަށްފަހު ހުރިހާ އެންމެން އަލިފާންގަނޑު ކައިރިއަށް ޖަމާވުމަށް އެންގީމެވެ. ޖަހާފައިހުރި އަލިފާންގަނޑުގެ ކައިރިއަށް އެންމެން ޖަމާވުމުން އެންމެން ހަމަތޯ ބަލައިލިއިރު ކަމަކުދާކަށް ނެތެވެ. އިއްސެއެއް ނެތެވެ. ޓެންޓްކައިރީ ހުރެފައި އޭނަ އެދިޔައީ އަނެއްކާ ކޮންތާކަށް ބާވައެވެ. އެހެންކަމުން އަހަރެންނާއި އަދި އިތުރު ކުއްޖަކާއި ދެމީހުން ވަރަށް ބިރުން ތިބެ އޭނާ ހޯދުމަށް ރަށުގެ ހޭޅިފަށުން ވަލުތެރެއަށް ވަނީމެވެ.\nއެވަގުތު ހިތަށް ވެރިވެގެންދިޔައީ ނާމާންކަމެވެ. ގަސްގަހުގެ ފަތްތައް ހެލިލާގޮތުން ބައެއް ފަހަރު ސިއްސައިގެންވެސް ދެއެވެ. ހީވަނީ ފަހަތުން މީހަކު އަންނަ ހެންނެވެ. ނަމަވެސް ފަހަތް ބަލާނުލާ ކުރިއަށް ހިނގަމުން ގެންދިޔައީމެވެ. އިސާހިތަކު މީހަކު ވަލުތެރެއިން ނިކުމެގެންދާ މަންޒަރު ފެނުނެވެ. އަދި އެއީ އިއްސެކަން އެނގުމުން އިއްސެއަށް ވަރަށް ބާރަށް ގޮވާލީމެވެ. މިއަޑަށް އަހަރެމެންނާއި ދިމާލަށް ވަރަށް އުފަލުން ހެމުން ހެމުން އިއްސެ އައެވެ.\nއިއްސެ ހެވިފައި ހުރުމުން އިއްސެ ތިޔައި ކޮންތާކުންތޯ އަހަރެމެން އަހާލީމެވެ. އިއްސެ ބުންޏެވެ. މިއައީ މިރަށުން ފެނުނު ވަރަށް ސަޅި ބިޓަކާއި އެއްކޮށް ''މަޖާކޮށްލާފަ.'' އެއީ ވަރަށް ރީތި ކުއްޖެ. މިހާތަނަށް އެވަރުގެ ރީތިކުއްޖެއް އަދި ނުދެކެން"\nއިއްސެ މިހެން ބުނުމުން އަހަރެމެންނަށް އިތުރު ހައިރާންކަމެއް ލިބުނެވެ. ސުވާލުތައް އުފެދެން ފެށިއެވެ. އޭރު ދޯނިން އަހަރެމެންނާއެކު އައި ހުރިހާ އަންހެން ކުދިންވެސް ހަމަޔަށް އަލިފާންގަނޑު ކައިރީތިއްބެވެ. އަދި ހިތާހިތާ ސުވާލުކުރެވުނެވެ. އިއްސެ އެއައީ އަނެއްކާ ކޮންކުއްޖަކާ އެކީ ގޮސްފައި ހެއްޔެވެ. އެއައީ ރަނގަޅު ކުއްޖެއް ކައިރިއަކުން ނޫނެވެ. މިރަށުގައި ދެން އިތުރު އަންހެން ކުއްޖަކު އުޅޭނެ ހެއްޔެވެ؟ އިއްސެ އެއައީ ގޯހެއް ހަދާފައެވެ.\nއިއްސެ އެދެއްކި ވާހަކަތަކާއި ގުޅިގެން އެޚިޔާލުގައި އަހަރެމެން ތިބުމަށްފަހު އިތުރު އެއްވެސް ވާހަކައެއް ނުދައްކާ އިއްސެ ގޮވައިގެން ރޯކޮށްފައިވާ އެ ބޮޑު އަލިފާންގަނޑުގެ ކައިރިއަށް ނިކުތީމެވެ. އޭރު އެންމެންގެ މޫނުމަތިންވެސް ބިރުވެރިކަމުގެ އިޙްސާތައް ފެންނަމުން ދިޔައެވެ. މިވަނީ ކީއްކަމެއް އެއްވެސް އަންހެން ކުއްޖަކަށް ނޭގެއެވެ.\nމިރަށް ވަރަށް ނާމާން! މިހާރުން މިހާރަށް ފުރަންވީ! އަހަރެން ބުނީމެވެ.\nމިހެން ބުނުމާއެކު ދަތުރުގައި ބައިވެރިވި އަންހެން ކުދިންނަށާއި އިއްސެއަށް ވަކިން ހައިރާންކަމެއް ލިބި، ސިހިގެން ދިޔައެވެ. އެހެންނަމަވެސް އެމީހުން އިތުރު ސުވާލެއް ނުކުރެއެވެ. އަހަރެމެންވެސް އިއްސެއަކަށް އެކަމެއް ނާންގަމެވެ. އަވަހަށް ސަލާމަތުން ދޯންޏަށް އެރޭތޯ މަސައްކަތް ފެށީމެވެ. ދޯނީގައި އިން ރަށްބަލަހައްޓާ ބިދޭސީމީހާއަށް އަހަރެމެން ގޮވުމުން ދޯނިން ފައިބައިގެން ޑިންގީގައި އެއްގަމަށް އައެވެ. އެމީހާ ރަށުގެ ގޮނޑުދޮށަށް ފޭބުމާއެކު އަވަސް އަވަހަށް ބާރަށް ހިނގާފައިގޮސް ގެއަށްވަދެ ދޮރުޖެހި މަންޒަރު ފެނުނެވެ. އެވަގުތު އޭނާގެ އަތުގައި ޚަތިމުއޮތް އޮތުމުން މިރަށުގެ ނާމާންކަން ވަކިން ބޮޑަށް އިޙްސާސް ކުރެވުނެވެ. އެހެންކަމުން ބަލަން ނުތިބެ ފަހަރަކު4މީހުން ޑިންގީގައި ދޯންޏަށް އަރުވަމުން ގެންދިޔައީމެވެ. (އެއީ ކުޑަ ޑިންގީއެއްކަމުން އެއަށް އެރެނީ ފަހަރު4މީހުންނަށެވެ.)\nއަހަރެމެންނާއެކު 17 މީހުން މިދަތުރުގައި ބައިވެރިވުމުން ކޮންމެވެސް އެކަކަށް ފަހުން އަރަން މަޑުކުރަން ޖެހުނެވެ. މިގޮތުން އެންމެ ފަހުން ދޯންޏަށް އަރަންޖެހުނީ އަހަރެމެންގެ ތެރެއިން މިފަދަ ކަމަކާ ދިމާނުވާ ކުއްޖަކަށެވެ. އެއީ ނާޝިދުއެވެ. ޑިންގީގައި ކަނބަން ހުރީ އަޙްމަދުއެވެ. އެހެންކަމުން ނާޝިދުބަލާ އަޙްމަދު ޑިންގީގައި އެއްގަމަށް ކަނބައިގަތެވެ. އޭރު އަހަރެމެން އެންމެންވެސް ތިބީ ރަށާދިމާލަށް ބަލަހައްޓައިގެން ބިރުންނެވެ.\nމިހެން ތިއްބައި ކުއްލިއަކަށް ހޭޅިފަށުން ހަމަ ނާޝިދުގެ ސިފައިގައި ހުރި މީހަކު ހިނގާފައި އައިސް ނާޝިދާއި އެއްހަމައެއްގައި ޖެހިގެން ހުއްޓުނެވެ. އޭރު އަޙްމަދު ޑިންޑީ ގޮނޑުދޮށަށް ގާތްކުރަނީއެވެ. އަޙްމަދަށްވެސް ލިބުނީ ކުއްލި ހައިރާން ކަމެކެވެ. ހަދާނެގޮތް ހުސްވެފައި ބިރުން ބަލަން ހުއްޓެވެ. ކުރިމަތީން ފެންނަންހުރީ ދެ ނާޝިދުއެވެ. އެތަނުން ހަޤީޤީ ނާޝިދަކީ ކޮބައިބާވައޭ އޭރު ދޯނީގައި ތިބި މީހުން ބިރުން ތިބެ ކިޔަމުން ދިޔައެވެ.\nނަމަވެސް ބިރުން ހުރެ އަޙްމަދު ޑިންގީ ގޮނޑުދޮށަށް ކައިރިިކުރިއެވެ. އަދި ބުންޏެވެ. ތިތަނުން ނާޝިދުކިޔާ މީހަކު ހުރިއްޔާ ބިސްމި ކިޔާފައި ޑިންގީއަށް އަރާށެވެ. މިހެން ބުނުމުން އެތަނުން އެކަކު ހިނގާފައި އައިސް ބިސްމިކިޔާފައި އެރުމުން ބަލާކަށް ނުހުރެ ދޯންޏާއި ވީކޮޅަށް ޑިންގީ ކަބައިގަތެވެ. އަދި ނާޝިދުއާއި އަޙްމަދު ދޯންޏަށް އެރިއެވެ. އެވަގުތު ގޮނޑުދޮށުގައި ނާޝިދުގެ ސިފައިގައިި ހުރި ދެވަނަމީހާ ހޭޅިއާ ދިމާލަށް ހިނގައިގަތެވެ.\nދެންފެނުނީ އެއަށްވުރެ ބޮޑު ހައިރާންކަމެކެވެ. އެނާޝިދުގެ ސިފައިގައި ހުރިމީހާ ހިނގާފައިދާވަރަކަށް ދޯނީގައި ތިބި އެންމެންގެ ސިފައަށް އެމީހާ ބަދަލުވަމުންދާތަނެވެ. ދޯނީގައި ތިބި އަންހެނުންނާއި ފިރިހެނުންގެ ސިފައަށެވެ. މިކަމާ އަހަރެމެން ވަރަށް ބިރުގަތެވެ. އަދި އަންހެންކުދިންތައް ބިރުން ރޯން ފެށިއެވެ. އެހެންކަމުން ދޯނި ފަޅުން ނުކުމެގެން މާލެއާއިދިމާއަށް މިސްރާބު ޖެހިއެވެ.\nއޭރުވެސް އަހަރެން ހުރީ އެމީހާއައި ދިމާލަށް ބަލާށެވެ. ކުއްލިއަކަށް އެމީހާ ގެއްލިއްޖެއެވެ. ދެންފެނުނީ ރަށުތެރެއިން އަރައިގެން އައި ބޮޑު އަލިފާންގުޅައެއް ދޯނީގެ މަތިންލާފައި ވަރަށް ބާރަށް ދިޔަތަނެވެ. މުޅި އެސަރަހައްދު ދިއްލިގެން ދިޔައެވެ. އަހަރެމެން ބިރުން ވިރިވިރި ތިބި ނަމަވެސް އަހަރެން ނަކަށްވެސް ކުރެވޭނެކަމެއް ނެތެވެ. ދޯނީގައި ތިބި އަންހެން ކުދިންތައް ހަޅޭއްލަވައި ރޮމުން ގެންދެއެވެެ. ގިސްލާމީހުން ގިސްލަމުން ދެއެވެ. އެންމެވެސް ތިބީ ދެންވާނެ ގޮތަކާއިމެދު ވިސްނާށެވެ. ހަދާނެގޮތް ހުސްވެފައެވެ. ނަމަވެސް އަޙްމަދުގެ ރަށްޓެހި ރުޤުޔާ (ހުއްދަ ފަންޑިތަ ނުވަތަ ފަރުވާ ދިނުމަށް ހެދޭ ފަންޑިތަ) ހަދާ މީހެއްކަމަށްވާ އިބްރާހީމްބެ (އަސްލު ނަމެއްްނޫން) މާލޭގައި ހުރުމުން އިބްރާހީމްބެއަށް ވަގުތުން އަޙުމަދު ފޯނުން ގުޅާ އެވާހަކަތައް ކިޔައިދިނެވެ.\nއަހަރެމެންނަށް މާލެއާދެވުނީ އެރޭގެ ދަންވަރުއެވެ. އަދި ދޯނި ގާތްކުރިއިރު އިބްރާހީމްބެ ދޯނީގެ އިންތިޒާރުގައި ހުއްޓެވެ. އަދި ދޯނިން އެއްވެސް މީހަކު ފޭބިޔަނުދީ އިބްރާހިމްބެ ދޯންޏަށް އަރާ ކިޔަވަން ފެށިއެވެ. އެވަގުތު އިއްސެއަށް ގޮތްތަކެއް ވާންފެށިއެވެ. އަދި އޭނާ ޖިންނި މޮޔަވެފައިވާ މީހެއް ފަދައިން ދޯނިތެރޭގައި އުޅެމުންދިޔައެވެ.\nއިއްސެއަކީ ވަލުތެރެއިން ފެނުނު އަންހެން ކުއްޖާއާއި ގާތްގުޅުމެއް ބެހެއްޓި މީހާއެވެ. އިބްރާހީމްބެ ބަލާކަށް ނުހުރެ ބުންޏެވެ. ''އަހަރެންގެ އަތުގައި ހިފާ! ދެން ކޮންމެ މީހަކުވެސް ދޯނިން ފައިބާ! މިހެން ބުނުމުން ހުރިހާ އެންމެން އެގޮތަށް އިބްރާހިމްބެގެ އަތުގައި ހިފައިގެން ދޯނިން ފޭބިއެވެ. އޭރުވެސް އިއްސެ ދޯނީގައި ހުއްޓެވެ. އިބްރާހިމްބެ އޭނަގެ ގާތަށްގޮސް ކިޔަވަން ފެށިއެވެ. އަދި އޭނަ ހަމަޔަކަށް އަޅުވައިގެން ދޯނިން ބޭލިއެވެ. އަދި އޭނާގެ ގަޔަށް ބަލާލިއިރު އޭނަގެ ގައިގެ އެތަން މިތާނގައި މީހަކު ވަކިއަޅާފައި ހުރިކަހަލަ ނިޝާންތައް ފެންނަން ހުއްޓެވެ.\nއެނބުރި މާލެ އާދެވުނު ނަމަވެސް އަހަރެންގެ ހިތުން ދުވަހަކުވެސް މިދަތުރުގެ ހަނދާންތައް ފިލައިގެނެއް ނުދެއެވެ. މިއީ އަހަރެމެންނަށްވެސް އުޅެވުނު ގޮތުން ދިމާވި ޖިންނީންގެ ކަންތައް ގަނޑެކެވެ. އެއަށްފަހު އަހަރެން ކުރިން އުޅުނު އެއުޅުން ދޫކޮށްލާ ﷲ އަށް ބިރުވެތިވެ ކުރެވުނު ކުށަށް ތަޢުބާ ވެއްޖައީމެވެ. އަދި ރަނގަޅު ވަޒީފާއަކަށްވަދެ މިއަދު މިހުރީ އާއިލާއާއިއެކު ހެޔޮލަފާ ރަނގަޅު ދިރިއުޅުމެއް ގައެވެ. އިރާދަކުރެއްވިއްޔާ ދެން ދުވަހަކުވެސް އެފަދަ ގޮތަކަށް ނޫޅުމަށް ޢަޒުމް ކަނޑައަޅައިގެންނެވެ. (ނިމުނީ)\nވާހަކަ ހަމަ ބަރާބަރު. ނާފިއު ތަންކޮޅެއް ދިގުވާހަކައެއް ލިއުއްވުން ކިހިނެއްތޯ؟ އަޅުގަނޑަށް ލަފާކުރެވެނީ ނާފިއުގެ ލިއުންތެރިކަން ވަރަށް ރަނގަޅުކަމަށް އަދި ހުނަރުވެސް ހުރިކަމަށް ެފނޭ އެހެންވީމަ ދިގުވާހަކައެއް ފަށްޓަވައިގެން ކުރިއަށް ގެންދިއުމަށް އެދެން.\nމީ ހަމަ ހަގީގަތެއްބާ؟ ވަރަށް އާދަޔާ ހިލާފު ކަންތައް ގަނޑެއްދޯ\nމިވާހަކަ އެއްކޮށް ކިޔާލުމުން ވިސްނެނީ ފިލްމުތަކުންވެސް މިފެންނަނީ މިޒާތު ތަޖުރިބާގެ އަސްލޭ


SunOnline: Aanmmunge haradhu thah dhahvve, Viyafaari thakuge vikuraa ah asaru kohffi\nއާންމުންގެ ހަރަދުކުރުން ދަށްވެ، ވިޔަފާރިތަކުގެ ވިކުރާއަށް އަސަރުކޮށްފި\nއައިޝަތު ފަރީޙާ 15 Sep 2020, 14:31\nކޮވިޑާއެކު ދިރިއުޅެމުންދާތާ ހަ މަހަށްވުރެ ގިނަ ދުވަސްވީ އެވެ. ކޮވިޑު އައިސް ދިރިއުޅުމުގެ އެތައް އާދައެއް ބަދަލުކޮށްލައިފި އެވެ. ދިރިއުޅުމަށް ކުރި މަސައްކަތްތައް ހުއްޓާލަން ޖެހި އެތައް ބަޔެއްގެ އަތްމަތި ދަތިވެއްޖެ އެވެ. އެތައް ބަޔެއްގެ ވަޒީފާ ގެއްލި އިގްތިސާދީ ގޮތުން މުޅި ދުނިޔެ އަށް ވެސް އަސަރުކޮށްފި އެވެ.\nކޮވިޑުގެ ބަލިމަޑުކަމާއެކު އައި އިގްތިސާދީ ގޮންޖެހުންތަކުގެ އަސަރު ނުކުރާ މީހަކު ނެތެވެ. ބޮޑެތި ވިޔަފާރިތައް ބަނގުރޫޓުވެ، ހުއްޓާލަން ޖެހިދާނެ ކަމުގެ ބިރު ބޮޑުވެފައިވާއިރު އާންމު ރައްޔިތުމީހާ އަށް ކުރާ އަސަރު އެއަށްވުރެ ބޮޑެވެ. އިކޮނޮމިކް އަންސާޓެއިނިޓީ ނުވަތަ އިގްތިސާދަށް ވާނެ ގޮތާމެދު ޔަގީންކަމެއް ނެތި އަހަރެމެންގެ "ސްޕެންޑިން ބިހޭޭވިއާ" ނުވަތަ ހަރަދު ކުރާ ގޮތަށް މިވަނީ ބޮޑު ބަދަލެއް އައިސްފަ އެވެ.\nއާންމުން ހަރަދު ކުރާ މިންވަރަށް އަންނަ ބަދަލާ ގުޅޭގޮތުން ކަންމަތީ ފިހާރައެއް ހިންގާ މީހަކު ބުނީ، ފާއިތުވި ހަތަރު މަސް ތެރޭ ވިޔަފާރީގެ ވިކުރާއަށް އަސަރުކޮށްފި ކަމަށެވެ. އާންމު ހާލަތުގައި ދުވާލެއްގެ މައްޗަށް 15،000 ސޭލްސް ޖެހޭ އެ ފިހާރައިގެ ސޭލްސް މިހާރު ވަނީ 5،000 އާއި 6،000 އާއި ދެމެދަށް ވެއްޓިފަ އެވެ. ބައެއް ދުވަސް ދުވަހު 3،500 ވެސް ޖެހޭ ކަމަށް ބުންޏެވެ.\n"ރޯދަ މަހުން ފެށިގެން މި ބަދަލު އަންނަން ފަށައިފި. އާންމުކޮށް ގޭގޭގައި ބޭނުންކުރާ ކާބޯތަކެތި ގަންނަ މިންވަރުވެސް މަދުވާން ފެށިކަން ފާހަގަ ކުރެވޭ. ކޮންމެހެން ބޭނުންވާ އެއްޗެހި ނޫނީ ނުގަނޭ. އެކަން ފާހަގަވޭ ސޭލްސް އަށް ބެލީމަވެސް. ކުރިން އާންމުކޮށް ދުވާލަކު 15،000 ސޭލްސް އަށް ޖެހޭނެ. މިހާތު 5،000 އިން މިފަނީ 3000 ޖެހޭ ދުވަސް ވެސް ދޭ. މިގޮތަށް ވިޔަފާރި ދަށްވެގެން ދާއިރު އެންމެ ބޮޑު ދައްޗަކީ ސަސްޓެއިން ކުރުން. ކަރަންޓާ ކުލި ދައްކާފައި އެއްވެސް އެއްޗެއް މިހާރު ނޯވޭ،" ވިޔަފާރިވެރިޔާ ބުންޏެވެ.\nކޮވިޑު19 ގެ ސަބަބުން ރާއްޖޭގެ އިގްތިސާދަށް އައި އެންމެ ބޮޑު ލޮޅުމަކީ ފަތުރުވެރިކަން ހުއްޓުމަކަށް އައުމެވެ. އިގްތިސާދުގެ މައިބަދަ ކަމުގައި ބަލަމުން އައި ސިނާއަތް ހުއްޓި، ގައުމަށް ލިބޭ އާމްދަނީ ހުއްޓުމާއެކު ހުރިހާ ދިމާއަކަށް އޭގެ އަސަރު ކުރަން ފެށި އެވެ. ސަރުކާރުގެ ސިވިލް ސާވިސް މުވައްޒަފުން ފިޔަވާ އެހެން ހުރިހާ މަސައްކަތްތެރިންގެ އާމްދަނީ އަށް އަސަރު ކުރި އެވެ. ޑޮލަރު ލިބޭ ވަރު މަދުވެ، ރުފިޔާގެ އަގު ވެއްޓި އިމްޕޯޓަށް ބަރޯސާވާ ރާއްޖޭގެ ބާޒާރުގައި ތަކެތީގެ އަގު އުފުލެން ފެށި އެވެ.\nޖޫން 8، 2020: ނިއު ނޯމަލް އާއި އެކު މާލޭގެ މަޖީދީމަގު ބާރު ބޮޑުވުން -- ސަން ފޮޓޯ/ ފަޔާޒު މޫސާ\n"އާންމުކޮށް އަހަރެމެން ގެއަށް އެއްޗެހި ގަންނަނީ މަހަކަށް ވާވަރަށް. ކާޑުގެ އިތުުރުން ކާން ބޭނުންކުރާ އެއްޗެހި މަސްދުވަހަށް ވާވަރަށް ގަންނަން. ހަތަރު މީހުން އުޅޭއިރު ކެއުމަށް އަސްލު ބޮޑު ހަރަދެއް ކުރެވޭ. 3،000 އެވްރެޖުކޮށް ކާއެއްޗެއްސަށް ހަރަދުވޭ. އެކަމަކު ކޮވިޑު އައިތަނާ ދެ މީހެއްގެ ވަޒީފާ ގެއްލިއްޖެ. ވަޒީފާގައި ތިބި މީހުންގެ މުސާރަތައް ކުޑަ ކޮށްފި. ހަރަދު ކުޑަކުރުން ނޫން ގޮތެއް ނެތް. މިހާރު ކެއުމުގެ ހަރަދު ކުޑަކޮށްގެން މިއުޅެނީ. ފާހަގަވޭ އެކަމަކު އެއްޗެހީގެ އަގުތައް މަހުން މަހަށް އުފުލޭކަން،" މާލޭގައި ކުއްޔަށް އުޅޭ އާއިލާ އަކުން ވާހަކަ ދެއްކި މީހަކު ބުންޏެވެ.\nއާމްދަނީއަށް އަސަރު ކުރުމަކީ މީހުން ފައިސާ ހޭދަކުރާ މިންވަރު ދަށަށް ދާނެ ކަމެކެވެ. އަނެއް ކޮޅުން އިގްތިސާދު ދަށްވާނަމަ، ފަހަށް ރައްކާކުރުމަށް މީހުން ވިސްނާނެ އެވެ. ބޭކާރު ހަރަދުތައް ކުޑަކޮށް، ކޮންމެހެން ބޭނުން ހަރަދެއް ނޫނީ ނުކުރުމަށް އިސްކަންދޭނެ އެވެ. ފަހުން އާމްދަނީ ނުލިބޭ ހާލަތެއް މެދުވެރިވެއްޖެނަމަ ބޭނުންކުރާނެ ފައިސާ ރައްކާކުރުމަށް ބަލާނެ އެވެ.\nހުޅުމާލޭގައި މަހުގެ ވިޔަފާރިކުރާ މީހަކު ބުނިގޮތުން ކުރިން އާންމުކޮށް 10،000 ރުފިޔާގެ ވިޔަފާރި ކުރި ނަމަވެސް އެ އަދަދު ވަނީ އެވްރެޖުކޮށް 3000 ރުފިޔާއަށް އަށް ދަށްވެފަ އެވެ. މިހާރު 1000 ރުފިޔާގެ ސޭލްސް ޖެހޭ ފަހަރުވެސް އާދެ އެވެ.\n"މަސް ގަންނަން އަންނަ މީހުން އެބަ ބުނޭ އަގު ކުޑަކޮށްދޭން. މިސާލަކަށް އަހަރެމެން 25 އަށް ނޫނީ 20 އަށް ކިލޯ ވިއްކިޔަސް އެބަބުނޭ އަތްމަތި ދައްޗޭ، އަގު ކުޑަކޮށްދޭށޭ. ވަރަށް ފާހަގަވޭ އާންމުންގެ އަތްމަތި މިހާރު ދަތިކަން،" އޭނާ ބުންޏެވެ.\nމިހާލަތުގައި އާންމު ވިޔަފާރިތަކަށްވެސް ކުރެވޭނެ މާބޮޑު ކަމެއް ނެތެވެ. ރާއްޖެއަކީ އިމްޕޯޓަށް ބަރޯސާވާ ގައުމަކަށް ވާއިރު މުދާ އެތެރެކުރުމަށް ހޭދަކުރާ ފައިސާ ކުރިއާ އަޅާބަލާއިރު އިތުރުވުމަކީ މުދަލުގެ އަގު ބޮޑުވާނެ ކަމަކަށްވާތީ، ކޮންސިއުމާ ސްޕެންޑިން ދަށްވި ނަމަވެސް، އަގުތައް ތިރިކުރުމަކީ ވިޔަފާރިތަކަށް މި ދަނޑިވަޅުގައި ދަތިކަމަކަށް ވާނެ އެވެ.\nކޮންސިއުމާ ސްޕެންޑިން އިތުރު ކުރުމަށް ސަރުކާރަށް ސަބްސިޑީގެ ގޮތުގައި އާންމުންނަށް އެހީތެރިކަން ފޯރުކޮށްދިނުމަކީ ވެސް މި ދަނޑިވަޅުގައި ދަތިކަމެކެވެ. ނަމަވެސް ކޮވިޑާ ގުޅިގެން އާމްދަނީ އަށް އަސަރު ކުރި މީހުންނަށް ސަރުކާރުން އިންކަމް ސަޕޯޓު އެލަވެންސް ފޯރުކޮށްދިނުމަކީ މި ދަނޑިވަޅުގައި އިގްތިސާދަށް ލިބުނު ކުޑަ ނަމަވެސް ފަރުވާއެކެވެ.\nސަރުކާރުން ވަނީ ބައެއް ކަހަލަ ޓެކްސް ދެއްކުމަށް ވިޔަފާރިތަކަށް ލުއި ދީފަ އެވެ. މިއީވެސް އިގްތިސާދަށް ކުރާނެ އަސަރު ކުޑަކުރުމަށް އެޅުނު މުހިއްމު ފިޔަވަޅެކެވެެ.\nމި ހާލަތުގައި އެންމެ އިސްކަންދޭންވީ ކޮންމެހެން ކުރަން ޖެހޭ ހަރަދުތައް ނޫނީ ދެން ހުރި ހަރަދުތައް މަޑުޖައްސައިލުމެވެ. "ލަގްޒަރީ ސްޕެންޑިން" ހުއްޓާލާ ކޮންމެހެން ބޭނުންޖެހޭ ޒަރޫރީ އެއްޗެއް ނޫނީ ނުގަނެ ފަރުޖައްސައިލުމެވެ. އިގްތިސާދީ އަޑިގަނޑުން އަރައިގަތުމަށް ކިތައް މަސް ނަގާނެކަން އަންދާޒާ ކޮށްލަންވެސް އަދި ނޭނގެ އެވެ. މިކަން ހައްލު ވާނީ، ކޮވިޑުގެ ކަންކަން ހަމައަކަށް އެޅިގެންނެވެ. އެއީ އަދި ބުނަން ނޭނގޭ ގޮތެކެވެ.


Raheenu Kurun Hahdhufahana Elheetha! Veshi Biruveri kamegge There Ah!\nރޭ ރަހީނު ކުރެވުނު މީހާއަށް އައިޖީއެމްއެޗްގައި މިހާރު ދަނީ ފަރުވާ ދެމުން\nރަހީނު ކުރުން ހައްދުފަހަނަ އެޅީތަ! ވެށި ބިރުވެރިކަމެއްގެ ތެރެއަށް!\n19 ނޮވެންބަރ 2021 - 13:22:26\nމި ފަހަކަށް އައި މީޑިއާތަކުގެ ފަލަ ސުރުހީތަކަށް އަރަމުން އަންނަ އެއް ވާހަކަ އަކީ ކޮންމެ ވެސް މީހަކު ރަހީނު ކުރި މައްސަލަ އެއްގެ ވާހަަކަ އެވެ. ކޮންމެވެސް މީހެއްގެ ދަރި އެއް، ބޭބެ އެއް ނޫނީ ބައްޕަ ނުވަތަ އާއިލާ ފަރާތެއް ރަހީނު ކޮށް ބިރު ދައްކާ އަނިޔާ ކުރާ ވާހަކަތަކެވެ.\nމި މުޖުތަމައުގައި މި ފިނޑި އަމަލު މިހާރު ވަނީ ހައްދުފަހަނަ އަޅާފައޭ ބުނެވިދާނެއެވެ. މި ފަހަކަށް އައި ކޮންމެ މަހަކު މިކަހަލަ މައްސަލަތަކެއް ފުލުހުންގެ ސަމާލުކަމަށް އެބަ އާދެއެވެ.\nމިކަން ކަމުގެ ސަބަބުން ރައްޔިތުންގެ ހިތްތައް މިވަނީ ބިރުވެެރިކަމުން ފުރިފައެވެ. މުޅި ވެށި ބިރުވެރިކަމެއްގައެވެ. ބިރު ގަންނަން ދިމާވާ ސަބަބަކީ މި ރާއްޖޭގައި އެފަދަ ކުށްތައް ހިންގާ މީހުންނަށް ހައްގު އަދަބު ދިނުމުގެ ބަދަލުގައި “ތަޅުވަ ތަޅުވާފައި” އަނެއްކާވެސް ދޫކޮށްލާތީއެވެ.\nމި ރިޕޯޓްގައި ދާދި ފަހުން ރާއްޖޭގައި ހިނގާދިޔަ ރަހީނު ކުރުމުގެ މިފަދަ މައްސަލަތަކަށް ބަލައިލާ އެ މައްސަލަތައްކުގައި ކުށްވެރިންނާ މެދު ކަންތައްކޮށްފައިވަނީ ކިހިންކުންތޯ ކުރުގޮތަކަށް ބަލައިލާނަމެވެ.\nރަހީނު ކޮށް މަރާލާފައިވާ އުމުރުން 13 އަހަރުގެ ކުއްޖެއްގެ ހަށިގަނޑު ފޮއްޓަކަށްލާ ހުޅުމާލެ ފޭސް2ފަޅުތެރެއަށް އެއްލާލާފައި އޮތްވާ ފެނުނީ ވެސް މި އަހަރުގެ ތެރޭގައެވެ. އެ މައްސަލާގައި ދެ މީހަކު ހައްޔަރު ކުރި އިރު އެ ކުއްޖާ ރަހީނު ކުރުމަށް ފަހު މަރާލި ކަމަށް ފުރިހަމަ ހެއްކާ އެކު ދައުވާތަކެއް ވެސް ކުރެވުނެވެ.\nއެހެން ނަމަވެސް ދެން އަނެއްކާވެސް މި ފަހުން އިވުނީ އެ މައްސަލާގައި ހައްޔަރުކުރި 17 އަހަރުގެ ކުއްޖާ ގޭ ބަންދަށް ބަދަލުކުރި ކަމުގެ އަޑުތަކެވެ. އޭނާ އަށް އެކަށީގެންވާ ޖަލެއް ނެތުމުން ކަމަށް ބުނެ އެވެ.\nދެން ވެސް މިއޮތީ ހަމަ އޭގެ ވާހަކަ އެކެވެ. ދުރު ތާރީހެއް ނޫނެވެ. އިއްޔެ ހެނދުނު މީޑިއާ ތަކަށް ތިލަ ވެގެން ދިޔައީ އެމްއެންޑީއެފް ކޯސްޓް ގާޑްގައި އުޅޭ އުމުރުން 37 އަހަރުގެ މީހެއް އަތުން ފައިސާ ހޯދަން ރަހީނު ކޮށް ބަނދުކޮށްގެން ގެންގުޅުނު ހަބަރެވެ.\nގިނަ އިރުތަކެއް އޭނާ ދެކެ ލޯބިވާ މީހުންނާއި ގާތް މީހުންނަށް ގެއްލުވާލައިގެން އެތައް އިރަކު ރަހީނުކޮށްގެން ގެންގުޅުމަށް ފަހު، އެކި ކަހަލަ އަނިޔާ ދީ އެމީހާގެ ހާލު ގޯސްވެފައި ވަނިކޮށް އެއްލާލީ ގެންގޮސް އައިޖީއެމްއެޗްގެ ދޮރު މައްޗަށެވެ.\nމި ހާދިސާ އާ ގުޅިގެން މިވީހާ ތަނަށް ފުލުހުންގެ ބެލުމުގެ ދަށަށް މިިަކު ގެންދެވުނު ހެނެއް ހިޔެއް ނުވެއެވެ. އެކަމަކު ބުނަނީ އެ މައްސަލަ ސީރިއަސް މައްސަލަ އެއްގެ ގޮތުގައި ބަލާ ތަހުގީގު ކުރަމުން އަންނަ ކަމަަށެވެ.\nމި ނޫނަސް މަރުގެ ހާދިސާ ތަކުގައި ދައުވާ ލިބޭ ފަރާތްތައް ވެސް ލުއި ދީ ގެއަށް ބަދަލު ކޮށްފައި އެބަ ހުއްޓެވެ. ކުއްތަކުގައި ޝާމިލުވާ ކުޑަ ކުދިން އެކަށީގެންވާ ޖަލެއް ނެތިގެން ގޭ ބަންދަށް މީގެ ކުރިން ވެސް ދޫކޮށްފައި އެބަ ހުއްޓެވެ.\nމި އަހަރުގެ މާޗް މަހު ގއ. މާމެންދޫގައި މަރާލި އުދައްޔުގެ މަރުގެ މައްސަލާގައި ދައުވާ ކުރި އުމުރުން 17 އަހަރުގެ ކުއްޖާ ވެސް ހުރީ ޖުވެނައިލް ކޯޓުގެ ނިންމުމަކާއެކު ގޭ ބަންދުގައެވެ.\nމިއީ ހަގީގަތުގައި އާންމު ރައްޔިތުން ހިތްހަމަޖެހޭ ގޮތްތަކެއް ނޫނެވެ. ބިރުވެެރިކަމާއި ނުތަނަވަސްކަން އާންމުންގެ ތެރޭގައި ވެރިވެފައި އޮންނަނީ މިކަހަލަ މިކަހަލަ ގޮތް ގޮތަށް ކަންތައްތައް ވާތީއެވެ.\nރާއްޖޭގައި ކުށް ކުރާ ފަރާތްތަކަށް ހައްގު އަދަބު ދީ އަދުލު އިންސާފު ގާއިމްވާތަން ހަމަ ނުފެނެއޭ ވެސް ބުނެވިދާނެއެވެ. ގައްދާރުންނާއި ހާއިނުންގެ އަތް މައްޗަށް ގައުމު ދޫކޮށްލަނީތި ހަމަ ވިސްނާ ނުލަ އެވެ. ގާނޫނުގެ ދިގު އަތުން ހިފައި، އިންސާފުގެ މުގުރުން އެފަދަ މީހުންނަށް ފުރިހަމަ ގޮތުގައި ނިޔާ ކަނޑައެއް ނާޅަ އެވެ.\nމިކަމުގެ ސަބަބުން ހުރިހާ ބިރުވެރި ކަމެއް މުޖުތަމައުގައި އުޅޭ އާންމުންނަށެވެ. ރައްޔިތުންގެ ރުޅި ގަނޑު ކޮންމެ ސަރުކާރެއްގައި ވެސް މިކަހަލަ ކަންކަން ދޯދިޔާކޮށް ދާނަމަ ބާލަނީ ހަމަ ސަރުކާރަށެވެ.\nރުޅި މަޑެއްވެސް ނުވާނެއެވެ. ހިތައް ފިނި ކަމެއް ވެސް ނުލިބޭނެއެވެ. ހިތް ހަމަ އެއްްވެސް ނުޖެހޭނެއެވެ. ކުށްވެރިންނާއެކު މި ވެށި ފުރިއްޖެއެވެ. އިއްޔެ ގޮތެއް ހެދީ އޭނާ އަށެވެ. މިއަދު ތިމާ އެވެ. މާދަމަ އަޅުގަނޑަށް ނޫން ކަމެއް ވެސް ނޭންގެއެވެ.


Dhon keyo - Sihhee gothun gina faidhaa'thakeh libey meyvaa eh Dhon keyo - Sihhee gothun gina faidhaa'thakeh libey meyvaa eh\nދޮންކޭލުން ލިބޭ ޞިއްޙީ ފައިދާތައް އެނގޭތަ؟\nދޮންކޭލަކީ ޞިއްޙީގޮތުން ގިނަ ފައިދާތަކެއް ލިބޭ މޭވާއެއް\nދޮންކޭލަކީ ދުނިޔޭގެ އެކި ކަންކޮޅުތަކުގައި އެންމެ ގިނައިން މީހުން ކައި އުޅޭ އެއް މޭވާއެވެ. ދުނިޔޭގެ ހުރިހާ ކަންކޮޅެއްގައިވެސް ދޮންކެޔޮ ލިބެން ހުންނައިރު، އެކި ސައިޒާއި އެކި ކުލަޔާއި އެކި ރަހައިގެ ދޮންކެޔޮ ހުރެއެވެ. އަނެއްކޮޅުން ދޮންކޭލަކީ މޭވާތަކުގެ ތެރެއިން އެންމެ ގިނަ ބަޔަކު ކެއުމަށް ބޭނުންކުރާ އެއް މޭވާއެވެ. އެހެންކަމުން މިހާ ގިނައިން ކެއުމަށް ބޭނުންކުރާ މޭވާއަކުން އިންސާނާއަށް ލިބެނީ ކޮންފައިދާއެއްތޯ ބަލާލުން މުހިއްމެވެ.\nދޮންކޭލުން ލިބޭ ޞިއްޙީ ފައިދާތަކުގެ ތެރޭގައި ލޭގެ ޕްރެޝަރު ރަނގަޅު މިންވަރެއްގައި ދެމެހެއްޓުމާއި އިންސާނާގެ ހަޖަމުކުރާ ނިޒާމަށް ފައިދާތަކެއް ކުރެއެވެ. އަދި ބަރުދަން ލުއި ކުރުމަށް އެހީތެރިވެދޭއިރު ލޮލުގެ ފެނުން އިތުރަށް ރަނގަޅުކޮށްދެއެވެ. މީގެ އިތުރުންވެސް ގިނަ ފައިދާތަކެއް ދޮންކޭލުގެ ސަބަބުން ކުރެއެވެ.\nއިނގިރޭސިވިލާތުގެ އިމްޕީރިއަލް ކޮލެޖް އޮފް ލަންޑަންއިން ހެދި ދިރާސާއަކުން ދެއްކި ގޮތުގައި ކޮންމެ ދުވަހަކު ދޮންކޭލެއް ކާ ކުދިންނަށް ނޭވާހިއްލުން ކުރިމަތިވުމުގެ ފުރުޞަތު 34 އިންސައްތަ ކުޑައެވެ.\nޞިއްޙި ތަޖުރިބާކާރުން ބުނާގޮތުން ކުޑަކުދިންނަށް ދޮންކޭލާއި އޮރެންޖުފަދަ މޭވާ ދިނުމުން ލޫކީމިއާފަދަ ބަލިތަކުން ދުރުކޮށްދެއެވެ. އަދި ދޮންކޭލުގައި ވިޓަމިންސީ ހިމެނޭއިރު މިއީ ކެންސަރާ ދެކޮޅަށް މަސައްކަތްކުރާ މާއްދާއެކެވެ. އަދި ފައިބަރފގެ ސަބަބުން ގޮހޮރާއި ބަނޑުގެ އެކި ކެންސަރުތަކުން ދުރުކޮށްދެއެވެ.\nކޮންމެ ދުވަހަކު ދޮންކޭލެއް ކާ ކުދިންނަށް ނޭވާހިއްލުން ކުރިމަތިވުމުގެ ފުރުޞަތު 34 އިންސައްތަ ކުޑަ-\nދޮންކޭލުގައި ހިމެނޭ ފައިބަރ، ޕޮޓޭސިއަމް، ވިޓަމިންސީ އަދި ވިޓަމިން ބީ ސިކްސްއަކީ ހިތުގެ އެކި ބަލިތަކަށް ފަރުވާއެކެވެ. މިގޮތުން ދޮންކޭލުގައި ހިމެނޭ ޕޮޓޭސިއަމްގެ ސަބަބުން ހާޓް އޭޓޭކެއް ނުވަތަ ސްޓްރޯކެއް ޖެހުންފަދަ ކަންކަމުން މީހާ ދުރުކޮށްދޭން އެހީތެރިވެދެއެވެ.\nފައިބަރ އިން ދޮންކެޔޮ މުއްސަނދިވެފައިވާއިރު ދިރާސާތަކުން ދައްކާގޮތުން ޓައިޕް 1 ޑައިބެޓީސް ހުންނަ މީހުންނާއި ޓައިޕް2ޑައިބެޓީސް ހުންނަ މީހުން ފައިބަރ ގިނަ ކާނާ ބޭނުންކުރުމުން ލޭގައި ހަކުރު ހުންނަ މިންވަރު ދަށަށް ދެއެވެ. ( އާދައިގެ ސައިޒެއްގެ ދޮންކެޔޮ ވަކެއްގައި އާއްމުގޮތެއްގައި3ގްރާމް ފައިބަރ ހުންނާނެއެވެ. )\nދޮންކޭލުގައި ކޮލެސްޓްރޯލްއާއި ސޯޑިއަމް އެއްވެސް ވަރަކަށް ނުހުންނާނެ-\nބޭރަށް ހިންގުމުގެ ސަބަބުން އިންސާނެ ހަށިގަނޑުން ގިނަ އަދަދަކަށް ޕްޓޯސިއަމްފަދަ ހަށިގަނޑަށް މުހިއްމު މާއްދާތައް މަދުވެއެވެ. އެއާއެކު ގިނަ ދުވަސްތަކެއް ވަންދެން، ނުވަތަ ހަފްތާތަކެއް ވަންދެންވެސް މަރުދެރަކޮށް ހުންނަންޖެހެއެވެ. ނަމަވެސް މިކަމަށް އޮތް އެންމެ ރަނގަޅު ހައްލަކީ ދޮންކޭލެވެ. ދޮންކޭލުގެ ސަބަބުން ހަށިގަނޑުން ގެއްލިގެންދިޔަ ހަކަތަ އަނބުރާ ގެނެސްދޭނެއެވެ.\nމީގެ އިތުރުން ދޮންކޭލަކީ އެމިނޯ އެސިޑް ހިމެނޭ މޭވާއެކެވެ. ދިރާސާތަކުން ދައްކާގޮތުން އެމިނޯ އެސިޑްގެ ސަބަބުން ހަނދާން ވަރުގަދަކޮށް، ފޫހިކަން ފިލުވާލައި، މީހާ ތާޒާކޮށްދެއެވެ.\nދޮންކޭލުގައި ހުންނަ މާއްދާތައް\nއާދައިގެ ދޮންކެޔޮވަކެއްގައި ވަރަކަށް 126 ގްރާމް ހުންނާނެއެވެ. އޭގެ ތެރޭގައި 110 ގްރާމް ކެލޮރީ، 30 ގްރާމް ކާބޯހައިޑްރޭޓް އަދި 1 ގްރާމް ޕްރޮޓީން ހިމެނެއެވެ. ކޮލެސްޓްރޯލްއާއި ސޯޑިއަމް އެއްވެސް ވަރަކަށް ނުހުންނާނެއެވެ.\nދޮންކޭލުގައި ގިނަ އަދަދަކަށް ވިޓަމިންއާއި މިނަރަލްސް ހިމެނެއެވެ.\nވިޓަމިން ބީ6 – 0.5 މިލިގްރާމް\nމެންގަނީސް – 0.3 މިލިގްރާމް\nވިޓަމިން ސީ –9މިލިގްރާމް\nޕްޓޭސިއަމް – 450 ގްރާމް\nޑައިޓްރީ ފައިބަރ –3ގްރާމް\nޕްރޮޓީން – 1 ގްރާމް\nމެގްނީސިއަމް – 34 ގްރާމް\nފޮލޭޓް – 25.0 މިލިގްރާމް\nވިޓަމިން އޭ – 81 އައި-ޔޫ\nދަނގަޑު – 0.3 މިލިގްރާމް\nދިރާސާތަކުން ދައްކާގޮތުން ދެންކޭލުގެ ތެރެއިންވެސް އެންމެ ރަނގަޅީ ވީހާވެސް ބޮޑަށް ފާވެފައި ހުންނަ ދޮންކޭލެވެ. އޭގެ ސަބަބުން ދޮންކޭލުގައި ހިމެނޭ ބައެއް ފައިދާކުރަނިވި މާއްދާތަކުގެ މިންވަރު އިތުރުވެއެވެ. އެގޮތުން ދޮންވެ، ފާވެފައިވާ ދޮންކޭލަކުން ލިބޭ ފައދާތައް 8 ގުނަ އިތުރުކަމަށް ތަޖުރިބާކާރުން ބުނެއެވެ. އެހެންކަމުން މީގެ ފަހުން ދެންވެގެން ޗަސްވާން ކައިރިވެފައިވާ ދެންކޮޔޮތައް އުކާލުމުގެ ބަދަލުގައި، އޭގެއިން ލިބޭ ޞިއްޙީ ބޮޑެތި ފައިދާތަކުގެ ބޭނުންކޮށްލުން މުހިއްމެވެ. އޭގެ ސަބަބުން ގިނަ ބަލިތަކަކުން ހަށިގަނޑު ރައްކާތެރިކޮށްދޭނެއެވެ.


PG Bisham,isthiufaa dhevvan ulhuvvi!\nޕީޖީ ބިޝާމް އިސްތިއުފާ ދޭން އުޅުއްވި!\nޕީޖީ ބިޝާމް: އިއްޔެ އިސްތިއުފާ ދެއްވަން އުޅުއްވި\nކުއްލި ނުރައްކަލުގެ ހާލަތާ ގުޅިގެން ފުލުހުންނަށް ދެއްވި ލަފާއަށް އަމަލުކުރަން ފުލުހުންގެ އިސްވެރިން ދެކޮޅު ހެއްދެވުމުން އިއްޔެގެ ވަގުތެއްގައި ޕްރޮސިކިއުޓާ ޖެނަރަލް އައިޝަތު ބިޝާމް އިސްތިއުފާ ދެއްވަން އުޅުއްވެވި ކަމަށް އިތުބާރު ހުރި މަސްދަރުތަކުން ޔަގީންކޮށްދީފި އެވެ.\nބިޝާމް އިސްތިއުފާ ދެއްވަން ބޭނުންފުޅުވެ، އެކަމާ ގުޅޭ ގޮތުން މުވައްޒަފުންނާއެކު އެކަމަނާ ބާއްވަވާ ބައްދަލުވުމެއް ވެސް އިއްޔެ މެންދުރުފަހު 1:30 އަށް ތާވަލު ކުރިކަން ވަނީ އެނގިފަ އެވެ.\nކުއްލި ނުރައްކަލުގެ ހާލަތުގެ ގަރާރު ރައްޔިތުންގެ މަޖިލީހުން ފާސް ކޮށްފައިވަނީ ގާނޫނާ ހިލާފަށް ކަމަށް ދެކެވަޑައިގަންނަނާތީ މިހާރު ކުއްލި ހާލަތު ނެތް ކަމަށް ވިދާޅުވެ ފުލުހުންނަށް ބިޝާމް ސިޓީއެއް އެ ރޭ ފޮނުއްވި އެވެ. އެ ރޭ ޕީޖީ ބިޝާމް، އެސިސްޓެންޓް ޕީޖީން އަދި ޑެޕިއުޓީ ޕީޖީންއާއެކު އޮފީހުގައި ވަރަށް ލަސްވަންދެން އުޅުއްވި ކަމަށްވެ އެވެ. -- އެކަން ޕީޖީ އޮފީހާއި ފުލުހުންގެ އިދާރާއިން ވެސް ދޮގެއް ނުކުރެ އެވެ. އަދި 1 ފެބުރުއަރީގެ އަމުރަށް ފަހު ހިނގަމުން އައިސްފައިވާ ކަންކަމާ ގުޅޭ ގޮތުން ޕީޕީއެމްގެ ފަރާތުން އެންމެ ގިނައިން ވާހަކަފުޅު ދައްކަވަމުން އަންނަ އެ ޕާޓީގެ ނައިބު ރައީސް އަބްދުއްރަހީމް އަބްދުﷲ ވެސް އެއްޗެއް އަދި ވިދާޅުވެފައެއް ނުވެއެވެ. މި ވާހަކަތައް މިހެން އޮތް އިރު ޕީޖީ އޮފީހުގެ ދެ މުވައްޒަފަކާ ހަވާލާދީ ރޮއިޓާސް ނިއުސް އެޖެންސީން ވެސް އެވާހަކަ ރިޕޯޓް ކުރި އެވެ.\nޕީޖީއާ ގުޅުން ހުރި އެ ވާހަކަތައް ފެތުރިފައި ވަނިކޮށް ސުޕްރީމް ކޯޓުން ވަނީ ކުއްލި ނުރައްކަލުގެ ހާލަތަށް އަމަލު ކުރުމަށް ވަގުތީ އަމުރެއް އިއްޔެ ނެރެފަ އެވެ.\nއިއްޔެ ޕީޖީ އޮފީހުގައި ހިނގައިދިޔަ ކަންކަމާ ގުޅޭ ގޮތުން ބިޝާމްގެ ބަހެއް ހޯދަން ކުރި މަސައްކަތް އެކަމަނާ ފޯނު ނުނަންގަވާތީ ކާމިޔާބެއް ނުވެ އެވެ. މިނިސްޓަރު އާޒިމާ ވެސް ފޯނަށް ޖަވާބެއް ނުދެއްވަ އެވެ.\nއައިޝަތު ބިޝާމް 1 ފެބުރުއަރީގެ އަމުރު ކުއްލި ނުރައްކަލުގެ ހާލަތު + ޕްރޮސެކިއުޓާ ޖެނެރަލްގެ އޮފީސް\nޕީޖީގެ 32 ވަކީލުން ބިޝާމަށް ތާއީދުކޮށް ޕެޓިޝަން ހަދައިފި\nއަމުރު ނެރުނީ ސަރުކާރު ވައްޓާލަންކަން ސާފުވެއްޖެ: ޕީޖީ


vnews - Rayyithunge majilihuge inthikhaabah 89 million rufiyaage budget eh beynunvey: EC\nރައްޔިތުންގެ މަޖިލީހުގެ އިންތިޚާބަށް 89 މިލިއަން ރުފިޔާގެ ބަޖެޓެއް ބޭނުންވޭ: އީސީ\n20 ނޮވެމްބަރ 2018\nއިލެކްޝަންސް ކޮމިޝަނުން ބޭއްވި ޕްރެސް ކޮންފަރެންސެއްގެ ތެރެއިން - ފޮޓޯ: އީސީ\nއަންނަ އަހަރު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ އިންތިޚާބަށް 89 މިލިއަން ރުފިޔާ ބޭނުންވާނެ ކަމަށް އިލެކްޝަންސް ކޮމިޝަނުން ބުނެފިއެވެ.\nއަންނަ އަހަރަށް ލަފާކުރާ ދައުލަތުގެ ބަޖެޓް ދިރާސާކުރާ ކޮމެޓީއަށް އިލެކްޝަންސް ކޮމިޝަންގެ މެމްބަރުން މިރޭ ހާޒިރުކުރުމުން އެ ކޮމިޝަންގެ ނައިބު ރައީސް އަމްޖަދު މުސްތަފާ ވިދާޅުވީ އެއަދަދަށް ބަޖެޓް ބޭނުންވަނީ މައިގަނޑު ތިން ކަމެއްގެ ސަބަބުން ކަމަށެވެ. ފުރަތަމަ ކަމަކީ ރައްޔިތުންގެ މަޖިލީހުގެ މާލޭ ދާއިރާއަށް ދެ ގޮނޑި އިތުރުވާތީ ކަމަށާއި ދެވަނަ ކަމަކީ ފާއިތުވި ރިޔާސީ އިންތިޚާބުގައި ކަންކަން ހިނގާފައި ހުރި ގޮތަށް ބަލާއިރު 700 މީހުންނަށްވުރެ ގިނައިން ވޯޓުލާ ދާއިރާތަކުގައި ދެފޮށި ބެހެއްޓުމަށް ބޭނުންވާތީ ކަމަށެވެ. އަދި ތިންވަނަ ކަމެއްގެ ގޮތުގައި ކޮމިޝަންގެ ނައިބު ރައީސް ފާހަގަކުރެއްވީ އިލެކްޝަންސް ކޮމިޝަން ހުންނަ އިމާރާތާއި ބާޖަމާލުއްދީން ހުންނަ އިމާރާތުގެ ސެކިއުރިޓީގެ ކަންކަން މިހާރަށްވުރެ ހަރުދަނާ ކުރުމަށް ބޭނުންވުމެވެ.\nރައްޔިތުންގެ މަޖިލީހުގެ އިންތިޚާބު ބޭއްވުމަށް އިލެކްޝަންސް ކޮމިޝަނުން 105 މިލިއަން ރުފިޔާ ހުށަހެޅި ނަމަވެސް އެއަދަދަށް މަޖިލީހުން ދީފައެއް ނުވެއެވެ. މަޖިލީހުގެ ކޮމެޓީން ނިންމާފައިވަނީ ރައްޔިތުންގެ މަޖިލީހުގެ އިންތިޚާބަށް 80 މިިލިއަން ދިނުމަށެވެ. ނަމަވެސް ފަހުން އިލެކްޝަންސް ކޮމިޝަނުން އެދިފައިވަނީ އެއަދަދަށް އިތުރު9މިލިއަން އިތުރުކޮށް 89 މިލިއަން ރުފިޔާގެ ބަޖެޓެއް ދިނުމަށެވެ. އިލެކްޝަންސް ކޮމިޝަނުގެ މެމްބަރުން ބަޖެޓް ކޮމެޓީއަށް ހާޒިރުކުރީ މި އަދަދަށް ބަޖެޓް ބޭނުންވަނީ ކީއްވެތޯ ސާފުކުުރުމަށެވެ.\nއެކަމަށް ޖަވާބުދެއްވަމުން އިލެކްޝަންސް ކޮމިޝަންގެ މެމްބަރުން ވިދާޅުވީ ކޮމިޝަނަށް އިދާރީ މުވައްޒަފުންގެ ގޮތުގައި ދާއިމީ 14 މުވައްޒަފުން ބޭނުންވާ ކަމަށެވެ. ކޮންމެ ފަހަރަކުވެސް އިންތިޚާބެއް ކުރިމަތިވުމުން ކޮންްޓްރެކްޓް ސްޓާފުން ނަގަން ޖެހޭތީ ދަތިތަކާ ކުރިމަތިވާ ކަމަށް ކޮމިޝަންގެ މެމްބަރުން ފާހަގަކުރެއްވިއެވެ. އަދި ކޮމިޝަނަށް ގާނޫނީ ލަފާދޭނެ ބަޔަކުވެސް ބޭނުންވާ ކަމަށް ވިދާޅުވިއެވެ.\nމިކަންކަމަށް އިތުރު ފައިސާ ބޭނުންވާ ކަމަށާއި 105 މިލިއަނަކީ އެގޮތުގެ މަތިން ހުށަހަޅާފައިވާ އަދަދެއް ކަމަށް ކޮމިޝަންގެ މެމްބަރުން ފާހަގަކުރެއްވިއެވެ. ނަމަވެސް ބަޖެޓު ދިރާސާކުރާ ކޮމެޓީން މިކަމާމެދު އަދި ވަކި ގޮތެއް ނުނިންމައެވެ.\nވެރީންގެ ގޭގެޔާ މުޑިއަރަންޏާ މަގުވެސް ގުދުކުރާން ޖެހޭނެއެވެ.\nކައިރި މުސްތަގުބަލެއްގައި މޯދީއާ ބައްދަލުކުރެއްވުމަކީ އުންމީދެއް: ރައީސް\nނިއުރޭޑިއަންޓަށް ދިމާވެފައިވާ ހާލަތުން އަރައިގަތުމަށް ފުރިހަމަ އެއްބާރުލުން ދޭނަން: އިމްރާން\nއޭރުވެސް މިހާރުވެސް ބޮޑުއަދަބު ލިބެނީ ދެރަމީހުންނަށެވެ.\nކްރިކެޓް ކާނިވަލްގެ ކުންފުނިތަކުގެ މުބާރާތް ފަށައިފި\nރާއްޖެ-އިންޑިއާ ގުޅުން އިތުރަށް ބަދަހިވުމަކީ އުންމީދެއް: މޯދީ\nގޯހީ އޭނާގެ ނަމެވެ. މަގޭ ނަން ބަރާބަރެވެ.\nގޮތް ނޭނގޭ އުޅަނދުތަކުގައި ހަތިޔާރު ހުރުންވެސް އެކަށީގެންވޭ: ކޯސްޓްގާޑް\nޢައިޝަތު ޝިއުރާ ވީޑިއޯ ޖަރނަލިޒަމްގައި ތަޖުރިބާ ލިބި ނޫސްވެރިކަމުގައި ޚިދުމަތްކޮށްފައިވާ ހީވާގި ޒުވާނެއް


Dhe zuvaanun ge maraa eku nurahkaluge rangabeelu | Mihaaru\nދެ ޒުވާނުންގެ މަރާ އެކު ނުރައްކަލުގެ ރަނގަބީލު\nހުޅުމާލެ: ދެ ޒުވާނަކު މަރުވީ ހުޅުމާލޭ ބީޗުގައި މަޖާކުރަމުން ދަނިކޮށް\nއަހުމަދު ސާއިލް އަލީ، މިހާރު އަދި އާސިޔަތު މުހައްމަދު ސައީދު\n30 ސެޕްޓެމްބަރ 2017 - 09:15\nޒުވާން ދެ ކުއްޖަކު އިއްޔެ ރޭ ކުއްލި ގޮތަކަށް މަރުވެގެން ދިޔައިރު ލިބޭ ހެކިތަކުން އެނގެނީ "ޕާޓީ ޑުރަގްސް" ބޭނުންކުރިކަމެވެ. އެކުދިން ތައްޔާރުވަމުން ދިޔައީ އުފަން ދުވަހުގެ ޕާޓީއަކަށެވެ. މަޖާކުރަން ފެށި ކަންތައް ގޯހުން ގޯހަށް ދިޔައީ އެވެ. ސުވާލަކީ މިކަން މިހާރު ކިހާ އާންމުތޯ އެވެ؟\nފުލުހުންގެ އިސް އޮފިޝަލަކު ވިދާޅުވި ގޮތުގައި ޒުވާނުންގެ ތެރޭގައި "މަޖާކުރުމު"ގެ ނަމުގައި ހިންގާ އެކި ހަރަކާތްތަކުގެ ތެރޭގައި އެފަދަ ޑްރަގްސް ބޭނުން ކުރުން މިހާރު އާންމުވެއްޖެ އެވެ. އެ ތަކެތި ބޮޑަށް ބޭނުން ކުރަނީ އުފަން ދުވަހުގެ ޕާޓީތައް ނުވަތަ އަހަރީ ދުވަސްތައް ނުވަތަ ހަފްތާ ބަންދު ފާހަގަކުރަން ޒުވާނުން ބާއްވާ އެއްވުންތަކުގައި ކަމަށް އޭނާ ވިދާޅުވި އެވެ.\n"ގޭންގްތަކުގައި އުޅޭ މީހުން ބޭނުންކުރަނީ ތެޔޮ [މަސްތުވާތަކެތީގެ ދިޔާ ބާވަތެއް]. ދެން މުއްސަނދިންނާއި ރަނގަޅު ވަޒީފާތަކުގައި އުޅޭ ޒުވާނުން ބޮޑަށް މި ބޭނުން ކުރަނީ ޕާޓީ ޑުރަގްސް،" އޭނާ ވިދާޅުވި އެވެ.\nޕާޓީ ޑުރަގެއްގެ ގޮތުގައި ރާއްޖޭގައި އާންމުކޮށް ބޭނުންކުރަނީ، އެނގިފައިވާ ގޮތުގައި، އެލްއެސްޑީ އެވެ. އެކަމަކު މިއީ އޯވަޑޯޒްވެއްޖެ ނަމަ ވަރަށް ނުރައްކާތެރި ބާވަތެކެވެ.\n"އެލްއެސްޑީ ބޭނުންކުރުމުން ހިތް ހުއްޓެން މެދުވެރިވޭ،" ފުލުހުންގެ އޮފިޝަލް ވިދާޅުވި އެވެ.\nގިނައީ ޑުރަގުގެ މިކްސް\nއެލްއެސްޑީއަކީ ސިކުނޑީގެ އާންމު މަސައްކަތްތަކަށް ބޮޑު ބަދަލެއް ގެނެސް އެވަގުތު ނުހިނގާ އަދި ހަގީގަތެއް ނެތް ކަންކަން އަސްލުކަމަށް ހީވާ ގޮތަށް ފެންނަ މަސްތުގެ ބާވަތެކެވެ.\nކެޕްސޫލާއި ޕެޗް ފަދަ ޑިޒައިންތަކަށް ހަދާފައި ހުންނަ އެލްއެސްޑީ ބޭނުން ކުރުމުން، ބައެއް ފަހަރަށް، އެތައް ވޭނެއް ތަހައްމަލް ކުރަން ޖެހެ އެވެ. ކެއުމާއި ނިންޖާ ވެސް މީހާ ދުރުވާ ހާލަތްތައް އާދެ އެވެ.\nފުލުހުންގެ ފޮރިންސިކް ޑޮކްޓަރަކު، ނަން ހާމަނުކުރަން އެދިވަޑައިގެން ވިދާޅުވީ، މިހާރު ރާއްޖޭގައި ބޭނުންކުރަނީ ތަފާތު އެކި އެއްޗެހި އެއްކޮށްފައި ހުންނަ ބާވަތެއް ކަމަށާއި އޭގެ ބާރު ގަދަވެ އަދި ބޭނުންކުރުމުން ބޮޑެތި ނުރައްކާތަކެއް ކުރިމަތިވުމުގެ ފުރުސަތު ބޮޑު ކަމަށެވެ.\n"މިކްސްއިންގެ ސަބަބުން މަސްތުވާން ގެންގުޅޭ އެއްޗަކާ އެއްކޮށްލަނީ. އެއް ކުރުމުގެ ސަބަބުން އޭގެ ޕަވާ އަންނަން ޖެހޭ ވަރަށް ވުރެ މާ ބޮޑުކޮށް އަންނަނީ. އެހެންވެ މަރުވުން ފަދަ ކަންކަން ދިމާވަނީ،" އޭނާ ވިދާޅުވި އެވެ.\n"ކުދިކުދި އެތިކޮޅުކޮޅު އެއްކޮށްގެން ގިނަ މީހުން ބޭނުން ކުރަން ވެގެން މި ގެންނަ މިކުސްތައް ނުވަތަ ވިއްކާއިރު އިތުރުކުރަން ގެނެސްފައި ހުންނަ މިކްސްތަކުގެ ސަބަބުން މިހެން އެބަ ދިމާވޭ."\nއެފަދަ ޑްރަގްސްއެއް ބޭނުންކުރުމުން ކުއްލިއަކަށް އާދަޔާ ހިލާފަށް ލޭމައްޗަށް ދެ އެވެ. ހިތުގެ ހިނގުން އަވަސްވެ ހާޓްއެޓޭކް އަދި ސުޓްރޯޚް ޖެހުމުގެ ފުރުސަތު ވެސް ބޮޑުވެ އެ.\nއެލްއެސްޑީ އާންމުވިތާ އަހަރުތަކެއް\nރާއްޖެއިން އެލްއެސްޑީ އާންމުކޮށް ފެނުނުކަން ފުލުހުން ފުރަތަމަ އިއުލާންކުރީ އޭޕްރީލް 20، 2014 ގަ އެވެ. ވ. އަންބަރާގައި ގިނަ އަދަދެއްގެ ބަޔަކު މަސްތުވާތަކެތި ބޭނުންކޮށްގެން ޕާޓީކުރި މައްސަލައާ ބެހޭ ގޮތުން ހާމަކަރި މައުލޫމާތުތަކުގެ ތެރޭގައި އެލްއެސްޑީ ވެސް ހިމެނޭކަމަށް ފުލުހުން ބުންޏެވެ.\nއޭގެ ކުރިން އެ ޑުރަގް އެހާ އާންމުކަން ހާމަވެފައެއް ނެތެވެ. އެލްއެސްޑީ ރާއްޖެ އެތެރެކުރަން އުޅެނިކޮށް 1998 ގައި ކަސްޓްސް އިން އަތުލައިގަތެވެ. އެހެންކަމުން އެ ޑްރަގްސް މީގެ ވިއްސަކަަށް އަހަރު ކުރިން ވެސް ރާއްޖޭގައި ބައެއް މީހުން ބޭނުންކޮށްފައި ހުރުން ވަރަށް އެކަށީގެންވެ އެވެ.\nމީގެ އަހަރުތަކެއް ކުރިން އެހެން މާލެ އާއި ހުޅުމާލޭގައި ދެ ޒުވާނަކު މަރުވެފައި އޮއްވާ ފެނުމުން ވެސް، ޕާޓީ ޑްރަގްސްގެ ވާހަކަ ފެތުރުނެވެ. އެކަމަކު ހެންވޭރު ޕާކް ތެރޭގައި މަރުވެފައި އޮއްވާ ފެނުނު 21 އަހަރުގެ ޒުވާނާ އާއި ހުޅުމާލޭ މަގެއް މަތީގައި މަރުވެފައި އޮއްވާ ފެނުނު 19 އަހަރުގެ ޒުވާނާ ބޭނުންކޮށްފައި ވަނީ ކޮން އެއްޗެއް ކަމެއް ރަސްމީކޮށް ހާމަކޮށްފައެއް ނުވެ އެވެ.\nޑރ. ޖުނައިދުގެ އިލްތިމާސް\nއިއްޔެ ރޭ ތ. ތިމަރަފުށީ އަހުމަދު ހާމީން، 21، އަދި ދަފްތަރު ފާތުމަތު ސަމާ، 18، ގެ މަރާ ގުޅިގެން ލޮލުގެ ޑޮކްޓަރު އަބްދުﷲ ޖުނައިދުގެ ފޭސްބުކް ޕޯސްޓުގައި ޒުވާނުންގެ ކިބައިން އެދިވަޑައިގަތީ އަމިއްލަ ފުރާނައާ ނުކުޅުމަށެވެ.\nހުޅުމާލޭގައި ރޭ ކުއްލި ގޮތަކަށް މަރުވި ހާމީން އާއި ސަމާ\n"މި ނުރައްކާތެރި މަސްތުވާތަކެތި ބޭނުންނުކުރޭ!" ދެ ޒުވާނުން މަރުވި ހާދިސާއާ ގުޅިގެން ޖުނައިދު އިލްތިމާސްކުރެއްވި އެވެ.\n"އާއްމުން، ޚާއްސަކޮށް ޒުވާނުން ހަނދާން ބަހައްޓަން އެބަ ޖެހޭ އޯވަޑޯޒް ވެއްޖެއްޔާ އެ މީހަކު ވަގުތުން ރެސްޕިރޭޓަރީ ޑިޕްރެޝަން އަށް (ނޭވާލުން ލަސްވުން ނުވަތަ ނޭވާ ތިލަވުމުގެ ސަބަބުން ލޭގައި އޮކްސިޖަން މަދުވުން) އަދި ރެސްޕިރޭޓަރީ އެރެސްޓް އަށް (ނޭވާ ހުއްޓުން) ހިނގައިދާނެކަން. އަދި ކައިރީގައި ތިބޭ މީހުންނަށް އެކަން ރަނގަޅުކުރަން ނޭނގޭނެކަމާއި ކުޑަ ވަގުތުކޮޅެއްގެ ތެރޭގައި މަރު އައިސްދާނެކަން."\nދުނިޔޭގެ އެކި ހިސާބުތަކުގައި، ހުރިހާ އުމުރެއްގެ އެތައް ބައިވަރު ބަޔަކު ވަނީ އޯވަޑޯޒްވެގެން މަރުވެފަ އެވެ. އޭގެ ތެރޭގައި ވަރަށް މަޝްހޫރު މީހުން ވެސް ހިމެނެ އެވެ. ސިއްހީ ހިދުމަތް ކިތައް ފުރިހަމަވެފައި އޮތް ގައުމެއް ނަމަވެސް، ޖުނައިދު ވިދާޅުވި ގޮތުގައި، އެފަދަ ހާލަތެއް ދިމާވެގެން ކުއްލި ފަރުވާދޭ ތަނަކަށް ގެންދިޔަޔަސް ގިނަ ފަހަރަށް އޮންނާނީ ނުރައްކަލުގެ ތެރޭގަ އެވެ.\n"އެހެންވީމާ ހުރިހާ ޒުވާނުންނަށް އަޅުގަނޑުގެ ނަސޭހަތަކީ އަމިއްލަ ފުރާނައާ ނުކުޅޭށޭ،" ޖުނައިދު ވިދާޅުވި އެވެ.\n"... މިފަދަ (އޯވަޑޯޒްވުމުގެ) މައްސަލައެއް ދިމާވިޔަސް ވަގުތުން ހޮސްޕިޓަލަށް ދާށޭ، އަދި ޑޮކްޓަރުންނާއި ނަރުހުންނަށް އެ ކަމެއް ނުފޮރުވާށޭ. މީހެއްގެ ފުރާނަ ނުރައްކަލުގެ ތެރޭގައި އޮއްވާ 'ހާސްވެގެން' ނުވަތަ އަދަބެއް ލިބިދާނެތީ ޑޮކްޓަރުންނަށް ނުބައި މައުލޫމާތު ދީ އޮޅުވާލުމަކީ އެ ނުރައްކާ އިތުރަށް ބޮޑުވެގެން ހިނގައިދާނެ ކަމެއް."\nރާއްޖޭގައި ކުއްލި މަރުތަކުގައި މަރުވާ ޒުވާނުންގެ އަދަދު މިހާރު ދަނީ ގިނަވަމުންނެވެ. ސިއްހީ ގޮތުން މައްސަލައެއް ހުރިކަން ކުރިން ނޭނގޭ ބައެއް ޒުވާނުން ފެންނަނީ މަރުވެފައި އޮއްވަ އެވެ. އެ ހާދިސާތަކާ ގުޅިގެން ފިކުރު ބޮޑުވެފައިވާ ދަނޑިވަޅެއްގައި ޕާޓީ ޑްރަގްސް ބޭނުންކޮށްގެން ޒުވާނުންތަކެއް މަރުވުމުން، ނުރައްކަލުގެ ރަނގަބީލު އެބަ އަޅަ އެވެ. ހަމައެކަނި ހިމޭނުން ތިބެގެން، ކަންކަން ފޮރުވައިގެން ލިބޭނެ ފައިދާއަކަށް ވުރެ ކުރިމަތިވާ ގެއްލުން ބޮޑުވެދާނެ އެވެ.\nފުލުހުން މަސްތުވާތަކެތި ޒުވާނުން\n117 ކޮމެންޓް, 543 ރިއެކްޝަންސް\nހަަހަހަހަހަހަހަހަ، ވަޓަ ޖޯކް.\nދެ ޒުވާނުންގެ މަރާ އެކު ނުރައްކަލުގެ ރަނގަބީލު ޖެހިނަމަވެސް މީންސް ހުރި ގޮތެއްގައި އެކަން ހައްލު ވެގެން ދާނީ މިރާއްޖޭގައި ފުރަތަމަ ކަމަކަށް ވެރިކަން ކުރާ ޕާރޓީގެ އެމްޕީން މާލޭގެ ގޭންގްސް ތަކާއި އެކު އޮތް ގުޅުން ކަނޑާލައިގެން ނެވެ. އެގޮތުން ފުރަތަމަ ވެސް އެމްޕީން އެ ގުޅުން ކަނޑާލަންވީއޭ ދެން އެއަށް ފަހު ސަރުކާރުގެ މިނިސްޓަރުންނާއި ޑެޕިއުޓީ މިނިސްޓަރުން އެ ގުޅުން ކަނޑާލަންވީއޭ އެއީ އޭ މިކަމުގައި އޮތް ހައްލަކީ އެނޫން ހައްލެއް ނެތޭ. މިކަން ކުރަން ވެރިކަން ކުރާ ޕީޕީއެމް އަށް ވެސް އަދި ސަރުކާރަށް ވެސް ކެރެންވާނެއޭ މިރާއްޖެ ހިންގާނީ މިރާއްޖޭގެ ޑްރަގް ލޯރޑުންގެ މަދަދު ހޯދައިގެން ނޫނޭ. ދެން އަނެއް ކޮޅުން ފުލުހުންގެ ސިއްރު މައުލޫމާތު ތައް ގޭންގްސް ތަކަށް އެހާތާޒާ ކަމާއި އެކު ލިބެނީ އެއީ ކީއްވެގެންތޯ ވެސް އެބަ ބަލަން ޖެހެއޭ ކުށްވެރިންގެ ވަކީލުން ނަށް އަންނަ މީހުންނާއި ފުލުހުންނާއި އެކު އާދަޔާ ޚިލާފަށް ގުޅުން ތަކެއް ގާއިމް ކުރެވިގެން ދިއުން މީ ވަރަށް ޑެޑް ސީރިއަސް ކޮށް ވިސްނަން ޖެހޭނެ ކަމެކޭ.\nމި މަޒްމޫން ކިޔާލުމުން ހީވަނީ މިއީ މިރާއްޖޭގައި ވަރަށް އާންމު ކަމެއް ކަމަށް ދައްކަން އުޅޭހެން!\nމާލެ ، ހުޅުމާލެގަ އާއްމު.\nއަދިވެސް ކަސްޓަމްސް މީހުން އަދި ވެރިން ދުވަނީ ދޫނި ވަގަށް އެތެރެ ކުރާ މިހުން ފަހަތުން. ޢެންމެ ފަހުން ސިންތެޓިކް ޑްރަގެއް ކަސްޓަމްސް އިން އަތުލައިގަތް ދުވަހެއް ބުނެބަލަ ނިކަން.\nއަތުލާ އެއްޗިއްސައް ވާގޮތެއް ވެސް އިގޭތަ\nރަނގަބީލު އިވި އިވި ކަންފަތް ބީރުވިޔަސް އެއްވެސް ބަދަލެށް ނާންނާނެ..\nކިތަންމެ ރަނގަބީލެއް އެޅިޔަސް ޒުވާނުންގެ ހިތްތަކުގައި އީމާންތެރިކަމެއް ނެތިއްޔާ ކުރާނެ ފައިދާއެއް ނެތް.\nޢެތެރެކުރާ މީހުން ހޯދާ ހިފާ އޭރުން ތިކަމައް ނިމުމެ އަންނާނީ\nފުލުސްމީހާ މަޢުލުމާތު ދީފާތިހުރީ ރޯނުބައިކޮށެވެ.\nނޫސްވެރިންނަށް ނޫނީ ނޫސްހިންގަން ހަވާލުވެތިބޭ މީހުންނަށް ހީވެފަ އޮންނަނީ ހިތަށްއެރިހާ އެއްޗެއް ލިޔެވެންޖެހޭނެޔޭ. ދީނުގަ އަންގަވާފައިވަނީ ނުބައިކަންކަމާ އެކަމާބެހޭ ވާހަކަތައް ސިއްރުކުރުމަށް. އެކަން އާންމުވެގެން ވާނެ ހަތަރެތި މިވަނީ. މިނިވަން ނޫސްވެރިކަމަށް ދައުވާކުރާ މީހުންނެއް ގަބޫލެއް ނުކުރޭ މިފަދަ ކަންކަން މިވަނީ ނުބައި ކަންކަން އިތުރުވަނީ މިފަދަ ނުބައި ކަނަކަމުގެ ވާހަކަ ހައްދެއްނެތި ލިޔާތީ އަދި ފަތުރާތީކަމަކަށް.\nނުވާކަމަކަށް ހަދައިގެން ސިއްރުކޮށްގެން ތިއްބާ މިއޮއް ފަހަރަކު ޒަުވާނެއް ފަހަރަކު ޒުވާނެއް މަރުވަނީ. ކުރިން ކުޑަ ކުދިންނާ ބެހުނަސް ނުވާ ކަމަކަށް ހަދައިން ތިބެނީ. ތިފާޑައް ވިސްނުން ގެންގުޅި ގެން 500 އަހަރުވިޔަސް އިސްލާހެއް ނުވާނެ.\nމިފަދަ ހުރިހާ ކަމެއްވެސް ގޯހުން ގޯހަށްދަނީ ޙަޤީޤަތް ހާމަނުކޮށް ފޮރުވާތީ. ތިމާމެން މިތިބީ ބަރާބަރަށްކަން ބުނެ މަތިފުއް އޮމާންކޮށްލައިގެން ފޭކް ހިނިތުން ވުމެއްގަ ޣާފިލުވެ ތިބެވިދާނެ. ޙަޤީޤަތަކީ މި ޤައުމުގައި ނުހިނގާ ނުބައެއްނެތް. ހިތާމައަކީ ހުއްޓުވަން އެންމެބޮޑަށް މަސައްކަތްކުރެވެން ތިބި މީހުން މިކަމުގައި ބައިވެރިވާކަން ނުވަތަ ވަރިހަމަވެފަ ތިބިކަން\nހޭލުންތެރި ވަނީ މި ކީމަ ކުރިން ނޭގެ މި ކަމެއް\nއޯވަޑޯޒް ނުވާށޯ. ނުރައްކާތެރި މަސްތުވާއެއްޗެހި ބޭނުންނުކުރާށޯ.


Nasheed Ah Hamalaa Dhin Meehun Insaafu Ge Kurimahchah Gennan Amnesty In Govaalaifi - Vaguthu\nމިދިޔަ ބުރާސްފަތި ދުވަހުގެރޭ މާލެ ސިޓީ ނީލޯފަރު ހިނގުމުގައި އެއްޗެއް ގޮއްވާލައި، ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ދިން ހަމަލާގެ ފުރިހަމަ ތަހުގީގެއް ހިންގައި އެކަމުގައި ޝާމިލްވާ މީހުން އިންސާފުގެ ކުރިމައްޗަށް ގެނައުމަށް އެމްނެސްޓީ އިންޓަނޭޝަނަލް އިން ގޮވާލައިފިއެވެ.\nއެމްނެސްޓީން މިކަމަށް ގޮވައިލީ އެ ޖަމިއްޔާގެ އޭޝިޔާ ބްރާންޗުން ކޮށްފައިވާ ޓްވީޓެއްގައެވެ.\nމީގެއިތުރުން މަސައްކަތުގެ މާހައުލުގައި ކުރިމަތިވާ ޖިންސީ ފުރައްސާރަކުރުމާ ދެކޮޅަށް މޭޑޭގައި، މާލޭގައި ބޭއްވި މުޒާހަރާގައި އެކަށީގެން ނުވާ ބާރު ބޭނުންކޮށްފައިވާ ކަމަށް ތުހުމަތު ކުރެވޭއިރު، ސުލްހަވެރި އިހުތިޖާޖް ކުރުމުގެ ހައްގު ފުލުހުން ނިގުޅައި ނުގަތުމަށް އެ ޖަމިއްޔާއިން ވަނީ އިލްތިމާސް ކޮށްފައެވެ.\nބޮން ގޮއްވާލީ ހާދިސާގައި ޝާމިލުވާ މީހުން އިންސާފުގެ ކުރިމައްޗަށް ގެނައުމަށް ގޮވާލާފައިވާއިރު މައްސަލާގައި ހަތަރު މީހަކު ފާހަގަކުރެވޭ ކަމަށް ފުލުހުން ވަނީ ވިދާޅުވެފައެވެ. ނަމަވެސް އަދި މިހާތަނަށް އެއްވެސް މީހަކު ހައްޔަރުކޮށްފައެއް ނުވެއެވެ. ހާދިސާއާ ގުޅޭ މައުލޫމާތު ހިއްސާކުރަން ފުލުހުން ވަނީ އޮންލައިން ޕޯޓަަލް އެއް ގާއިމްކޮށްފައެވެ.\nނަޝީދަށް ގެންދަވަނީ އޭޑީކޭ ހޮސްޕިޓަލުގައި ފަރުވާދެމުންނެވެ. މި ހަމަލާގެ ތަހުގީގަށް އޮސްޓްރޭލިޔާގެ ފުލުހުން ރާއްޖެ އައުމަށް ވަނީ ހަމަޖެހިފައެވެ. ހަމަލާއާ ގުޅިގެން ސިފައިންގެ އެލާޓް ލެވެލް މަތިކޮށް ސަރުކާރުގެ އެކި އިމާރާތްތަކުގައި ބަޑިއާއެކު ސިފައިން ދަނީ ހަރަކާތްތެރިވަމުންނެވެ. ގައުމީ ދިފާއި ބާރުން ހާމަކޮށްފައިވާ މައުލޫމާތުތަކަށް ބަލާއިރު ހަމަލާދޭން ބޭނުންކޮށްފައިވާ އައިއީޑީ އަކި ވަރަށް ބާރުގަދަ އައިއީޑީ އެކެވެ.\nފިރިހެނުންފިރިހެނުންާ އަދި އަންހެނުން އަންހެނުންނާއިންނަން ހުއްދަކުރާ އަދި އެކަމަށް ބާރުއަޅާ ބަޔަކު ކޮންގޮވުމެއް ގޮވާކަށް. ކޮންމެ އެއްޗެއް ޖޯޑު ޖޯޑަށް ލެއްވެވި ހިކްަތް ތެރި އިލާހަށް ގޮންޖަހާބައެއް ތިއީ. ޝައިޠާނާއީ އެބައެއްގެ ބައިވެރިޔާ ގޮތުގައި ބަައިގަނެގެން އުޅޭނީ މުޑުދާރު ގޮތްކުޑަ ބައެއް.\nމެއި 8, 2021 14:05\nއެމްނެސްޓީއަކީ ކަނުބަޔަކުހިންގާތަނެއްކަން އަދިކި ރިޔާމިއެނގުނީ .. އަލިފު ހާ\nނެތިން އެއްޗެއް ކިޔާކަށް މަ ރޯދަ\nއަޅެ ތިއަންނިނޫނ1މީހަކު މިގައުމުގާނެތީތޯ ދެވަރްއް ފޫހި


Mi Sifa Thah Fehna Nama Loabiveriya E Vanee Hageegee Loabi - Vaguthu\nމިސިފަތައް ފެންނަމަ ލޯބިވެރިޔާ އެވަނީ ހަޤީޤީ ލޯބި\nމިޒަމާނުގައި ތެދުވެރި ލޯބިވެރިޔަކު ހޯދުމަކީ ވަރަށް އުނދަގޫ ކަމެކެވެ. އަހަރެމެންގެ ހަޔާތަށް ލޯބިވެރިންގެ ސިފައިގައި އަންނަ މީހުންނަކީ ދާއިމީ މީހެއް ކަމެއް ނުވަތަ ވަގުތީ މެހުމާނެއް ކަމެއް ނޭނގެއެވެ. މި ލިޔުމުގައި އަލި އަޅުވާލާނީ އަހަރެމެން ދެކެ ހަގީގީ ލޯބިވާ މީހުންގެ ކިބައިން ފެންނާނޭ ބައެއް ސިފަތަކުގެ މައްޗަށެވެ.\nކުރާ ރަނގަޅު ކަންކަމުގެ އަގު ވަޒަންކޮށް އެ ކަންކަމަށް ތައުރީފް ކުރުން\nތިބާ ދެކެ ހަގީގީ ލޯބިވާ މީހަކު ކަމުގައި ވަނީނަމަ، ކުރާ ރަނގަޅު ކަންކަމުގެ ވާހަކަ ދައްކައި، އެކަން ކަމުގެ އަގު ވަޒަން ކުރާނެއެވެ. މިއީ އެ ކުރާ ރަނގަޅު ކަންކަން ކުރުން މަތީ ދެމެތިބުމަށްޓަކައި ވަރަށް ބޭނުންތެރި ކަމެއްވެސް މެއެވެ.\nމުސްތަގުބަލާއި މެދު ވިސްނާކަން ހާމަ ކުރުން\nގިނަ ފަހަރަށް އަހަރެމެންނާ ލައްވާލަނީ ވަގުތީ މެހުމާނަކާއި އެވެ. ކުޑަ ދުވަސްކޮޅެއް ހޭދަ ކޮށްލުމަށް ފަހު ގެއްލިދާނެއެވެ. ތިބާ އާއި އެކު މުސްތަގުބަލެއް ބޭނުންވާކަން ނާންގާ މީހަކީ އެފަދަ މީހަކަށް ވެދާނެއެވެ. އެއީ މުސްތަގުބަލެއް ބޭނުންވާ މީހަކު ކަމުގައި ވަނީނަމަ، އެވާހަކަ ނުބުނެ ބޭއްވުމުގެ އެއްވެސް ސަބަބެއް ނެތެވެ.\nތިބާދެކެ ލޯބިވާކަން އެހެން މީހުން ކުރުމަތީ ދެއްކުން\nމިހާރު އުޅޭ މީހުން ބޭނުންވަނީ ވީހައިވެސް ސިއްރުން ލޯބީގެ ގުޅުމެއް ބާއްވާށެވެ. މިހެން އުޅޭ މީހުންނަކީ ގިނަ ފަހަރަށް އެތައް ލޯބިވެރިންނެއް އެއް ފަހަރާ ގެންގުޅޭ މީހުންނެވެ. މިއާއި ހިލާފަށް، އެހެން މީހުންގެ ކުރިމަތީ އޭނާގެ ލޯބިވެރިޔަކީ ތިބާ ކަން ދެއްކުމަށް ޖެހިލުން ނުވެ، އެހެން މީހުންނާއި އެހައި ގާތް ނުވާ މީހަކީ ތިބާ ދެކެ ހަގީގީ ލޯބިވާ މީހެއް ކަމުގައި ހީކުރުމުގެ ފުރުސަތު އެބަ އޮތެވެ.\nމިއީ ތިބާދެކެ ހަގީގީ ލޯބިވާ މީހެއްގެ ފަރާތުން ފެނުން ލާޒިމް ބައެއް މުހިއްމު ސިފަތަކެކެވެ.\nނޮވެމްބަރު 14, 2017 - 19:48\nތުބުޅިލައިގެންނެއް މިކަހަލަ ލޯތްބެއް ނުވެވޭނެ\nއަނބިމީހާ އުފަލުގައި ބަހައްޓަން ބޭނުން ނަމަ މިކަންކަން ކުރޭ\nއެންމެ ވަރުގަދަ އަށް ލޯބި ވެވޭނީ މިކަންކަން ކޮށްގެން\n5 ދުވަސް ކުރިން 6\nސޯޝަލް މީޑިއާ ދެމަފިރިން ވަރި ފަށަށް އަރުވާފާނެ!


Aaa usoolu ge furathama dhuvas: Majooreen masahkaiy huttaalaifi | Mihaaru\nއާ އުސޫލުގެ ފުރަތަމަ ދުވަސް: މަޖޫރީން މަސައްކަތް ހުއްޓާލައިފި\nމަޖޫރީން މަސައްކަތް ހުއްޓާލާފައި، މަޖޫރީން ބުނަނީ ދުވާލު މަސައްކަތް ކުރެވެން ޖެހޭނެ ކަމަށް-- ފޮޓޯ: ނިޝާން އަލީ/މިހާރު\n01 އެޕްރީލް 2018 - 10:28\nޓްރާންސްޕޯޓް އޮތޯރިޓީގެ އާ އުސޫލަށް މިއަދު އަމަލު ކުރަން ފަށާފައިވާއިރު ވިޔަފާރި ބަނދަރުން ދޯނި ފަހަރަށް މުދާ ބަރުކުރަން ކަނޑައަޅާފައިވާ ގަޑިއަކީ ހެނދުނު 8:00 އިން ހަވީރު 6:00 އެވެ. މާލެ ތެރޭގެ ފިހާރަތަކާއި އާއްމު ތަންތަނަށް ލޮރީ، ޕިކަޕް، ވޭން ފަދަ އުޅަނދު ބޭނުންކޮށްގެން މުދާ އުފުލޭނީ ހަވީރު 6:00 އިން ހެނދުނު 6:00 އަށެވެ.\nއާންމުކޮށް ހެނދުނު އަށެއް ޖަހާއިރު މަސައްކަތް ފަށާ މަޖޫރީން މަސައްކަތްކުރަން މިއަދު ދެކޮޅުހެދީ އާ އުސޫލުގެ ސަބަބުން އެ މީހުންގެ މަސައްކަތް ބުރަވާނެތީ އެވެ. އެ މީހުން ބުނާ ގޮތުގައި ދުވާލުގެ އިތުރުން ރޭގަނޑު ވެސް މަސައްކަތް ކުރަން ޖެހޭނެ އެވެ.\nބީއެމްއެލް ބާޒާރު ބްރާންޗް ކުރިމަތީގައި މަޖޫރީނަށް ހާއްސަކޮށްފައިވާ ޖަގަހާގައި ގިނަ އަދަދެއްގެ މަޖޫރީން މަޑުކޮށްގެން ތިބީ އެވެ. އެމީހުން ބުނަމުން ދަނީ ކުރިން ވެސް އޮތް ގޮތަށް މުދާ އުފުލުމުގެ ފުރުސަތު ދިނުމަށެވެ.\nއެމްޕީއެލް ސަރަހައްދުގައި ފުލުހުން ހަރަކާތްތެރިވަނީ-- ފޮޓޯ: ނިޝާން އަލީ/މިހާރު\nނަން ނުޖަހާ ގޮތަށް ވާހަކަ ދެއްކި މަޖޫރީއަކު ބުނީ މިހާރު ގަވައިދު އޮތް ގޮތުން އެމީހުން މުޅި ދުވަހު އެއްކޮށް މަސައްކަތް ކުރަން ޖެހޭނެ ކަމަށެވެ.\n"މިހާރު މިޖެހެނީ ހެނދުނު އައިސް ދޯނިތަކަށް މުދާ ހުސްކުރަން. އެކަން ނިންމާފައި އިރު އޮއްސުނީމަ މިޖެހެނީ ހެނދުނު ހައެއް ޖަހަންދެން އެއްގަމަށް މުދާ ހުސްކުރަން،" އޭނާ ބުންޏެވެ.\n"ދެން ކޮން އިރަކުތޯ ނިދާނީ؟ މިހެން މިކަމެއް ނުވާނެ."\nއާ އުސޫލުގެ ކުރިން މަޖޫރީން މަސައްކަތްކުރަމުން އައީ ދޯނިފަހަރަށާއި މާލެ ތެރެއަށް ދުވާލުގެ ކޮންމެ ވަގުތެއްގައި ވެސް މުދާ އުފުލުމުގަ އެވެ. އޭރު އެ މީހުންގެ މަސައްކަތް ހަވީރު ހަތަރެއް ޖަހާއިރު ނުވަތަ ރޭގަނޑުު ނުވައެއް ޖެހުމުގެ ކުރިން ނިންމާލަ އެވެ.\nއެކަމަކު މިހާރު އެމްޕީއެލުން މާލެ ތެރެއަށް މުދާ ދޫކުރަން ފަށަނީ ވެސް އިރުއޮއްސި ހައެއް ޖެހުމުންނެވެ. އެހެންކަމުން ކޮންޓޭނަރު ކެނޑުމާއި ގުދަންތަކަށް މުދާ ގެންދިއުމުގެ މަސައްކަތް ފެށޭނީ އިރުއޮއްސި ހައެއްޖަހާ އިރު އެވެ.\nއެހެން މަޖޫރީއަކު ބުނިގޮތުގައި ކޮންޓޭނަރުތަކުން މުދާ ހުސްކުރުމުގެ މަސައްކަތް އެ ގަޑީގައި އެކަނި ކުރުމުން އެ އެއްޗެހި އުފުލޭ ވަރަށް ލޮރީ ވެސް ނެތެވެ. އެހެންކަމުން މަޖޫރީން 24 ގަޑިއިރު މަސައްކަތްކޮށްގެން ނޫނީ މުދާ ހުސްނުކުރެވޭނެ ކަމަށް ވެސް އޭނާ ބުންޏެވެ.\nމަޖޫރީން ބުނަމުން އަންނަނީ އެ ގަވައިދަށް ބަދަލު ނުގެންނަނީސް ދެން މަސައްކަތް ނުކުރާނެ ކަމަށެވެ.\nމަގުތައް ކުރިއަށް ވުރެ އަމާން\nއެއް ތަނުން އަނެއް ތަނަށް މުދާ އުފުލުމަކީ މާލޭގެ ތޮއްޖެހިފައިވާ މަގުތަކަށް އޮތް ވަރަށް ބޮޑު މައްސަލައެކެވެ. މިއަދު އެގޮތަށް މުދާ އުފުލާ ލޮރީތަކާއި ޕިކަޕްތައް މަގުތަކުގައި ނުދުއްވާތީ، ޓްރެފިކް ބާރު، ނިސްބަތުން ވަރަށް ކުޑަ އެވެ.\nސަރުކާރުން ބުނާ ގޮތުގައި މުދާ އުފުލުން ވަކި ގަޑިތަކަކަށް ކޮންޓްރޯލްކުރުމުން މަގުތަކުގެ ތޮއްޖެހުން ކުޑަވާނެ އެވެ. އެކަމަކު ރާއްޖޭގެ ވިޔަފާރީގެ އެންމެ ބޮޑު ރަށުގައި ހިންގާ ފިހާރަތަކަށް އޭގެ ސަބަބުން ވަރަށް ބޮޑެތި ދަތިތަކެއް ކުރިމަތިވާނެ ކަމަށް ވިޔަފާރިވެރިން ބުނެ އެވެ.\nޓްރާންސްޕޯޓް އޮތޯރިޓީން އެންމެ ފުރަތަމަ އާ އުސޫލު އާންމުކުރީ ރޭގަނޑު 10 ގެ ފަހުން މުދާ އުފުލޭ ގޮތަށެވެ. އެކަމަކު ވިޔަފާރިވެރިންގެ ކަންބޮޑުވުންތަކާ އެކު، ގަޑި ބަދަލުކުރީ އިރުއޮއްސި ހަޔަކުން ފެށިގެން މުދާ އުފުލޭ ގޮތަށް ހަމަޖައްސައިފަ އެވެ.\nވިޔަފާރިވެރިންގެ ކަންބޮޑުވުން އަދިވެސް ފިލައިގެން ނުދެ އެވެ. އެއް ބަޔަކު ބުނާ ގޮތުގައި މި ބަދަލުގެ ސަބަބުން އެއްޗެހީގެ އަގު ބޮޑުވުމުގެ ފުރުސަތު އެބަ އޮތެވެ. އެއީ ރޭގަނޑު މަސައްކަތްކުރަން ފެށުމުން ލޮރީ އާއި ޕިކަޕްތަކުގެ އަގާއި މަޖޫރީންގެ އަގު ވެސް ބޮޑުކުރާނެތީ އެވެ.\nމާލޭގެ މަގުތައް ތޮއްޖެހުމުން ދުރުކުރަން ބޭނުން ކަމަށް ވިޔަފާރިވެރިން ވެސް ބުނެ އެވެ. އެކަމަކު އެއީ މިހާރު އޮތް ގޮތަށް ހަމައެކަނި އުސޫލެއް ހަމަޖައްސައިގެން ކުރެވޭނެ ކަމެއް ނޫން ކަމަށް ވެސް އެ މީހުން ބުނެ އެވެ.\n"ވަރަށް ބޮޑު އުނދަގޫތަކާ ކުރިމަތިވާނެ. މިއީ ކުޑަ ކަމެއް ނޫން،" ނަން ނުޖަހާ ގޮތަށް ވާހަކަ ދެއްކެވި، ރާއްޖޭގެ އިސް ވިޔަފާރިވެރިިޔަކު ވިދާޅުވި އެވެ.\n"މުދާ އުފުލާ އުޅަނދުފަހަރު ހުންނަ ވިިޔަފާރިވެރިންނަށް ތަންކޮޅެއް ފަސޭހަވާނެ. އެކަމަކު ކުއްޔަށް އެއްޗެހި ނަގައިގެން އުޅޭ މީހުންނަށް ވަރަށް ބޮޑު މައްސަލައެއް މިއީ."\nދަތުރުފަތުރު އެމްޕީއެލް ޓްރާންސްޕޯޓް އޮތޯރިޓީ\n133 ކޮމެންޓް, 222 ރިއެކްޝަންސް\nރާއްޖޭގަ މިހާރު ވަރަށް ގިނަ ބިދޭސީން އެބައުޅޭ ވަޒީފަ ނެތިފަ. އެހެން ވީމަ ސަރުކާރުން ކޮންމެވެސް ކުންފުންޔެ އުފައްދައި އެކުންނިން މިމަސައްކަތް ކުރަން އުޅެންވީ. ސަރުކާރަށް ވަންނަ އިތުރު ފައިސާ........\nގަޓު ހުރި ރައިިސް އެއް މި ފަހަރު މި ލިބުނީ! މަ ތާއީދު!\nމަޖޫރިންގެމަސައްކަތަށް ސާބަސް. ޢެކަމަކު އެމީހުންގެ ތެރެއިން ބައެއް މީހުންނަކީ މީހުން ފޭރޭ އުސޫލުން ކަންކުރާބއެއް. ވ.ރަނގަޅު މަޖޫރިން އެބަތިބި. ބައެއް ލޯރި ޑްރައިވަރުން ހަދަނީ ހިތުހުރި ގޮތެއް. މުދާ ބަރުކޮށްގެން ގޮސް ތިބޭނީ ދުރު ހިސާބެއްގައި އެހެން ތިބުމުން ވިޔަފާރި ވެރިންނަށް ބޮޑު ގެއްލުން.މިހާރު ތިވާގޮތުން އަގުވެސް ކޮންޓްރޯލް ކުރަންވީ. އިތުރު މީހުން މަސައްކަތުގެ ތެރެއަށް އައުމަށްވެސް ފުރުސަތު ލިބުނީ. ޢަވަހައް ޕިކަޕް ހުސްކުރެވުމަކީ އިތުރު ހަލުވިކަމެއް.\nކިހިނެއްވާނީ، ކޮންމެ ދުވަހަކު ހަވީރު5އަކުން ފެއްޓިގެން ސައިކަލު ދުއްވުން މަނާކުރިއްޔާ، ގައިމު ޓްރެފިކެއް ނޯންނާނެ. ލޮލް\nމަޖޫރީންނަށް ބުނެލަން އޮތީ މިކަން މާބޮޑަށް ސިޔާސީ ނުކޮށް ސަރުކާރަށް އެއްބާރުލުން ދީގެން މި ދުވަސްކޮޅު މަސައްކަތް ކޮށްދެއްވުން އެދެން، މިއީ ހަމަ އެންމެންގެ ލާބައާއި މަންފާއަށް ކުރެވެމުންދާ މަސައްކަތް. ވަރަށްބޮޑަށް ޝުކުރިއްޔާ!\nމަޖޫރިންނަކީ އަޒީފާ އަދާކުރާ އުސޫލުން މަސައްކަތް ކުރާބައެއް ނޫން ވީމާ ބަހާލަިގެން އުޅުމުން އެކަން ހައްލުވާނެ\nމިކިޔާ އެއްޗެއް ނޭގުނު. ގިނަ ވަގުރު މަސައްކަތްކުރީމަ ގިނަ ލާރި ލިބޭނެ ދޯ؟ އެހެން ނޫނަސް ތިމަޖޫރީން މަސައްކަތް ކުރަނީ އެމީހަކު ބޭނުންވީމަ، ބޭނުން އަގެއް ކިޔައިގެން ފާޑަކަށް. އެހެންވީމަ އެއްވެސް ސުވާލެއް ނެތް؟ ތިވެސް ތީ ސިޔާސީ ކަމެއް. ކޮންމެވެސް ޗިޕެއް ޖަހާފަ ތިހިރީ. ތިކަހަލަ ތަންތާގަ ތިބޭ މީހުން ބުނާގޮތައް ވެރިކަން ކޮއްގެން ކުރިންވެސް އޮތީ ވެއްޓިފަ. ބައިތިއްބާ އަދި ނިކުންނާނެ މަސައްކަތްކުރަން. ކައިބޮއިގެން އުޅޭވޭނީ. އެކި މީހުނަށް ﷲ ދެއްކެވީ އެކި މަސައްކަތް. އެމަސައްކަތުގަ ރިޒްގު ދެއްވާނީ ﷲ. މިއަށް އިންކާރު ނުކޮށް ބަސްއަހާ.\nކަލޭ އަންނަވީނު މަސައްކަތް ކުރަންކެރެންޔާ.\nމަޖުރީން ބޭނުން ގަޑިއެއްގަ ނެރެން މާޒީ ދީފިން. އެންމެ ދުވަހަކުވެސް ރައްޔިތުން ނަށް ލިބުނު ފަސޭހަ އެގޮތުގަ ބާއްވަން މަޖުރީން އެހީވެބަލަ\nއަވަހަށް 200 ބަންގާޅީން ހޯދާ! މިފަހަރު މަޖޫރީންގެ އަތްދަށުން ސަރުކާރު ސަލާމަތްވާންވާނެ!\nމިކުނި ލޮރީތަކޯ؟ އެވެސް ބަދަލުކުރަންވީ3ފުރޮޅުލީ ސައިކަށް ކުރިން ދެ ތިން އެތި އުޅުނުގޮތަށް.


Covid Vaccine Jahan Dhekolhu Hedhi Zuvaaneh Ge Fuppaamey Badhalkuran Jehijje - Vaguthu\nކޮވިޑް ވެކްސިން ޖަހަން ދެކޮޅުހެދި ޒުވާނެއްގެ ފުއްޕާމޭ ބަދަލުކުރަން ޖެހިއްޖެ\nކޮވިޑް-19 ވެކްސިން ޖަހަން ދެކޮޅު ހެދި އެމެރިކާގެ 24 އަހަރުގެ ޒުވާނަކަށް ކޮވިޑް ޖެހި އެންމެ ފަހުން ހާލު ވަރަށް ބޮޑަށް ގޯސްވެ، ފުރާނަ ސަލާމަތް ކުރުމަށްޓަކައި ފުއްޕާމޭ ބަދަލުކުރަން ޖެހިއްޖެއެވެ.\nއެމެރިކާގެ "އެންބީސީ" އިން ރިޕޯޓް ކުރާ ގޮތުގައި ބްލޭކް ބާގެޓްޒް ނަމަކަށް ކިޔާ ޒުވާނާ ކޮވިޑް-19 އަށް ފައްސިވީ އޭޕްރީލް މަހުއެވެ. އޭނާގެ މަންމަ ޗެރީލް މީޑިއާއަށް މައުލޫމާތު ދެމުން ބުނީ އޭނާގެ ދަރިފުޅު ކޮވިޑަށް ފައްސިވީ ފްލޮރިޑާގައި އޮތް ކޮންސެޓަކަށް ދިޔަ ފަހުން ކަމަށެވެ. އެކޮންސެޓްގެ ކުރިން ވެސް ވެކްސިން ޖަހަން ދަރިފުޅަށް އެތައް ފަހަރަކު ނަސޭހަތް ދެވުނު ކަމަށާއި ނަމަވެސް އޭނާ ދިޔައީ ވެކްސިން ޖަހަން ތަކުރާރުކޮށް ދެކޮޅު ހަދަމުން ކަމަށް ޗެރީލް ބުންޏެވެ.\nބްލޭކް ކޮވިޑަށް ފައްސިވުމުން ހޮސްޕިޓަލްގައި ފަރުވާދޭން ފެށި ފަހުން އޭނާގެ ހާލަތު ދިޔައީ ދުވަހަކަށް ވުރެ ދުވަހަކު ދަށްވަމުންނެވެ. ނޭވާ ލާން އުނދަގޫވެ އޭނާ ނޭވާލާން މެޝިނެއް ބޭނުން ކުރަން ޖެހުނެވެ. ޖޫން މަހު ބްލޭކްގެ ފުއްޕާމޭ ވަނީ ޓްރާންސްޕްލާންޓް ކުރަން ޖެހިފައެވެ.\nބްލޭކް ވެސް ވަނީ ވެކްސިން ނުޖެހުން އެއީ ހެދުނު ގޯހެއް ކަމަށް އެއްބަސް ވެފައެވެ. އޭނާ ވަނީ އެންމެން ވެސް އަވަހަށް ވެކްސިން ފުރިހަމަ ކުރުމަށް ތަކުރާރުކޮށް އެދިފައެވެ. "އަހަރެން ބޭނުމެއް ނޫން އަހަރެން ތަޖުރިބާ ކުރަން ޖެހުނު ކަންކަން އެހެން މީހަކު ތަޖުރިބާ ކުރަކަށް." ބްލޭކް ބުންޏެވެ.\nބްލޭކް އަށް ކުރިމަތިވި ކަންކަން އެންމެ ގާތުން ފެނުނު އޭނާގެ އާއިލާގެ ހުރިހާ މެންބަރުން ވެސް މިހާރު ވަނީ ކޮވިޑް ވެކްސިން ފުރިހަމަ ކޮށްފައެވެ.


ކޮރޯނާއަށް ޕޮޒިޓިވްވި މީހުނާ ކޮންޓެކްޓްވި 173 މީހުން ފާހަގަ ކުރެވިފައިވޭ – ދިވެހި ނޫސް\nHome ⁄ ހަބަރު ⁄ ކޮރޯނާއަށް ޕޮޒިޓިވްވި މީހުނާ ކޮންޓެކްޓްވި 173 މީހުން ފާހަގަ ކުރެވިފައިވޭ\nހެލްތު މިނިސްޓަރު އަބްދުﷲ އަމީން ނޫސްވެރިންގެ ބައްދަލުވުމެއްގައި\nކޮރޯނާ ވައިރަސް ނުވަތަ ކޮވިޑް-19 އަށް ރާއްޖޭން ފޮޒިޓިވްވި ދެ މީހުންނާ އެކި ގޮތް ގޮތުން ކޮންޓެކްޓް ވެފައި ތިބި ކަމަށް 173 މީހަކު ފާހަގަ ކުރެވިފައިވާ ކަމަށް ހެލްތު މިނިސްޓަރު އަބްދުﷲ އަމީން މިރޭ ވިދާޅުވެއްޖެ އެވެ.\nކޮރޯނާ ވައިރަސް ފެތުރުން ހުއްޓުވުމަށްޓަކައި ކުރަމުންދާ މަސައްކަތާ ގުޅޭ ގޮތުން މައުލޫމާތު ދިނުމަށް ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި އަމީން ވިދާޅުވީ ވައިރަސްއަށް ޕޮޒިޓިވް ކުރެއްދޫ ރިސޯޓްގެ ދެ ބިދޭސީ މުވައްޒަފުންނާ ކޮންޓެކްޓްވި 93 މީހަކު ތިބީ ރިސޯޓްގެ ކޮޓަރިތަކުގައި ކަރަންޓީނުކޮށްފައި ކަމަށެވެ. އޭގެ އިތުރަށް 80 މީހުން ތިބި ކަމަށް އަމީން ވިދާާޅުވި އެވެ. އެކަމަކު އެ މީހުން ތިބި ތަންތަނުގެ ތަފުސީލެއް ނުދެއްވަ އެވެ.\nއަމީން އިތުރަށް ވިދާޅުވީ ވައިރަސްއަށް ޕޮޒިޓިވްވެފައި ތިބި ދެ މީހުނާ ކޮންޓެކްޓްވި ކަމަށް ފާހަގަ ކުރެވުނު މީހުން ބައެއް ރަށްތަކުގައި ތިބި ކަން ވެސް ފާހަގަ ކުރެވިފައިވާ ކަމަށެވެ. އެ މީހުންނަށް މިނިސްޓްރީން ފާރަލަމުންދާ ކަމަށެވެ.\nކުރެއްދޫ ރިސޯޓްގެ ދެ ބިދޭސީއަކު ކޮރޯނާއަށް ޕޮޒިޓިވް ވެފައިވާއިރު، ށ. ފޯކައިދޫގައި ހުރި އެ ރިސޯޓްގެ ދިވެހި މުވައްޒަފަކު ވެސް ވަނީ ވައިރަސްއަށް ޝައްކު ކުރެވިގެން ކރަންޓީނު ކުރަން ފަރުކޮޅުފުއްޓަށް ގެންދިޔުމުގެ މަސައްކަތް ފަށާފަ އެވެ. އޭނާ ފޯކައިދޫއަށް ގޮސް ހުރީ ޗުއްޓީއަށެވެ. އެއީ އެ ރަށް ބަންދު ކުރުމުގެ ކުރިންނެވެ.\nއަމީން މިއަދު ވިދާޅުވީ ފޯކައިދޫން ކަރަންޓީނަށް ގެންދާ ދިވެހި މީހާގެ ސާމްޕަލް ނަގައި ޓެސްޓްކޮށް މާދަމާގެ ވަގުތެއްގައި އޭނާގެ ޓެސްޓެގެ ނަތީޖާ ލިބޭނެ ކަމަށް ބެލެވޭ ކަމަށެވެ. އަދި ސާމްޕަލް ނަގައި ޓެސްޓްގެ ނަތީޖާ ލިބިފައި ނުވާ ދެ މީހަކު ތިބިއިރު އެ ދެ މީހުންގެ ނަތީޖާ ވެސް މާދަމާގެ ވަގުތެއްގައި ލިބޭނެ ކަމަށް ބެލެވޭ ކަމަށް އޭނާ ވިދާޅުވި އެވެ.\nކުރެއްދޫ ރިސޯޓުގެ ދެ މުވައްޒަފަކު ވައިރަސްއަށް ޕޮޒިޓިވް ވުމާ ގުޅިގެން އެ ރިސޯޓް މިހާރު އޮތީ މީހުން އަރާ ފޭބުން މަނާކޮށްފަ އެވެ. އެ ރަށުގައި މި ވަގުތު 699 ޓޫރިސްޓުންނާއި 270 ދިވެހި މުވައްޒަފުންނާއި ކޮންސްޓްރަކްޝަންގެ މަސައްކަތަށް ރިސޯޓަށް ގޮސް ތިބި މީހުނާއި ރިސޯޓުގެ މުވައްޒަފުން ހިމެނޭ ހެން އިތުރު 420 ބިދޭސީން އެބަތިއްބެވެ.\nކޮވިޑް-19 އާގުޅިގެން ކަންބޮޑުނުވެ ކަމާބެހޭ ފަރާތްތަކުގެ ލަފަޔާއެއްގޮތަށް އަމަލުކުރުމަށް ރައީސުލްޖުމްހޫރިއްޔާ އިލްތިމާސްކުރައްވައިފި\nމަސްތުވާތަކެތި މައްސަލަ ހައްލު ކުރުމަށް 2021ގައި ގިނަ ކަންތައްތަކެއް3hours ago


ހެނދުނުގެ ނާސްތާ ވަރަށް މުހިންމު! ފުޑްބޭންކުގެ އަޖުމަ ބަލާލަންވީނު – Dhen.mv\nމުޙައްމަދު ޝިފާއު November 7, 2020 - 6:21 pm\nހެނދުނުގެ ނާސްތާއަކީ ދުވަސް ފެށުމަށް ޓަކައި ވަރަށް މުހިިންމު އެއްޗެކެވެ. ދުވަހުގެ ފެށުން އެކަންޏެއް ނޫނެވެ. ރަނގަޅު ސިއްޙަތެއްގައި ހުރުމަށް ޓަކައި ވެސް ހެނދުނުގެ ނާސްތާ ވަރަށް މުހިންމެވެ. އެގޮތުން ހެނދުނުގެ ނާސްތާ ނެގުމަށްޓަކައި ފުޑްބޭންކަށް ޒިޔާރަތް ކޮށް އެތަނުގެ ފުރިހަމަ ނާސްތާ ޕެކޭޖުތައް ތަސައްވަރު ކޮށްލާށެވެ.\nފުޑްބޭންކޭ ބުނުމުން ގިނަ ބަޔަކަށް އެނގިފައި އޮންނަނީ އެއީ މެންދުރުގެ ކެއުމާއި ރޭގަނޑުގެ ކެއުމަށް ޚާއްސަ ތަނެއްގެ ގޮތުގައެވެ. އެހެން ނަމަވެސް ހެނދުނުގެ ނާސްތާއަށް ވެސް ފުޑްބޭންކު ވަރަށް "ސަޅި" އެވެ. ގަބޫލު ނުކުރެވެންޏާ އަޖުމަ ބަލާލަން ނަމަވެސް ފުޑްބޭންކަށް ދުރުވެ ހެނދުނުގެ ނާސްތާ ނަންގަވާށެވެ.\nފުޑްބޭންކުގެ ނާސްތާ ޕެކޭޖުތަކަށް ބަލާލާއިރު،\nމަތީގައި އެވަނީ ފުޑް ބޭންކުން ހެނދުނުގެ ނާސްތާއަށް ލިބިގެންދާނެ އެކި ޕެކޭޖުތަކެވެ. މާހައުލަށް ބަލާލި ކަމުގައިވީ ނަމަވެސް އެހާމެ ހިތްފަސޭހަ މާހައުލެކެވެ. ހިތަށް ފަސޭހަކަން ލިބިގެން ދާނޭ ފަދަ އަރާމު ރާގުކޮޅެއް އަބަދުވެސް އިވިގެން ދާނެއެވެ. އަދި އެފަދަ ތަނަކުން އެހާމެ މީރު ނާސްތާ ނަންގަވާލައިގެން ލިބޭނެ ހިތްހަމަ ޖެހުން މާ ބޮޑުވާނެކަން ޔަގީނެވެ.\nފުޑްބޭންކުގެ ނާސްތާ ޕެކޭޖު ދޫކުރެވޭނީ ހެނދުނު 08:00 އިން 11:00 އަށެވެ. އާއިލާ ބޭފުޅުން ގޮވައިގެން ހެނދުނުގެ ނާސްތާ ބެއްލެވުމަށް ފުޑްބޭންކު ޚިޔާރު ކުރައްވާށެވެ. ދެވަނަ ފަހަރަށް ވެސް ފުޑް ބޭންކަށް ހެނދުނުގެ ނާސްތާ ބެއްލެވުމަށް އަންނަން ބޭނުންވާނެކަން ގައިމެވެ.\nހެނދުނުގެ ނާސްތާ ފުޑްބޭންކް\nކޫދު ތިޔެން ލިހަކުން: ހުވަދޫ ބަހުން މުޖުތަަމައުއަށް އިބުރަތްތެރި މެސެޖުތަކެއް\nއެންމެ ފުރަތަމަ ތިމާގެ އަމިއްލަ ނަފުސަށް އިތުބާރު ކުރާށެވެ.


ކޮވިޑާ ގުޅިގެން އިނގިރޭސި ވިލާތުގައި ފިޔަވަޅުތައް ވަރުގަދަކޮށްފި – Dhuvas Online\nކޮވިޑާ ގުޅިގެން އިނގިރޭސި ވިލާތުގައި ފިޔަވަޅުތައް ވަރުގަދަކޮށްފި\nއިނގިރޭސިވިލާތުގައި ކޮވިޑް-19 ގެ ކޭސްތައް އިތުރުވާން ފެށުމާއެކު އާންމު ތަންތަނުގައި އެއްވެ އުޅުމުގައި ފިޔަވަޅުތައް ވަރުގަދަ ކޮށްފި އެވެ.\nއިނގިރޭސިވިލާތުގެ ބޮޑުވަޒީރު ބޮރިސް ޖޯންސަން އެކަން ހާމަކުރައްވަމުން ވިދާޅުވީ ކުރިޔަށް އޮތް ދުވަސްތަކުގައި ކޭސްތައް ފެންނަ މިންވަރު އިތުރު ވެގެންދާނެ ކަމަށް ބެލެވޭތީ އެކަމުން ރައްކާތެރިވުމުގެ ގޮތުން މިހާރުއްސުރެ އަމަލު ކުރަން ޖެހޭ ކަމަށެވެ.\nބޮރިސްގެ އެންމެ އިސް މެޑިކަލް އެޑްވައިޒަރާއެކު ނޫސްވެރިންނާ ބައްދަލު ކުރައްވާ ވާހަކަ ދައްކަވަމުން ވިދާޅުވީ ހަ މީހުންނަށްވުރެ ގިނައިން އެއްވެސް ތާކު ނުތިބެވޭނެ ކަމަށެވެ. މި ފިޔަވަޅު އަޅަން ނުޖެހޭނެނަމަ ކިތަންމެހާވެސް ރަނގަޅުކަމަށާ އެހެންނަމަވެސް ބޮޑުވަޒީރުގެ ހައިސިއްޔަތުން ވައިރަސް ފެތުރުން ކޮންޓްރޯލްކުރުމަށް ކޮންމެހެން ކުރަންޖެހޭ ކަންކަމާއި އަޅަންޖެހޭ ފިޔަވަޅެއް އަޅަންޖެހޭކަމަށް ބޮރިސް ވިދާޅުވިއެވެ.\nބޮރިސް ވިދާޅުވީ އަލަށް މި އެކުލަވާލެވުނު ގައިޑްލައިނާ އެއްގޮތަށް އަމަލުކުރޭތޯ ފުލުހުންނާއި ތަންފީޒީ އިދާރާތަކުން ކުރިޢަށް ވުރެ ބޮޑަށް މޮނިޓަރ ކުރަމުން ގެންދާނެ ކަމަށެވެ. އަދި އަލަށް އެޅިގެންދާ ފިޔަވަޅުތަކަކީ ލޮކްޑައުން އަކަށް ދިޔުން ނޫން ކަމަށާއި ދެވަނަ ލޮކްޑައުން އަކުން ގައުމު ސަލާމަތް ކުރުމަށް އަޅަމުންދާ ފިޔަވަޅުތައް ކަމަށްވެސް އޭނާ ވިދާޅުވިއެވެ.\nއިނގިރޭސިވިލާތުގެ ޗީފް މެޑިކަލް އޮފިސަރ ކްރިސް ވިޓީ ވިދާޅުވީ އެ ގައުމުގައި މިހާރު ކޭސްތައް އިތުރުވަމުން އަންނަނީ މީގެ ހަތަރު ހަފްތާ ކުރިން ފްރާންސްގައި ކޭސްތައް އިތުރުވަމުން އައިގޮތަށް ކަމަށެވެ. އަދި ބެލްޖިއަމް އަކީ ވެސް މިގޮތަށް ކޭސްތައް އިތުރުވަމުން އައި ގައުމެއް ކަމަށާއި ނަމަވެސް ވައިރަސް ފެތުރުން ކޮންޓްރޯލް ކުރުމަށް އެޅި ފިޔަވަޅުތަކުގެ ސަބަބުން އެކަން ކޮންޓްރޯލް ކުރެވިފައިވާ ކަމަށެވެ.\nވައިރަސް ފެތުރުން ކޮންޓްރޯލް ނުކުރެވިދާނެކަމުގެ ބިރު ހީވާ ކަމަށާއި ވަކިން ޚާއްސަކޮށް ޓީނޭޖް ކުދިންނާއި އުމުރުން 20ގެ އަހަރުތައް ގުނަމުންދާ ޒުވާނުންގެ މެދުގައި ކޭސްތައް އިތުރުވަމުން ހިނގައިދާނެ ކަމަށް ކްރިސް ވިދާޅުވިއެވެ.


Supreme Court akee PJ Ofeehuge Section eh noon: Uhthama fandiyaaru\nއުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ -- ފޮޓޯ / ސަން\n30 އޮކްޓޯބަރ 20192ކޮމެންޓް\nސުޕްރީމް ކޯޓަކީ ޕީޖީ އޮފީހުގެ ސެކްޝަނެއް ނޫން: އުއްތަމަ ފަނޑިޔާރު\nސުޕްރީމް ކޯޓަކީ ޕްރޮސިކިއުޓާ ޖެނެރަލް (ޕީޖީ) އޮފީހުގެ ސެކްޝަނެއް ނޫން ކަމަށާއި ޕީޖީން ބޭނުންވާހާ ހިނދަކު މައްސަލަ ޕާކުކޮށްފައި ނުބޭއްވޭނެ ކަމަށް އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެއްޖެއެވެ.\nއެމަނިކުފާނު މިފަދައިން ވިދާޅުވީ ކުރީގެ ނައިބް ރައީސް އަހްމަދު އަދީބް އަބްދުލްޤަފޫރުގެ މައްޗަށް ދައުވާ ކުރާ ހިޔާނާތުގެ މައްސަލައިގެ އިސްތިއުނާފު އަޑުއެހުމުގައި މިއަދު ބޭއްވި ޝަރީއަތުގެ މަޖިލީހުގަ އެވެ.\nމައްސަލައިގައި ދައުލަތުން ކުރިއަށް ދާން ބޭނުންވާ ގޮތް ހާމަ ކުރުމަށް ބޭއްވި އަޑުއެހުމުގައި ދައުލަތުގެ ވަކީލް ވިދާޅުވީ ދައުލަތުގެ ފަރާތުން އަދީބާއި ގުޅޭ ގޮތުން ތުހުމަތު ކުރާ ގިނަ ކަންކަމަށް އޭނާ އިއުތިރާފުވެފައިވާ ކަމަށާއި އަދި އެއްބަސްވުމެއްގައި ސޮއިކޮށްފައިވާ ކަމަށެވެ. އެހެންކަމުން ދައުލަތުން ބޭނުން ވަނީ އެ މައްސަލަ އިތުރަށް ކުރިއަށް ނުގެންދިއުމަށް ކަމަށް ޕީޖީގެ ވަކީލު ވިދާޅުވިއެވެ.\nޕީޖީގެ ވަކީލް މިފަދައިން ވިދާޅުވުމުން މައްސަލަ ބައްލަވާ ބެންޗުގައި ރިޔާސަތު ބަލަހައްޓަވަން އިންނެވި އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވީ މައްސަލައެއްގައި ވަކިބައެއް ބާއްވާފައި އަނެއްބައި ކުރިއަށް ގެންދިއުމަކީ ގާނޫނު ދަންނަ ކަމެއް ނޫން ކަމަށެވެ. އަދި ވިދާޅުވީ ސުޕްރީމް ކޯޓަކީ ޕީޖީ އޮފީހުގެ ސެކްޝަނެއް ނޫން ކަމަށެވެ. އެމަނިކުފާނު ވަނީ އަދީބުގެ އިސްތުއުނާފް މައްސަލަ ކުރިއަށް ގެންދިއުމާއި މެދު ދައުލަތުން ބޭނުންވާ ގޮތެއް ހުށަހެޅުމަށް ދެ ދުވަހުގެ މުއްދަތެއް ދެއްވާފައެވެ.\nއެ މައްސަލައަކީ ޅ. މާބިންހުރާ ކުރެއްދޫ ހޯލްޑިންގްސްއަށް ކުއްޔަށް ދީގެން ދައުލަތަށް ލިބެން ޖެހޭ އެކުއިޒިޝަން ކޮސްޓްގެ ފަސް މިލިއަން ޑޮލަރަށް އަދީބު ހިޔާނާތްތެރިވި މައްސަލައިގައި 2016 ވަނަ ކްރިމިނަލް ކޯޓުން އިއްވާފައިވާ އަށް އަހަރުގެ ޖަލު ހުކުމުގެ އިސްތިއުނާފުގެ އަޑުއެހުމެކެވެ.\nމައްސަލާގައި އަދީބުގެ ފަރާތުން ހައިކޯޓުގައި އިސްތިއުނާފު ކުރުމުން އެކޯޓުން ވަނީ މައްސަލަ އަލުން ބެލުމަށް ހުކުމް ކޮށްފައެވެ. އަދި މައްސަލަ އަލުން ބަލަން ނިންމުމުން ކްރިމިނަލް ކޯޓުން ވަނީ އެ މައްސަލަ އަލުން ބަލާނެ އިތުރު ތަނެއް ނެތްކަން ފާހަގަކޮށް މައްސަލަ ބޭރުކޮށްލައިފައެވެ. އެހެންކަމުން ދައުލަތުން ސުޕްރީމް ކޯޓުގައި މި މައްސަލަ އިސްތިއުނާފު ކުރިއެވެ.\nމަޖިލިސް ޝަރުއީ ދާއިރާ\nމީނަގެ ބޮޑާކަން ފެނިގެން މިދަނީ. މިއީ ހނދ ބޑވ މީހެއްތަ؟\nއޯކޭ އެކަމަކު 1 ފެބްރުއަރީ 2018 ގައި ސުޕްރީ ކޯޓަކީ އޭރު ގޮތުން ބުނާނަމަ ޕީޕީއެމްގެ ގޮތްޕެއްތޯ ؟ އަދި އެދުވަހު ނެރުނު ހުކުމގެ ސަބަބުން މިހާރުގެ އުއްތަމަ ފަނޑިޔާރުގެ ހިތްބެލި މީހުން ބުނީ ހިތްނިޔެއް ވަރަށް ސާފޭ އަދި އެވަގުތު ބެންޗުގައި އިން އުއްތަމަ ފަނޑިޔާރުގެ ހިތްނިޔަތް ސާފު ނޫންކަމަށް ބުނެ މަގާމު ލިބުނުގޮތް ހަނދާން ނެތުނީތޯ ؟ ދެ ފަނޑިޔާރުން ވެސްވަނީ އެ ދުވަހުގެ ހުކުމުގައި ސޮއި ކޮއްފައެވެ. މީ ވެސް ލައްކަ ވާހަކަ އިގޯތޯ ؟


SunOnline: Valencia balikoh Eagles3vana ah\nވެލެންސިއާ ބަލިކޮށް އީގަލްސް ތިން ވަނަ އަށް\nމުއާވިޔަތު އަންވަރު 29 Oct 2015, 19:58\nއުރީދޫ ދިވެހި ޕްރިމިއާލީގުގައި ވެލެންސިއާ އާއި އީގަލްސް ބައްދަލު ކުރި މެޗްގެ ތެރެއިން --- ސަން ފޮޓޯ: ޔޫސުފް ސޮފްވާން\nއުރީދު ދިވެހި ޕްރިމިއާލީގުގައި ވެލެންސިއާ 0-1 ލަނޑުން ބަލިކޮށް އީގަލްސް ތާވަލުގު ތިން ވަނަ އަށް ޖެހިލައިފި އެވެ.\nގައުމީ ފުޓްބޯޅަ ދަނޑުގައި މިއަދު ހަވީރު ކުޅުނު މެޗުގައި ދެ ޓީމުގެ ފަރާތުން ވެސް ފެނިފައި ވަނީ ދާދި ހަމަހަމަ ކުޅުމެކެވެ. ވެލެންސިއާއިން މިއަދުގެ މެޗަށް ނުކުތީ ދެ ކާޑު ހަމަވުމުގެ ސަބަބުން ސަސްޕެންޑްވެފައިވާ އެޓީމް ގެ އެންމެ މުހިންމު އެއް ކުޅުންތެރިއެއް ކަމަށްވާ އަކްރަމް އަބްދުލްޣަނީއާ ނުލައެވެ.\nފުރަތަމަ ހާފް ނިމުނު އިރު ދެ ޓީމުން ކުރެ އެއް ޓީމަކަށް ވެސް ގޯލެއް ކާމިޔާބު ނުކުރެވުނު ނަމަވެސް ލަނޑު ޖަހާނެ ފުރުސަތުތައް ލިބި ބޭކާރުވެފައިވެ އެވެ. އެގޮތުން ވެލެންސިއާގެ ގޯލް އޭރިއާ ތެރޭގައި ހުރެ އީގަލްސްގެ ކެޕްޓަން އިސްމާއިލް އީސަ (މެސީ) ފޮނުވާލި ބޯޅަ އަމާޒުވީ ސީދާ ކީޕަރުގެ އަތަށެވެ.\nއުރީދޫ ދިވެހި ޕްރިމިއާލީގުގައި ވެލެންސިއާ އާއި އީގަލްސް ބައްދަލު ކުރި މެޗުގެ ތެރެއިން --- ސަން ފޮޓޯ: ޔޫސުފް ސޮފްވާން\nއެ މެޗުގައި އީގަލްސްއަށް ތިން ޕޮއިންޓް ކަށަވަރު ކޮށްދިން ލަނޑު ޖަހައި ދިނީ އަހުމަދު ރިޒްވާނެވެ. ދެ ވަނަ ހާފު ފެށިގެން 73 ވަނަ މިނެޓްގައި އެ ލަނޑު ރިޒްވާން ކާމިޔާބު ކުރީ އިސްމާއިލް އީސަ ވެލެންސިއާގެ ޕެނަލްޓީއޭރިއާ ތެރެއިން ފޮނުވާލި ބޯޅައެއް ގޯލަށް އަމާޒުކޮށްގެންނެވެ.\nއެ ނަތީޖާއެކީ މެޗު ނިމުމުން އީގަލްސް ވަނީ ވަގުތީ ގޮތުން ތާވަލުގެ ތިންވަނައަށް ޖެހިލާފަ އެވެ. އީގަލްސް ތިން ވަނަ އަށް އެރީ މާޒިޔާ އާއި ވިކްޓަރީ އަށް ވުރެން އެއް މެޗް އިތުރަށް ކުޅެ 13 ޕޮއިންޓާ އެކު އެވެ. ވިކްޓަރީ 12 ޕޮއިންޓާ އެކު ހަތަރު ވަނައިގައި މިހާރު އޮތްއިރު މާޒިޔާ އޮތީ 12 ޕޮއިންޓާ އެކު ލަނޑުގެ ތަފާތުން ފަސް ވަނައިގަ އެވެ. އެއް ވަނައިގައި 20 ޕޮއިންޓާ އެކު ނިއު ރޭޑިއަންޓް އޮތްއިރު ދެ ވަނައިގައި 17 ޕޮއިންޓާ އެކު އޮތީ ޓީސީ ސްޕޯޓްސް އެވެ.\nދިވެހި ޕްރިމިއާ ލީގުގައި މިރޭ ގައުމީ ފުޓްބޯޅަ ދަނޑުގައި ބައްދަލު ކުރާނީ ނިއުރޭޑިއަންޓާއި މަހިބަދޫ ސްޕޯޓްސް ކްލަބެވެ.\nފުޓުބޯޅައިގެ އުދަރެސް ބަނަވެ، ކުލަބުތައް ގޮތް ހުސްވެއްޖެ


Fuaaf - 25 | Vaahaka ފުއާފް – 25 – Vaahaka\n3k 12 0\tMay 5, 2021\nއެހެން ދުވަސްތަކެކޭ އެއްފަދައިން އިރު އެރުމާއެކު ގަސްތަކަށާއި މާތަކަށް އާރޯކަން ލިބޭ ފަދައިން އެކި މީހުން އެމީހެއްގެ މަސައްކަތް ފެށުމަށް ތެދުވެއްޖެއެވެ. ހެދނުނު މައިރާ އިބްރާހީމްއާއިި އަޙްމަދު ސުކޫލަށް ދިއުމުގެ ކުރިން ސައިހެދުމަށް ބަދިގެޔަށް ދާން ނިކުތް އަސްރާއަށް ހުއްޓެވުނީ ކުރިމަތީގައި ހުރި މީހެއް ފެނިފައެވެ.\n" އަޙްސަން..؟ ބުނެވެސް ނުލާ... " އަސްރާ އެހެންޏާ ވެސް އަޙްސަނަށް ދައްކާ އެކްޓު ދައްކަމުން އަޙްސަންގެ ގާތަށް ހިނގައިގަތެވެ.\n" ކޮބާ އިބްރާހިމްއާއި އަޙްމަދު.؟ " އަޙްސަން އެންމެ ފުރަތަމަ ވެސް އޭނަ ބުނަންވީ ބަސްތައް ބުނެލީ އަސްރާއަށް އެއްވެސް ސަމާލުކަމެއް ނުދީއެވެ. އޭރު އޭނަގެ މޫނުމަތިން އަސްރާދެކެ އިންތިހާޔަށް ފޫހިވެފައިވާކަމުގެ އަސަރުތައް ފެންނަމުން ދިޔައެވެ.\n" ވެއްޖެ ކޮޓަރީގައި.. ސުކޫލަށް ދާން އެއުޅެނީ.. އަންނަގަ އެތެރެއަށް... " އަސްރާ އަޙްސަން އެތެރެއަށް ވަންނަން ތަންދެއްކިއެވެ.\n" އުހުން. މަށެއް ތިތާކަށް ނުވަންނާނަން. އަޙްމަދާއި އިބްރާހީމް ގާތުގައި ބުނެބަލަ ނިކުމެ ބަލާށޭ... " އަޙްސަން އަސްރާއާ ދުރަށް ހިނގައިގަނެފައި އޭނަ ގޮސް އިށީނީ ޖޯލީގައެވެ. އަސްރާ ވަކި އެއްޗެކޭ ނުބުނެ ދެބެންނަށް ގޮވުމަށްފަހު ހިނގައިގަތީ ދޮރާށިން ބޭރަށެވެ.\n" ބައްޕާ... " އަޙްސަން ފެނުމުން އިބްރާހީމްއާއި އަޙްމަދުގެ ދެލޯ ބޮޑުވެގެން ދިޔައެވެ. ސުކޫލަށް ދާން ތައްޔާރުވެގެން ޔުނީފޯމުގައި ތިބި ދެބެން ގޮސް އަޙްސަންގެ ގާތުގައި އިށީނެވެ.\n" ބައްޕަ ނުވެސް ބުނަމެއްނު އަންނަ ވާހަކަ... " ހައަހަރަށްފަހު އަލަށް ބައްޕަ ފެނުމުން އިބްރާހީމްއާއި އަޙްމަދު ހުރީ އުފަލުންނެވެ.\n" ދަރިފުޅުމެންނަށް ސަޕްރައިޒްއެއް މިދިނީ... މިއަދު ސުކޫލަށް ދާނެ ކަމެއް ނެތް. ބައްޕަ މިއުޅެނީ މިއަދު ދަރިފުޅުމެން ގޮވައިގެން މާލެ ދާން... މިހާރު މާލޭ ސުކޫލަށް ބަދަލުކުރަން ފޯމު ލައިފައި ވާނީ. މާދަމާގެ ވަގުތެއްގައި ހަމަޖެހުނު ސުކޫލެއް އެނގޭނެ.. ދެން އެއްޗެހި ބަދަލުކޮށް ހަދައިގެން ފޮއްޓަށް އެއްޗެހި އަޅައިގެން އަންނަން ދޭ... " އަޙްސަން ދެދަރިންގެ ބޮލުގައި ފިރުމާލިއެވެ.\n" ދެން މަންމައާ ކޮއްކޮއާ؟ " އަޙްމަދު ހައިރާންވެފައި ސުވާލުކޮއްލިއެވެ.\n" ދެމައިން ތިބޭނީ މިތާ... އިބްރާހީމް އަންނަ އަހަރު އޯލެވެލް ފެށެން ވާއިރަށް ދާން މިއުޅެނީ. ދެން މިދާއިރު އަޙްމަދު ވެސް ދިޔައީމަ ރަނގަޅުވާނީ. ކޮއްކޮއާއި މަންމަ މާލެ ގެންދާނީ އަދި ފަހުން... " ހުރި ހަމައެކަނި ދަރިންގެ ކުރިމަތީގައި އެދެކުދިންގެ މަންމައާ ކޮއްކޮއާ ބެހޭގޮތުން ހުތުރުކޮށް ވާހަކަދައްކާކަށް އަޙްސަން ބޭނުމެއް ނުވިއެވެ.\n" ލައްބަ... ބައްޕަ ބުނުއްވި ގޮތެއް... " ބައްޕަގެ އެދުމަށް ދެކޮޅު ނަހަދައި ދެބެން ތައްޔާރުވާން އެތެރެއަށް ވަނުމާއެކު އަޙްސަން ލޯންޗުގެ ކައްޕިއަށް ގުޅާ މިދަނީ ކަމުގައި ބުނެލިއެވެ.\n" ލީން ލޯހުޅުވަބަލަ... " އެނދުގައި ނިދިފައި އޮތް އަލައިނާއަށް އަޙްމަދު ގޮވާލިއެވެ. ނިދި މޫޑާ ހުރެގެން އަލައިނާ މޯޅިއަކަށް ދެމިލުމަށްފަހު ތެދުވެ އެނދުގައި އިށީނެވެ. އޭރު އިބްރާހީމް ވެސް އަލައިނާގެ ގާތުގައި ހުއްޓެވެ.\n" ލީން ތޫބެއާއި ދޮންބެ މިދަނީ މާލެ ދާން އިނގޭ... މަންމަ ބުނާ ބަސްއަހައިގެން އުޅެއްޗޭ.. އިން ޝާ ﷲ ވަރަށް އަވަހަށް އަންނާނަން ލީން ބަލާ... " އިބްރާހީމް އަލައިނާގެ ހޭވިފައިވާ ދިގު އިސްތަށިގަނޑު އަތުން ފުނާ އަޅާލައިފައި ނިތައް ބޮސްދިނެވެ. އަލައިނާ ވަގުތުން ރޯންފެށީ އޭނަޔާ ދުރަށް ދެބޭބެ ދާން އުޅޭތީއެވެ.\n" ލީން ފޫހިވާނެ އޭރުން... " ރޮމުން އަލައިނާ ބުނެލިއެވެ.\n" ހައިފާއްތަވެސް އުޅޭނެއެއްނު.. ބަންދުވީމައި އަންނާނަމޭ... " ފެންކަޅިވެފައިވާ ދެލޮލުން އަޙްމަދު އަލައިނާއަށް ބަލާލަމުން ހުރި ހަމައެކަނި ކޮއްކޮގެ ގައިގައި ބައްދާލިއެވެ. އަދި އަލައިނާ ބޯޖަހާލުމުން އޭނަ އެފުށް ދެކޮލުގައި ކޮއްޓާލިއެވެ.\n" ކޮބާ ދަރިފުޅުމެން އަދި ނުނިމޭތަ؟ " އަޙްސަން ލަސްވެގެން ގޮވާލުމާއެކު ދެބެން އަލައިނާ ބަހައްޓާފައި ހިނގައިގަތީ ބޭރަށެވެ. އަލައިނާ ވެސް އެނދުގައި ނީންނަންވެގެން އެދެބެންގެ ފަސް ފަހަތުން ބޭރަށް ނިކުތެވެ.\n" ދަރިފުޅުމެން ދޭ ބަނދަރަށް. އެތާ އޮންނާނެ ޝަހީދުބެގެ ލޯންޗު. އެއަށް އަރައި. ބައްޕަ އަދި މަންމައާ ވާހަކައެއް ދައްކަން އެބަ އޮތް. ލަހެއް ނުވާނަން... ދަމުން މަންމަވެސް ގޮވައިގެން ދާނަން ފުރުވަން.. " އަޙްސަން ބޭނުންވީ ދެބެން އެތަނުން ފޮނުވާލާށެވެ. އިބްރާހީމްއާއި އަޙްމަދު ވަކި އެއްޗެކޭ ނުބުނެ ބޭރަށް ހިނގައިގަތެވެ.\n" ބައްޕާ... " އަޙްސަން ދެބެން ދާތަން ބަލަން ހުއްޓާ ގޭތެރެއިން ނިކުތް އަލައިނާ އޭނައަށް ގޮވާލިއެވެ.\n" މަށަކަށް ބައްޕަ ގޮވާނެ ކަމެއް ނެތް. މަމީ ކަލޭ ބައްޕައެއް ނޫން... އެތެރެއަށް ވަދޭ.. މަށެއް ބޭނުމެއް ނޫން ކަލެޔަށް ބަލާކަށް ވެސް... "\nއަޙްސަން ވަގުތުން އެތިވަރު ގޮވައިގަތުމުން އަލައިނާ އަޑުން އަޑުނަގައި ރޯންފެށިއެވެ. ދޮރާށިން އަސްރާ ވަދެގެން އައީ އެވަގުތުއެވެ.\n" ރުއިމެއް ރޯނެކަމެއް ނެތް. އެތެރެއަށް ވަދޭ!! " އަސްރާގެ އަޑު އަޙްސަންގެ އަޑަށްވުރެ ދެގުނަ ހަރުކަށްޓެވެ.\n" ކޮބާ ދެމިހުން؟ " ދެބެން ކޮބާތޯ އަސްރާ އަޙްސަންކުރެ މަޑުމަޑުން ސުވާލުކުރިއެވެ.\n" އެދިޔައީ ބަނދަރަށް. އަހަރެން މިދަނީ އެމިހުން ގޮވައިގެން މާލެ ދާން. " އަޙްސަން ޖަވާބުދިނެވެ.\n" މާލެ ގެންދަންށޭ؟ އަޙްސަން ކީކޭ ހިތަށް އަރައިގެން އަހަރެން ގާތުގައި ވެސް ބުނެނުލާ އެދެކުދިން ތިމާލެ ގެންދަނީ؟ " އަސްރާގެ އަޑު ވަގުތުން ހަރުކަށިވެގެން ދިޔައެވެ.\n" ކަލޭގެ ތިލަދު ހަޔާތް އެދެކުދިންނަށް ނުދައްކަން. އެމިހުންވެސް އެހެން އުޅެދާނެތީވެ އަވަހަށް ކަލެޔާ ދުރަށް ގެންދަން މިއުޅެނީ... " އަޙްސަންގެ އަޑުގައި ރަހުމެއް ނެތެވެ.\n" އާޗާ... ހިތުން ތިކުރަނީ މާރީތިކަމެއްތަ؟ ހަމަ ހުރެފައި މަޔަކާ ދަރިޔަކު ދުރުކުރީމަ އާއިލާއަށް ވާނެ ގޮތް އިނގޭތަ؟ " އަސްރާ ހަޅޭލަވައިގަތެވެ.\n" ކޮން އާއިލާއެއް؟ އަސްރާ ނަހަލާލު ގޮތުގައި ދަރިޔަކު ހޯދިފަހުން މިއީ މިހާރު އާއިލާއެއް ނޫން. އަސްރާ ތިހިރީ މިއަދުން ފެށިގެން ވަރިކޮއްފައި.. " ދަރިންނަށްޓަކައި ވެސް އަޙްސަން ނުބުނަން ހުރެފައި ވެސް އަނގައިން އެބަސްތައް ބޭރުވީ އަސްރާދެކެ އާދެވުނު ރުޅިގެ ސަބަބުންނެވެ.\n" މަށަށް ހެޔޮ މަވަރިކުރިޔަސް. މަށެއް ކޮންމެހެން ބޭނުންވެގެނެއް ނޫން އަޙްސަނަކާ އިނީކީ.. ދާން އުޅޭ.. ނުކުމޭ މިތަނުން... ދެދަރިންވެސް ގެންދޭ.. " އަސްރާ އެހެން ބުނުމަށްފަހު ހަރު ހިނގުމުގައި ހިނގައިގަތީ އެތެރެއަށެވެ. އޭނަ ބޭނުންވީ މިނިވަންކަންމަތީ ފުއާފްއާއެކު ދިރިއުޅޭށެވެ.\n” އޭތް! ދަންޏާ މިވެސް ގޮވައިގެން ދޭ!! ” އަސްރާ ގޭގެ އޮޅިގަނޑުުން ބޭރަށް ހައަހަރުގެ އަލައިނާ ކޮއްޕާލިއެވެ. އެއާއެކު މެދުގޯތީގައި ހުރި އަޙްސަންގެ ދެލޯ ވަގުތުން ބޮޑުވެގެން ދިޔައެވެ. ވީތަދުން އަލައިނާ ވަގުތުން ރޮއެގަތުމާއެކު އަސްރާ އަލިފާންކަނި އަރަމުން ދިޔަ ދެލޮލުން އެކުޑަކުޑަ މައުސޫމް ކުއްޖާއާ ދިމާއަށް ބަލާލިއެވެ.\n” ކޮން ރުއިމެއް ރޯކަށް؟ ކަލޭގެ ސަބަބުންނޭ މަށަށް މިހުރިހާ ވޭނެއް މިލިބެނީ! ” އަސްރާ އައިސް އަލައިނާގެ މޫނަށް އެތި ފަހަރެއް ވީއްލާލީއެވެ. އެއާއެކު އަލައިނާގެ އެރުއިމުގެ އަޑު ގަދަވެގެން ދިޔައެވެ. ގޭތެރޭގައި މާ އަޑުގަދަވެގެން ޖެހިގެން ހުރި ގޭ ލަތީފާގެ އާއިލާ ތެޅެމުން ފޮޅެމުން ކަހަލަ ގޮތަކަށް އައިސް އެގެޔެއަށް ވަނެވެ. އޭރު އެހިސާބުގަނޑު އެތައް ބަޔަކު އެތަނަށް އެއްވަމުން ދިޔައެވެ.\n” ބަލަ މަގޭ ލޭ ނަމަތާ ތިގެންދަނީ.. ކޮންމެހެން މަށަކަށް އަމިއްލައަށް ބުއި ބޮނޑީގެ ހަދިޔާ ދޭނެ ކަމެއް ނެތް.. މަގެންދާނީ މަގޭ ދަރިން! ” އަޙްސަން ވެސް ވަކި ދުލެއް ނުކުރެއެވެ.\n” ބަލަ މި ކަލޭގެ އެއްޗެކޭ! މިގެންދޭ! އޭރުން މަށަށް މިމުސީބާތުން ސަލާމަތްވެވޭނީ.. ” އަސްރާ އަލައިނާގެ ކޮނޑުގައި ހިފާ ރަހުމެއް ނެތް ގޮތަކަށް އުފުލާލާ އަޙްސަންއާއި ދިމާއަށް ކޮއްޕާލިއެވެ.\n” އަސްރާ… ހެޔޮ ނުވާނެ ތިހެން ހަދަން އެތުއްތު ކުއްޖާއަށް..” ލަތީފާ ވަގުތުން އަލައިނާ ހިފާ ގެނެސް އޭނަ މެޔާ ލައި ބޮނޑިކޮއްލިއެވެ.\n” ކޮންމެހެން މާ ގަދަވެގެން މަވާވައްދަން އުޅޭނެ ކަމެއް ނެތް! ދުވަހެއްގެ ކޮޅުން ވެސް ދެން މަށަށް ކަލެޔާ އަދި ކަލޭގެ ތިޔޮތް ދަރި މަށަށް ފެނިގެން ނުވާނެ!! މަހޯދަން ދެން ނޫޅޭތި! އިބްރާހީމްއާ އަޙްމަދުވެސް ހޯދަން ނޫޅޭތި!! ” އަޙްސަން އޭނަ ބޭނުންވާ އެއްޗެއް ބުނުމަށްފަހު ގެއިން ނިކުތެވެ. އަސްރާ އައި ރުޅިން ކައިރީގައި ހުރި ގޮނޑި ނަގާ ބިންމައްޗަށް ޖަހާފައި އެތެރެއަށްވަދެ ގަދައަށް ދޮރު ޖެހިއެވެ.\n” މަންމާ… ” އެމައުސޫމް އަޑުން އަލައިނާއަށް ގޮވާލެވުނީ އޭނަގެ އަސްރާއަށެވެ. އެމައިމީހާ އޭނަ ދެކެ ކިތަންމެ ލޯބި ނުވި ކަމުގައި ވިޔަސް އޭނަ އެމައިމީހާދެކެ ލޯބިވެއެވެ.\n” ހުއްޓާލާ ދަރިފުޅާ.. ހިނގާ އަވަހަށް ބޭސް އަޅަން ދާން.. ” ލަތީފާ އެނިކަމެތި ހަށިގަނޑުގެވެރި އަލައިނާ އުރާލައިގެން އެގެއިން ނިކުންނަން ހިނގައިގަތް އިރު އެތާ ތިބި އެތައް ބަޔަކު އަސްރާގެ ނުބައި ވާހަކަ ދައްކަމުން ގެއިން ނުކުންނަނީއެވެ.\n” ލީން! ނުރޮއެ ހީލަބަލަ… ” ވަރުދެރަވެ ދެލޯ މެރެމުން ދިޔަ އަލައިނާއަށް އެއްލި ކަޅިއަކުން އެއްކަލަ ޒުވާނާ ފެނިލިއެވެ. މޫނު ވަކި ނުވަނީސް އޭނަގެ ދެލޯ މެރިއްޖެއެވެ.\nހަމަ ގްރޭޓް އޭޒް އޯލްވޭސް.. ވެއިޓިނގ4ނެކްސްޓް ޕާޓް ކިއުރިއަސްލީ\nނަމްޖުން ❤ May 5, 2021\nވަރަށް ސަޅި...... ލޮވްއިޓް❤❤❤❤❤❤❤❤❤❤❤❤❤❤❤❤❤❤❤❤\nHaxma May 5, 2021\nވަރަށް ރީތި😊 ކޮންއިރަކު ނެކްސްޓް ޕާރޓް\nނަމްޖުން ❤ May 13, 2021\nކޮންއިރަކު އަނެއް ބައި އަންނަނީ..؟؟؟😢 ކާންޓް ވެއިޓް!!!\nއާރްމީ ގާރްލް May 15, 2021\nއަމް އެކްޗުއަލީ ގެޓިނ ބޯރްޑް ނައު. ކޮޒް އިޓްސް ޓޭކިން ޓޫމެނީ ޑޭސް......!\nއާރްމީ ގާރްލް May 16, 2021\nއަމް އެކްޗުއަލީ ގެޓިނ ބޯރްޑް ނައު....!! ކޮޒް އިޓްސް ޓޭކިން ޓޫމެނީ ޑޭސް......\nނާނި May 18, 2021\nއަދިވެސް އަނެއް ބައި ނަަދެ؟ 😭😭\nއެލީ May 18, 2021\nއަނެއް ޕާޓް ގަ ވާނީ ކިހިނެއް ކަން ވެސް ނޭނގެ😅\nކޮން އިރަކުން އަނެއް ޕާޓް ނިކުންނާނީ؟❤\nމަރިޔަމް އީނާޝް އަގީލް May 21, 2021\nމައި ފޭވް ސްޓޯރީ❤ ވަަރަށް ރީތި\nކުއްޖާ May 22, 2021\nކޮންއިރަކު އަނެއް ބައި


ޔުވެޓަސް ދޫކޮށް ހިގުއައިން އިންޓަ މިއާމީއަށް ބަދަލުވެއްޖެ – Dhuvas Online\nޔުވެޓަސް ދޫކޮށް ހިގުއައިން އިންޓަ މިއާމީއަށް ބަދަލުވެއްޖެ\nއިޓަލީގެ ޔުވެންޓަސްއަށް ކުޅެމުން އައި އާޖެންޓީނާގެ ޔަޖުރިބާ ކާރު ފޯވަޑް ގޮންޒާލޯ ހިގުއައިން އެމެރިކާގެ މޭޖާ ލީގުގައި ވާދަކުރަމުން އަންނަ އިންޓަ މިއާމީއަށް ސޮއިކޮށްފިއެވެ.\nމިހާރު އުމުރުން 32 އަހަރުގެ ހިގުއައިން އިންޓަ މިއާމީއާ ގުޅުނީ ޔުވެންޓަސްގެ އައު ކޯޗު އަންދްރޭ ޕިރްލޯގެ ޕްލޭނުގައި އޭނާ ނުހިމެނޭތީ، އެ ޓީމާއެކު ހަދާފައިވާ އެއްބަސްވުން އުވާލުމަށްފަހުއެވެ.\nހިގުއައިން އިންޓަ މިއާމީއާ ގުޅުނީ ދެއަހަރުގެ އެއްބަސްވުމެއްގެ ދަށުން 7.5 މިލިއަން ޔޫރޯގެ އަގަކަށް ކަމަށް ރިޕޯޓުތަށް ބުނެއެވެ. އަދި އޭނާއަކީ އިންޓަ މިއާމީގެ ތާރީޚުގައި ތިންވަނައަށް އެންމެ އަގުބޮޑު ކުޅުންތެރިޔާއެވެ.\nރިވާ ޕްލޭޓުން 2004 ވަނަ އަހަރު ކެރިއަރު ފެށި ހިގުއައިން މީގެ ކުރިން ވަނީ ރެއާލް މެޑްރިޑާއި ނާޕޮލީއަށް ކުޅެފައެވެ. އަދި ޔުވެންޓަސްއަށް ކުޅުނުއިރު ހިގުއައިން ވަނީ ލޯނު އެއްބަސްވުމެއްގެ ދަށުން އޭސީ މިލާނާއި ޗެލްސީއަށްވެސް ކުޅެފައެވެ. ޔުވެންޓަސްއަށް ހިގުއައިން ކުޅެދިން 148 މެޗުގައި 66 ލަނޑު އޭނާ ކާމިޔާބުކޮށްފައިވާއިރު، ހިގުއައިން ވަނީ ޔުވެންޓަސްއާއެކު އިޓާލިއަން ލީގު ތިން ފަހަރު ކާމިޔާބުކޮށްފައެވެ.\nއިންޓަ މިއާމީއަށް ހިގުއައިން ބަދަލުވިއިރު، މިދިޔަ އޮގްސްޓަ މަހު ހިގުއައިންއާއެކު ޔުވެންޓަސްއަށް ކުޅުނު ފްރާންސްގެ މިޑްފީލްޑަރު ބްލައިސް މަޓުއިޑީވެސް ވަނީ އިންޓަ މައާމީއަށް ބަދަލުވެފައެވެ. އުމުރުން 33 އަހަރުގެ މަޓުއިޑީވެސް އިންޓަ މަޔާމީއާ ގުޅުނީ ޔުވެންޓަސްއާއެކު ހަދާފައި އޮތް އެއްބަސްވުން ނިމުމަކަށް ގެނައުމަށްފަހުއެވެ.


Majileehah Vadaigen Nahula Dhekevy Hadi Vaahaka Thakeh - Shiyam - Vaguthu\nމަޖިލީހަށް ވަޑައިގެން މިނިސްޓަރ ނަހުލާ ދެއްކެވީ ހަޑި ވާހަކަތަކެއް ކަމަށް ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވެއްޖެ އެވެ.\nމިއަދު މަޖިލިސް ބަހުސްގައި ޝިއާމް ވިދާޅުވީ ނަހުލާ ވަޑައިގަތީ އެއްވެސް ކަމެއް ނުކުރެވޭ ކަމަށް އިއުތިރާފް ވެވަޑައިގެންފައި ކަމަށެވެ.\n"މިނިސްޓަރ ނަހުލާ މަޤާމާއި ހަވާލުވުމަށްފަހު ދުވަސްތައް ހޭދަ ކުރައްވާފައިވަނީ "ހަޑި ކަންތައްތަކެއް ފިލުވުމަށް" ނުވަ މަސް ވެގެން މިދިޔައީ. މަޖިލީހަށް ވަޑައިގެން މިނިސްޓަރ ނަހުލާ ދެއްކެވީ ހަޑި ވާހަކަތަކެއް " ޝިޔާމް ވިދާޅުވިއެވެ.\nޝިޔާމް ވިދާޅުވީ ރައްޔިތުންގެ އެތަކެއް ކަންބޮޑުވުންތަކެއް އެ ވުޒާރާއެއްގެ ދަށުގައި ރައްޔިތުންނަށް ޚިދުމަތްކުރަން ހަވާލުވެގެން ހުންނައިރު އެއަށްވުރެ ޒިންމާދާރުކޮށް އަމަލުތައް ބަހައްޓަންޖެހޭކަމަށެވެ.\nޝިއާމް މިހެން ވިދާޅުވިއިރު ކުރީގެ ސަރުކާރުން ހާވާފައި ހުރި ހަޑިތައް ސާފު ކުރަން ހަދައިގެން ޓްރާންސްޕޯޓު މިނިސްޓްރީން ރައްޔިތުންނަށް ފޯރުކޮށްދޭން ބޭނުންވާ ފެންވަރަށް ހިދުމަތް ދިނުމަށް ދަތިތަކާއި ކުރިމަތިވާ ކަމަށް ޓްރާންސްޕޯޓު މިނިސްޓަރު އައިޝަތު ނަހުލާ ވަނީ މަޖިލީހަށް ހާޒިރު ކުރުމުން ވިދާޅުވެފައެވެ.\nއޮގަސްޓް 7, 2019 12:44\nމަޖީލީހުން ރުހުންލިބެނީ ނުކިޔަވާމީހުންނަށް. ދެންތަނެއްދޮރޮއްނޭގޭމީހުން މިނިސްޓްރީއަށް ލީމާ ވާނެގޮތްތިއޮތީ ފެންނައް. މުސާރަކައިގެން ކޮންކަމެއް އޭނަޔަށް ކުރެވުނީ؟\nއޮގަސްޓް 8, 2019 11:08\nނުކިޔަވާ؟ ކިޔެވުމަކީ ކޮބާތަ؟؟ ނަހޫ އަކީ ލަންކާއިން އެޑްވާސް ޑިޕްލޮމާވެސް ހައްދަވައިގެން ހުންނެވި ކަނބަލެއް.. އެވަރުވެސް ނުވާ މީހުން މާގިނަ ހުރިހާ ރައީސުންގެ ކެބިނެޓުގަވެސް\nއޮގަސްޓް 7, 2019 12:51\nއަޅުގަނޑުމެންނަށް އެނގޭ އިބްރާހީމް މުޙައްމަދު ޞާލިޙު ވެރިކަން ލިބުނު ހިސާބުން ވެސް ދެން ކޮންމެ ކަމެއް ނުވާއިރަށް ނާޤާބިލް މިނިސްޓަރުންގެ ވާހަކަ ހުންނާނީ އެގޮތަށް ކަމެއް. ބަލަ ތިމާމެންގެ ނާގާބިލްކަން ޤަބޫލެއް ނުކުރެޔޭ.ތިމާމެންނީ އެއްމެ ޕާރފެކްޓް މީހުންކަމަށް ހީކުރަނީ. މިދިޔަސަރުކާރުން އެނާޤާބިލް ކަމެއް އަހަރުމެން ދުވަހަކުވެސް ނުދެކެން.ހުރިހާ މިނިސްޓަރުންވެސް މަސައްކަތް ކުރެއްވީ ޕޮސިޓިވް ތިންކިންގް އެއްގައި.\nއޮގަސްޓް 7, 2019 13:55\nމިދިޔަ ދައުރުގެ ޝިއާރު؛\n"ބެގް-ބޮރޯ-ސްޓީލް ، އަންހެނުންވެސް ނާހާނެ ފައިސާ ހޯދީ ކިހިނެއްތޯ"\nވީމާ ކިހާ ޕޮސިޓިވް ވާނެނޫންތޯ ތިންކިން\nއޮގަސްޓް 7, 2019 12:52\nއަޅެ ދެން ޗަކޮއެ ތިހިރީ އެވާހަކަތަށް ހިތު ދަސްކޮއްގެންތަ. އަޅެޗަކޮއެ ދެން ކީޔެއްވެގެން ކަންފަތުތަ އަތްނޭޅީ ޗަކޮއެ ކާރީ ބުނީމެންނު؛ ހަޑިވާހަކަތަށް ދަށްކާ ތަންތާގަ ނުހުންނާއްޗޭ.?\nއޮގަސްޓް 7, 2019 14:07\nމިނިސްޓަރުގެ ވާހަކަރަގަޅު ސްޓިކަރޖަހައިގެން އެންމެ ގިނައަދަދަކަށް ފައިސާހޯދަދީފި\nއޮގަސްޓް 7, 2019 15:35\nނަހުލާގެ ރީތިކަން ފެނުނު ނަމަ ކަލޭ ތިކަހަލަ ވާހަކައެއް ނުދައްކާނެ. ތަޖްރިބާޔާ އެކު މިބުނީ\nއޮގަސްޓް 7, 2019 15:38\nތިޔަޝިޔާމަކު ޔާމީނާ ދެމީހުންވެގެން މާލިއްޔަތު ދަވާލައިގެން އެފައިސާ ނައިފަރުރައްޔިތުންނަށް ބަހައިގެންނޭ ދެވަނަފަހަރަށް މަޖިލިހަށް އައީ ބުނާކަށް ނެތީމެވެ ދެންވެސް ކޮސްއަގަނުތަޅާށެވެ\nއޮގަސްޓް 7, 2019 21:21\nފެންވަރުދަށްމީހުން މަޖިލީހަށް ހޮވީމައި ކުރާ ބޭކާރު ސުވާލުން ލިބޭ ބޭކާރު ޖަވާބު!\nފެންވަރުދަށް މީހުން މެމްބަރުކަމަށް ހޮވީމައި ނެރެދެވޭ ނަތީޖާ!\nއޮގަސްޓް 7, 2019 22:19


Mashvaraa Kuranvee Kon Raees Akaa Kan Olhijje: Idhikolhu | Hathaavees\nސަރުކާރާއި އެކުގައި މަޝްވަރާ ކުރުމަށް އިދިކޮޅު ޕްރޮގްރެސިވް ކޮންގްރެސް ކޯލިޝަން އޮތީ ތައްޔާރަށް ކަމަށާއި އެހެންނަމަވެސް މަޝްވަރާ ކުރަންވީ ކޮން ރައީސަކާކަން މިހާރު އޮޅިއްޖެ ކަމަށް އެ ކޯލިޝަނުން ބުނެފިއެވެ.\nއެކަމާއި ގުޅިގެން ޕީޕީއެމްގެ ނާއިބު ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް އިއްޔެ ވިދާޅުވީ ގައުމުގެ ކަންކަމާއި ގުޅޭ ގޮތުން އިދިކޮޅު ކޯލިޝަންގެ ބޮޑެތި ކަންބޮޑުވުންތައް އެބަހުރި ކަމަށެވެ. އަދި ވިދާޅުވީ އެކަންކަމާއި ރައީސް ސޯލިހާއި އެކުގައި މަޝްވަރާ ކުރުމަށް އިދިކޮޅުން އެތަކެއް މަސައްކަތްތަކެއް ކޮށްފައިވާނެ ކަމަށެވެ.\n“އަޅުގަނޑުމެން މިތިބީ ތައްޔާރަށް. ދެން ރައީސް ސޯލިހު ބައެއް ބޭފުޅުން މެދުވެރިކޮށް އެބަހުރި އަޅުގަނޑުމެން މަޝްވަރާއަކަށް ދާންޖެހޭ ކަމަށްވަންޏާ ޖަލަށްށޭ ދާންޖެހޭނީ، އަޅުގަނޑުމެން މިތިބީ ޖަލަށްވެސް ދާން. މާފުށީ ޖަލުގައި މަޝްވަރާތައް ކުރިޔަށް ގެންދާ ކަމަށްވާނަމަ މާފުށި ޖަލަށްވެސް އަޅުގަނޑުމެން މިތިބީ ދާން. ގައުމަށް މިވާ ކަންތައްތަކާއި ރައްޔިތުންގެ ކަންބޮޑުވުންތަކަށް ހައްލެއް ގެނެސް ދިނުމަށް މި ކޯލިޝަން މިއޮތީ ހަމަ ތައްޔާރަށޭ ހުރިހާ މަޝްވަރާ އަކަށްވެސް ދާން،” ޝިޔާމް ވިދާޅުވިއެވެ.\nނަމަވެސް ސިޔާސީ ޕާޓީތަކާއި އެކު ސަރުކާރުން މަޝްވަރާކުރުމާއި މެދު ދެކެވަޑައިގަންނަވާގޮތް ހާމަކުރައްވާ އެމްޑީޕީގެ ރައީސް، އަދި ރައްޔިތުން މަޖިލީހުގެ ރައީސް، މުހައްމަދު ނަޝީދު ރޭ ވިދާޅުވީ އިދިކޮޅު ފަރާތްތަކާއި އެކު މަޝްވަރާކުރަން ފުރުސަތު އޮތްކަން ރައީސް އިބްރާހިމް މުހައްމަދު ސޯލިހު ހާމަކުރެއްވުމުން އެކަމަށް ވަރަށް ބޮޑަށް މަރުހަބާ ދަންނަވާފައިވާނެ ކަމަށެވެ. އަދި އިހުލާސްތެރި އިދިކޮޅު ލީޑަރަކީ ކޮބައިކަން ސާފުވާން ޖެހޭ ކަމަށާ، އެ ލީޑަރުގެ ކެބިނެޓަކީ ކޮބައިކަން ވެސް އެނގެން ޖެހޭ ކަމަށް އެމަނިކުފާނު ވިދާޅުވިއެވެ.\nނަޝީދުގެ ވާހަކައަށް ރައްދު ދެއްވަމުން ޕީއެންސީގެ ނާއިބު ރައީސް އަދި ބާރަށު ދާއިރާގެ ކުރީގެ މެންބަރު އިބްރާހީމް ޝުޖާއު ވިދާޅުވީ އިދިކޮޅު ލީޑަރަކީ މިހާރު ޖަލުގައި ހުންނެވި ކުރީގެ ރައީސް އަބްދުﷲ ޔާމީންކަމާމެދު އެއްވެސް ސުވާލެއް ނެތް ކަމަށެވެ. ނަމަވެސް، އިދިކޮޅުން ކަމަކާގުޅޭ ގޮތުން މަޝްވަރާއެއް ކުރާ ނަމަ، މަޝްވަރާ ކުރާނީ ކޮން ރައީސަކާކަން ވެސް އެނގެންޖެހޭ ކަމަށް ޝުޖާއު ވިދާޅުވިއެވެ.\nPrevious މާސްކު އެޅުން މަޖުބޫރު ކުރުވަން ވިސްނަނީ\nNext ފުލުސް ލޯންޗުގައި ރޯކޮށްލި މައްސަލާގައި ދެ މީހަކަށް ޓެރަރިޒަމްގެ ދައުވާ އުފުލައިފި


Honeymoon Ge Therein Priyanka Aai Nick Negi Photo Thah Ves Varah Chaalu - Vaguthu\nހަނީމޫނުގެ ތެރެއިން ޕްރިޔަންކާ އާއި ނިކް ނެގި ފޮޓޯތައްވެސް ވަރަށް ޗާލު\nމިދިޔަ މަހުގެ ތެރޭގައި ކައިވެނި ކުރި ބޮލީވުޑާއި ހޮލީވުޑުގައި ރަނިކަން ކުރަމުން އަންނަ ޕްރިޔަންކާ ޗޯޕްރާ އާއި އިނގިރޭސި ލަވަކިޔުންތެރިޔާ ނިކް ޖޮނާސް މިހާރު ގެންދަނީ އެމީހުންގެ ހަނީމޫނުގެ ދުވަސްތައް ހޭދަކުރަމުންނެވެ. ކެރީބިއަންގައި އެމީހުންގެ ހަނީމޫން ހޭދަކުރަމުންދާއިރު، އެކަމުގެ މާ ބޮޑެތި ތަފްޞީލުތަކެއް ދެމުން ނުދެއެވެ.\nއެހެންނަމަވެސް، ޕްރިޔަންކާ ހަނީމޫނުގެ ތެރެއިން ނަގާފައިވާ ފޮޓޯތަކެއް، މީސް މީޑިޔާ މެދުވެރިކޮށް ދެ މީހުންގެ ފޭނުންނަށް ދޫކޮށްލާފައެވެ.\nAnd then.. there was only him... ?\nޑޭޓް ނައިޓް އަކަށް ތައްޔާރުވެގެން ތިބެގެން ދެ މީހުން ނަގާފައިވާ މި ފޮޓޯ އާއްމުކޮށްފައިވަނީ އިއްޔެއެވެ. އެއާއެކު ފޭނުންތައް ވަނީ "މޮޔަ" ވެފައެވެ. ފޭނުންތައް ފޮޓޯތައް ޝެއަރ ކުރަމުންދާއިރު އެފަރާތްތަކުން ބުނަނީ މިއީ ވަރަށް ޗާލު، ވަރަށް ސަޅި ފޮޓޯތަކެއްކަމަށެވެ.\nފޮޓޯ ނެގުމަށްޓަކައި ޕްރިޔަންކާ ލައިގެން ހުރި ހެދުމަށްވެސް އެތައް ބައެއްގެ ސަމާލުކަން ލިބިފައިވެއެވެ. އެގޮތުން، އޭނާ ލައިގެން ހުރި މާމެލާމެލީގެ ޑިޒައިން ހުރި ސްޓްރެޕްލެސް ހުދު ހެދުމަށާއި ނިކްގެ ތަފާތު ކުލައިގެ ސޫޓަށްވެސް ސަމާލުކަން ލިބިފައިވެއެވެ.\nދެ ތަރިންގެ ގިނަ ކައިވެނީގެ ޙަފްލާތަކެއްވެސް ބާއްވާފައިވާއިރު، މި ކޮންމެ ޙަފްލާއަކަށްވެސް އެތައް ބައެއްގެ ސަމާލުކަން ލިބިގެން ގޮސްފައިވެއެވެ. ހަނީމޫނަށްފަހު، އެމެރިކާގައިވެސް ކައިވެނީގެ ޙަފްލާއެއް ބޭއްވުމަށް ދެ ތަރިން ވަނީ ނިންމާފައެވެ.\nޕްރިޔަންކާ ދިން ސަޕްރައިޒުން ނިކް ހުރީ އުފަލުން ފޮޅިފައި\nޕްރިޔަންކާ އާއި ނިކްގެ ކައިވެނިން ނުފެނި ހުރި ފޮޓޯ ތަކެއް ދައްކާލައިފި\nޕްރިޔަންކާ އާއި ނިކްގެ ކައިވެންޏަށް ދެ އަހަރު!\nސޭޓު އަންހެނުންގެ ފިރިމީހާގެ އަންހެނުން ނަހޫ\nޖެނުއަރީ 13, 2019 13:31\nއަޅުގަނޑު ބޭނުން މިކަމަށް ހޮލީވުޑް އަދި ބޮލީވުޑް މިކްސް ފިލްެމެއް ހަދަން... ފިލްމްގެ ނަން ދިވެހިން " ނުނިމުނު ކައިވެނި ޕާރޓީ"